চাঁদে যেতে মাস্টার্স ডিগ্রি থাকতে হবে! | Paper's Life\nচাঁদে যেতে মাস্টার্স ডিগ্রি থাকতে হবে!\n১৩ ফেব্রুয়ারি ২০২০ - ১২:১৩:১০ অপরাহ্ন\nমার্কিন নাগরিকত্বের পাশাপাশি সম্পর্কিত বিষয়ে মাস্টার ডিগ্রি থাকতে হবে। মাটি থেকে ৪০০ কিলোমিটার উপরে তৈরি ইন্টারন্যাশনাল স্পেস স্টেশনে থাকার জন্য তৈরি থাকতে হবে।তবেই যাওয়া যাবে চাদে, কিংবা মঙ্গল গ্রহে।\nযুক্তরাষ্ট্রের স্পেস এজেন্সি নাসা গত মঙ্গলবার (১১ ফেব্রুয়ারি) মহাকাশে যাত্রার জন্য এমন এক ঘোষণা করে দিয়েছে।\nনাসার এক কর্মকর্তা জানিয়েছেন, ২০২৪ সালের মধ্যে চাঁদে প্রথম নারী ও অপর একজন মহাকাশচারীকে পাঠাতে চলেছে।\nতিনি জানান, প্রতিভাশালী নারী ও পুরুষদের আমরা চাকরি দেব৷ এর জন্য সায়েন্স, ইঞ্জিনিয়ারিং ও স্টেমে মাস্টার ডিগ্রির সঙ্গে দু’বছরের ‘STEM’ পিএইচডি থাকলে আরও ভাল হয় ৷ আবেদনকারীদের কাছ মেডিকেল ডিগ্রি থাকলে বেশি গুরুত্ব দেওয়া হবে।\nএছাড়াও তিনি জানান, এর পাশাপাশি আবেদনকারীর কাছে ফ্লাইয়িংয়ের দু’বছরের প্রোফেশনাল এক্সপার্টাইজ থাকতে হবে। পাইলটের জন্য কমপক্ষে ১০০০ ঘণ্টার পাইলট ইন কমান্ড টাইম থাকতে হবে। আবেদনকারীদের দু’ঘণ্টার একটি অনলাইন টেস্ট দিতে হবে। এর জন্য নাসার তরফে ৫৩,৮০০ ডলার থেকে ৭০,০০০ ডলারের মধ্যে বেতন দেওয়া হবে।\n২০২১ সালের মধ্যে তারা যোগ্য প্রার্থী পাওয়া যাবে বলে মনে করছে নাসা।


সুরমানিউজ টুয়েন্টিফোর ডটকম | রেলসেতুতে নারীর বিবস্ত্র লাশ: যা ঘটেছিল সেদিন\nরেলসেতুতে নারীর বিবস্ত্র লাশ: যা ঘটেছিল সেদিন\nপ্রকাশিত হয়েছে : ১১:৪৪:৪০,অপরাহ্ন ২০ এপ্রিল ২০২২\nচট্টগ্রামের মীরসরাইয়ে রেলসেতু থেকে নারীর বিবস্ত্র লাশ উদ্ধারের ঘটনায় তোলপাড় সৃষ্টি হয়েছে। লাশ উদ্ধারের পরদিন বিষয়টি ছড়িয়ে পড়ে ফেসবুকে। রেলসেতুতে ঝুলন্ত অবস্থায় ঐ নারীর ছবি শেয়ার করে অনেকেই দাবি করেন, তাকে ধর্ষণের পর হত্যা করে ঝুলিয়ে রাখা হয় সেতুতে। তবে এখন পর্যন্ত হত্যা ও ধর্ষণের পক্ষে কোনো তথ্যপ্রমাণ পায়নি পুলিশ।\nমীরসরাইয়ের হিঙ্গুলি ইউনিয়নের আজম নগর এলাকার চট্টগ্রামমুখী রেলসেতু থেকে পুলিশ ঐ নারীর লাশ উদ্ধার করে গত শুক্রবার সন্ধ্যায়। ঐদিন ঠিক কী ঘটেছিল?\nমূলত ঢাকা-চট্টগ্রাম মহাসড়কের পাশে ফেনী নদীর ওপর নির্মিত ধুমঘাট রেলসেতু। মহাসড়কের ওপর নির্মিত সেতু থেকে ধুমঘাট রেলসেতুর দূরত্ব ২০০ গজের মতো। তবে সড়কপথে দূরত্ব দ্বিগুণেরও বেশি।\nচট্টগ্রাম থেকে ঢাকা যাওয়ার পথে ফেনী নদীর আগে ধুমঘাট বাজার। এ বাজার থেকে একটি কাঁচা রাস্তা পূর্ব-উত্তর দিক হয়ে উত্তর-পশ্চিম দিকে বাঁক নিয়ে রেললাইনের সমান্তরালে রেলসেতুর নিচ দিয়ে ফের চলে গেছে পূর্ব-উত্তর দিকে। শুক্রবার ফেনী নদীর তীরে এ সড়কের পাশেই রেলসেতুতে ঝুলে ছিলেন ঐ নারী।\nসরেজমিনে দেখা যায়, ঐএলাকায় পাশাপাশি দুটি রেলসেতু। একটি ঢাকামুখী এবং অন্যটি চট্টগ্রামমুখী। রেলসেতুর দুপাশেই বালুমহাল, নদীতে বালু উত্তোলনে কাজ করছেন বেশ কয়েকজন শ্রমিক। এর মধ্যে সেতুর উত্তর-পূর্ব পাশের বালুমহালের শ্রমিকরা ঘটনার দিন এক্সকেভেটর নষ্ট থাকায় কাজে ছিলেন না।\nবিপরীত পাশে কাজ করা শ্রমিকদের কয়েকজন কাজে ছিলেন সেদিন। তাদের মধ্যে ইকবাল হোসেন নামে একজন বলেন, শুক্রবার জুমার নামাজ থেকে আসার পর একটা নারীকে সেতুতে ঝুলে থাকতে দেখেছিলাম। আমরা মনে করেছি হয়তো ট্রেনে কাটা পড়েছে। তবে তাকে কেউ চিনতে পারিনি। ঐ রাতে পুলিশ লাশটি ঘটনাস্থল থেকে নিয়ে গেছে।\nসেই রেলসেতুর নিচে বালুমহালের শ্রমিকদের বিশ্রামের ছোট ছোট তিনটি খুপরি ঘর রয়েছে। সেসব ঘরের দুটি বন্ধ থাকলেও একটিতে পাওয়া যায় আবুল হোসেন ও নুরুল আলম নামে দুজন শ্রমিককে।\nনুরুল আলম বলেন, ঘটনার দিন আমরা ছিলাম না, আমাদের এক্সকেভেটর নষ্ট ছিল। তবে ঘটনা শুনেছি। রেলসেতুর দুপাশে শ্রমিকরা কাজ করলেও সেতুটি নির্জন, মানুষজন কাজ ছাড়া খুব একটা আসে না। কিছু কিছু মানুষ রাস্তা দিয়ে ঘুরে না এসে রেলসেতু দিয়ে পার হয়ে যায়। সেই সংখ্যাটা অবশ্য খুব কম। সারাদিনে ১০ জন মানুষও পার হয় না।\nতিনি আরো বলেন, ঐ নারীর ট্রেনে কাটা পড়ার আশঙ্কা নেই, কারণ ট্রেন যাওয়ার সময় তিনি সেতুর মূল রেললাইনের পাশের পাতে নির্বিঘ্নে দাঁড়াতে পারতেন। পাশে যথেষ্ট জায়গা আছে। হয়তো কেউ মেরে রেল থেকে ফেলে দিয়েছে।\nহিঙ্গুলি ইউনিয়নের মেম্বার মো. আলতাফ হোসেন বলেন, রেললাইন পার হওয়ার সময় যদি ট্রেনে কাটা পড়ত তাহলে শরীরের বিভিন্ন অংশ বিচ্ছিন্ন হয়ে যেত। তবে শুক্রবার ছিল। শ্রমিকরা বলছে- জুম্মার পর থেকে দেখছে লাশটা, তাহলে জুম্মার সময় কেউ লাশ ফেলে যেতে পারে। তবে আমার মনে হয় কেউ ট্রেন থেকে ফেলে দিয়েছে।\nঘটনাস্থলে গিয়ে দেখা যায়, রেলসেতুর নিচ দিয়ে যে সড়কটা পূর্ব-উত্তর দিকে গেছে, ঐ সড়ক থেকে রেলসেতু ৭-সাড়ে ৭ ফুট উপরে। অর্থাৎ স্বাভাবিক উচ্চতার কোনো মানুষ সহজে নিচ থেকে কাউকে সেতুর পাতে রাখতে পারবে না। তবে সেতুর যে পাতে ঐ নারীর লাশ ঝুলে ছিল, সেটা রেললাইনের বাইরে। ট্রেন থেকে কেউ পড়ে গেলে বা ট্রেনে ধাক্কা খেলে ঐ পাতে পড়তে পারেন।\nঘটনাটি ফেসবুকে ছড়িয়ে পড়লেও এলাকায় খুব বেশি জানাজানি হয়নি। ঘটনাস্থলের আশপাশের একাধিক ব্যক্তি ঘটনা সম্পর্কে কিছুই জানেন না। এমনকি স্থানীয় ইউপি চেয়ারম্যান সোনা মিয়া ঘটনার দুদিন পর জানতে পারেন ঘটনাটি। ঘটনার চারদিন পেরিয়ে গেলেও ঐ নারীর স্বজনদের দেখা পায়নি পুলিশ। তবে চট্টগ্রাম রেলওয়ে থানার সীতাকুণ্ড ফাঁড়ির ইনচার্জ খোরশেদ আলমের সঙ্গে মোবাইলে নিহতের বড় ভাই মাইন উদ্দিনের একাধিকবার কথা হয়েছে বলে জানা গেছে।\nমাইন উদ্দিনের বরাতে খোরশেদ আলম বলেন, নিহত নারীর নাম রাজিয়া খাতুন। তিনি গত ১৮-১৯ বছর পর্যন্ত মানসিকভাবে অসুস্থ ছিলেন। স্বজনরা আর্থিকভাবে অসচ্ছল হওয়ায় চিকিৎসা করাতে পারেননি। তারা এতটাই অসচ্ছল যে গাড়ি ভাড়া দিয়ে চট্টগ্রাম আসতে পারছেন না। মানসিকভাবে অসুস্থ রাজিয়া আড়াই বছর আগে স্বামীর ঘর থেকে পালিয়ে গিয়েছিল। এরপর পরিবারের কেউ তার কোনো খোঁজ পায়নি।\nএর আগে, রোববার তিনি বলেছিলেন, শুক্রবার আমরা ইফতারের পর লাশটি উদ্ধার করি। লাশের শরীরে বেশ কিছু আঘাত ছিল। হাত-পা ভাঙা ও মাথায় ভারী আঘাত ছিল। এছাড়া শরীরের বিভিন্ন জায়গায় ট্রেনে কাটার মতো দাগও ছিল। সাধারণত ট্রেনের ধাক্কায় মারা গেলে লাশের অবস্থা এমন হয়ে থাকে। তাই আমাদের ধারণা, তিনি ট্রেনের ধাক্কায় মারা গেছেন। এ রকম কোনো লাশ পাওয়া গেলে সবসময় সঙ্গে নারী পুলিশ সদস্যদের নিয়ে যাই। তারা পরীক্ষা করে প্রাথমিকভাবে কোনো সমস্যা পাননি। শুরুতে তার পরিচয় পাইনি। পরে পিবিআইয়ের সহযোগিতায় রোববার বিকেলে তথ্যপ্রযুক্তির মাধ্যমে পরিচয় নিশ্চিত হয়েছি।\nপুলিশ ঐ নারীর লাশের ময়নাতদন্ত ছাড়াও ভ্যাজাইনাল সোয়াব সংগ্রহ করে ল্যাবে পাঠায়। আপতত রিপোর্ট না পাওয়া পর্যন্ত নিশ্চিত করে কিছু বলতে পারছেন না বলেও জানান খোরশেদ আলম। নিহত রাজিয়ার পরিবারের সঙ্গে কথা বলতে একাধিকবার যোগাযোগের চেষ্টা করলেও কোনো সাড়া পাওয়া যায়নি।


নদী সুরক্ষায় বঙ্গবন্ধুর সারাজীবন\nপ্রকাশ: ১৪ মার্চ ২০ । ২২:৪৯ । প্রিন্ট সংস্করণ\nজাতির পিতা বঙ্গবন্ধু শেখ মুজিবুর রহমান ছিলেন আপাদমস্তক রাজনীতিক, সন্দেহ নেই। সে কারণেই তিনি হাজার বছরের ইতিহাসে জ্ঞান-বিজ্ঞান, শিল্প-সাহিত্যে উপমহাদেশের সবচেয়ে অগ্রসর জাতি বাঙালিকে প্রথমবারের মতো স্বতন্ত্র রাষ্ট্র উপহার দিতে পেরেছিলেন। রাজনৈতিক দূরদর্শিতার কারণেই গোপালগঞ্জের টুঙ্গিপাড়ার নিভৃত পল্লিতে জন্মগ্রহণ করেও তিনি কালে কালে হয়ে উঠেছিলেন আপামর বাঙালির 'বঙ্গবন্ধু' এবং স্বাধীন বাংলাদেশের জাতির পিতা। কিন্তু ইতিহাস, রাষ্ট্র, রাজনীতির বাইরেও গঙ্গা-যমুনা-মেঘনা বিধৌত এই ভূখণ্ডের প্রকৃতি ও প্রতিবেশ সম্পর্কেও তার প্রজ্ঞা ও দূরদর্শিতা বিস্ময়কর। এই অঞ্চলের ভূ-প্রকৃতি, আরও ভেঙে বললে নদী-নালার সঙ্গে তার যে আত্মার সম্পর্ক, সমকালীন অন্যান্য রাজনীতিকের মধ্যে তা দেখা যায় না। গত শতাব্দীর পঞ্চাশ বা ষাটের দশকে কেবল আজকের বাংলাদেশ নয়, গোটা ভারতীয় উপমহাদেশে যেসব প্রধান রাজনৈতিক নেতৃত্ব দেখা যায়, তাদের প্রায় সবাই ছিলেন নাগরিক আবহে বেড়ে ওঠা। এর মধ্যে বঙ্গবন্ধু ব্যতিক্রম। তিনি পূর্ব বাংলার জলহাওয়ায় কেবল বেড়েই ওঠেননি, একটি রাষ্ট্রের স্থপতি হয়েও নিভৃত পল্লি ও প্রান্তরের শিকড়কে ভুলে যাননি।\nআমরা দেখি, বঙ্গবন্ধু প্রায়ই নিজেকে পরিচয় দিয়েছেন 'পানির দেশের মানুষ' হিসেবে। চল্লিশের দশকে রাজস্থানের মরু অঞ্চলে লেক দেখে তার নিজের দেশের কথা মনে হয়েছে। তিনি অসমাপ্ত আত্মজীবনীতে লিখছেন- 'পানির দেশের মানুষ আমরা। পানিকে বড় ভালবাসি। আর মরুভূমির ভিতর এই পানির জায়গাটুকু ছাড়তে কত যে কষ্ট হয় তা কি করে বোঝাব!'\nপঞ্চাশের দশকে চীন সফরে গিয়েও বঙ্গবন্ধু একই পরিচয় দিচ্ছেন। হ্যাংচো লেকে তার নৌকা চালনায় দক্ষতা থেকে স্থানীয় এক মাঝি অবাক হয়েছিল। বঙ্গবন্ধু লিখছেন- 'এক মাঝি জিজ্ঞাসা করলো, আপনাদের বাড়ি কোন দেশে? দোভাষী সাথে ছিল, বললাম, পূর্ব পাকিস্তান। মুখের দিকে চেয়ে রইলো। মনে হলো কোনোদিন নামও বোধহয় শোনে নাই, তাকে বুঝাইয়া বললাম, তারপর সে বুঝলো। তাকে বললাম, আমরা পানির দেশ, বৎসরে ৬ মাস আমরা পানির মধ্যে বাস করি।' কীভাবে নৌকা চালিয়ে স্থানীয়দের অবাক করেছিলেন, লিখেছেন সেই কথাও- 'আমার নৌকায় সামনের যে দাঁড় ছিল, প্রথমে আমি দাঁড়টা টানতে শুরু করলাম। কার নৌকা আগে যায় দেখা যাবে! কেউই পারে না, কারণ আমি পাকা মাঝি, বড় বড় নৌকার হাল আমি ধরতে পারি। দাঁড় টানতে, লগি মারতে সবই পারি।' (আমার দেখা নয়াচীন)।\nবঙ্গবন্ধুর শৈশবে নদীর ভূমিকার কথা লিখেছেন তার কন্যা বর্তমান প্রধানমন্ত্রী শেখ হাসিনা- 'আমার আব্বার শৈশব কেটেছিল টুঙ্গিপাড়ার নদীর পানিতে ঝাঁপ দিয়ে, মেঠোপথের ধুলোবালি মেখে। বর্ষার কাদাপানিতে ভিজে।' (শেখ মুজিব আমার পিতা)।\nগত বছর মার্চে ওয়ার্ল্ড ইকোনমিক ফোরামের গ্লোবাল এজেন্ডাতেও শেখ হাসিনা পঞ্চাশ ও ষাটের দশকে বেড়ে ওঠার যে দিনগুলোর কথা ইংরেজিতে লিখেছেন, সেখানে নদনদী বিষয়ে বঙ্গবন্ধুর দৃষ্টিভঙ্গি উঠে এসেছে- 'নদী ও মৌসুমী বন্যা ছিল আমাদের জীবনের অংশ। আমার পিতা প্রায়শই আমাদের বলতেন বাংলাদেশে মানুষের জীবন ও জীবিকা কতটা নিবিড়ভাবে ভূমি, নদী, জলাভূমি ও সাগরের সঙ্গে মিশে রয়েছে।'\nআমরা দেখব স্বাধীন দেশের রাষ্ট্র বা সরকারপ্রধান হিসেবে বঙ্গবন্ধু কীভাবে সুদূরপ্রসারী সিদ্ধান্ত নিচ্ছেন। কিন্তু নদনদীর সঙ্গে যে আত্মিক যোগাযোগ সেটা কেবল ব্যক্তিগত ভাবনায় নয়; তার রাজনৈতিক জীবনের প্রথম থেকেই ফুটে উঠছে। সংগঠন গোছাতে গিয়ে তিনি যেহেতু ঘন ঘন ভ্রমণ করতেন, তার অসমাপ্ত আত্মজীবনীতে ৪০-৫০ দশকের নৌপথেরও জীবন্ত বর্ণনা পাওয়া যায়। এক স্থানে লিখেছেন- 'পরের দিন নৌকায় আমরা রওয়ানা করলাম, আশুগঞ্জ স্টেশনে ট্রেন ধরতে। পথে পথে গান চলল। নদীতে বসে আব্বাসউদ্দিন সাহেবের ভাটিয়ালি গান তাঁর নিজের গলায় না শুনলে জীবনের একটি দিক অপূর্ণ থেকে যেত। তিনি যখন আস্তে আস্তে গাইতেছিলেন তখন মনে হচ্ছিল, নদীর ঢেউগুলিও যেন তাঁর গান শুনছে।'\nনদীর এমন মনোমুগ্ধকর বর্ণনা পরবর্তীকালেও দেখা যায়। যেমন চীন সফরে হংকং থেকে ক্যান্টন বা গুয়াংজু যেতে যেতে বঙ্গবন্ধুর উপলব্ধি- 'মনে হলো এ তো আমার পূর্ব বাংলার মতো সকল কিছু। সবুজ ধানের ক্ষেত, চারদিকে বড় বড় গাছ। মাঝে মাঝে মাটির ঘরের গ্রাম, ছোট ছোট নদী, ট্রেনটা পার হয়ে যাচ্ছে।' (আমার দেখা নয়াচীন)।\n১৯৫২ সালের সেই দফার সফরে ক্যান্টন থেকে পিকিং, সেখান থেকে নানকিং গেছেন বঙ্গবন্ধু। লিখছেন- 'নানকিং শহর নদীর পাড়ে।... পীর সাহেব ও পশ্চিম পাকিস্তানের ভাইরা নদীর পাড়, বিরাট নদী, নদীর পাড়ে কারখানা, নদীর ঢেউ দেখতে ভালোবাসে। কারণ পাঞ্জাব ও সীমান্তের ভাইদের কপালে এ সমস্ত কম জোটে। আমরা পূর্ব বাংলার লোক নদীর পাড়ে যাদের ঘর, নদীর সাথে যাদের বন্ধুত্ব, ঢেউয়ের সাথে যাদের কোলাকুলি, তারা কি দেখতে ভালোবাসে এগুলি?' (আমার দেখা নয়াচীন)।\nনদীর প্রতি নিছক ব্যক্তিগত মুগ্ধতা নয়; নদী ব্যবস্থাপনার প্রয়োজনীয়তা সম্পর্কেও তিনি ভেবেছেন পঞ্চাশের দশক থেকে। আগেই বলেছি, কেবল রাজনৈতিক দিক থেকে নয়, নদী-ভাবনার ক্ষেত্রেও বঙ্গবন্ধু স্পষ্টই নিজের সময়ের চেয়ে এগিয়ে ছিলেন। মনে রাখতে হবে, তখন আন্তর্জাতিক পর্যায়েই সবেমাত্র আইএইচই ডেলফটের মতো নদী ব্যবস্থাপনার প্রতিষ্ঠান গড়ে উঠছে। ভাবা যায়, সেই ১৯৫৬ সালে বঙ্গবন্ধু নদী ও পানি ব্যবস্থাপনা বিষয়ে কথা বলছেন। তাও আবার একটি রাজনৈতিক দলের সম্মেলনে। আওয়ামী লীগ কাউন্সিলে তৎকালীন সাধারণ সম্পাদক শেখ মুজিবুর রহমানের বক্তব্য- 'বন্যা পূর্ব্ব পাকিস্তানিদের জীবনে নূতন নয়। কিন্তু বিজ্ঞান সমৃদ্ধ ও সম্পদ বলিষ্ঠ মানুষ অসহায়ের মত আজও প্রকৃতির রুদ্র পীড়ন সহ্য করিবে কিনা ইহাই হইল সবচেয়ে বড় সওয়াল। হোয়াংহো নদীর পল্গাবন, ট্যানিসিভ্যালির তাণ্ডব ও দানিয়ুবের দুর্দমতাকে বশে আনিয়া যদি মানুষ জীবনের সুখ সমৃদ্ধির পথ রচনা করিতে পারে তবে পদ্মা, মেঘনা ও যমুনার মত শান্ত নদীকে আয়ত্ত করিয়া আমরা কেন বন্যার অভিশাপ হইতে মুক্ত হইব না? (দৈনিক আজাদ, ২০ মে ১৯৫৬)।\nপঞ্চাশ ও ষাটের দশকের একটি বড় অংশ বঙ্গবন্ধুকে কাটাতে হয়েছে কারাগার থেকে কারাগারে। সেখানকার অভিজ্ঞতা নিয়ে প্রকাশিত 'কারাগারের রোজনামচা' বইটিতে আমরা দেখি, এত কষ্ট, নির্যাতন ও দুশ্চিন্তার মধ্যেও তিনি বাংলাদেশের নদী ও প্রকৃতির কথা ভাবছেন। বন্যায় মানুষের দুর্দশা মোচনের উপায় খুঁজছেন। তিনি তখনই বুঝতে পেরেছিলেন, নদী ব্যবস্থাপনা কেন জরুরি। একুশ শতকে দাঁড়িয়ে আমরা নদী ব্যবস্থাপনার যথার্থ পদ্ধতি নিয়ে বিতর্ক করতে পারি। কিন্তু বিংশ শতাব্দীর ষাটের দশকে বা সত্তরের দশকে সেটা সহজ ছিল না। কারণ তখনও নদী ব্যবস্থাপনার পশ্চিমা পদ্ধতির সীমাবদ্ধতাগুলো প্রকট হয়ে ওঠেনি। তাই আমরা দেখি, আওয়ামী লীগ প্রধান হিসেবে সত্তরের নির্বাচনের প্রাক্কালে রেডিও ও টেলিভিশনে প্রদত্ত ভাষণে বঙ্গবন্ধু বলেছেন- 'পানি সম্পদ সম্পর্কে গবেষণা এবং নৌ প্রশিক্ষণ গ্রহণ করার জন্য অবিলম্বে একটি নৌ-গবেষণা ইনস্টিটিউট স্থাপন করা প্রয়োজন।... বন্যা নিয়ন্ত্রণকে অবশ্যই প্রথম কর্তব্য হিসেবে বিবেচনা করতে হবে। জরুরি অবস্থার ভিত্তিতে একটা সুসংহত ও সুষ্ঠু বন্যা নিয়ন্ত্রণ কর্মসূচি বাস্তবায়ন করা আশু প্রয়োজন।... যমুনা নদীর উপর সেতু নির্মাণ করে উত্তরবঙ্গের সাথে সরাসরি যোগাযোগ ব্যবস্থা স্থাপনের বিষয়টিকে আমরা সর্বোচ্চ অগ্রাধিকার দিই।... আভ্যন্তরীণ নৌ ও সামুদ্রিক বন্দরের উন্নয়নকে অগ্রাধিকার দিতে হবে।' (২৮ অক্টোবর, ১৯৭০)।\nঅক্টোবরের ওই ভাষণের পরপরই নভেম্বরের ১২ তারিখ দেশের ইতিহাসে সবচেয়ে প্রলয়ঙ্করী ঘূর্ণিঝড় ও জলোচ্ছ্বাস উপকূলে আঘাত হানে। এতে কমবেশি ৫ লাখ মানুষ প্রাণ হারায়। ২৬ নভেম্বর ঢাকার তৎকালীন হোটেল শাহবাগে বঙ্গবন্ধু এ নিয়ে এক সংবাদ সম্মেলন করেন। সেখানে বলেন- 'আজাদীর ২৫ বছর পরেও বন্যা নিয়ন্ত্রণের জন্যে এমনকি পরিকল্পনা পর্যন্ত তৈরি হয়নি।... ঘূর্ণিবার্তা প্রতিরোধ আশ্রয়স্থল নির্মাণের জন্যে গত ১০ বছরে মাত্র ২০ কোটি টাকার সংস্থান হয়নি। অথচ ইসলামাবাদের বিলাস বৈভবের জন্য ২২০ কোটি টাকার অভাব হয়নি। বন্যা নিয়ন্ত্রণ পরিকল্পনা প্রণয়নের পূর্বেই পশ্চিম পাকিস্তানের মংলা ও তারবেলা বাঁধ নির্মাণের জন্য ১০০ কোটি ডলার বরাদ্দের ব্যাপারে কোনো অসুবিধা দেখা দেয়নি।... দেশবাসীকে আরেকটি ঘূর্ণিবার্তা ও গরকীর (জলোচ্ছ্বাস) অভিশাপ থেকে মুক্ত করতে হলে এক ব্যাপক পুনঃনির্মাণ পরিকল্পনা গ্রহণ করতে হবে। এজন্যে ব্যাপকভাবে উপকূলীয় বাঁধ ও ঘূর্ণিপ্রতিরোধী পর্যাপ্ত আশ্রয়স্থল নির্মাণ, সুষ্ঠু বিপদ সংকেত ব্যবস্থা, যোগাযোগ ব্যবস্থার উন্নয়ন সাধন করতে হবে।'\nমুক্তিযুদ্ধে নদীর অবদান সম্পর্কে এখন আমরা গবেষণা করছি এবং নদনদীর ভূ-রাজনৈতিক ও প্রতিরক্ষা সম্পর্কিত গুরুত্ব বুঝতে পারছি। কিন্তু একজন দূরদর্শী রাজনীতিক হিসেবে বঙ্গবন্ধু সেই একাত্তরেই নদীর গুরুত্ব অনুধাবন করতে পেরেছিলেন। লক্ষণীয়, ঐতিহাসিক ৭ মার্চের ভাষণে তিনি নদীকে প্রতিরক্ষার হাতিয়ার হিসেবে ব্যবহারের নির্দেশনা দিয়ে বলছেন- 'আমরা ওদের পানিতে মারবো'। মুক্তিযুদ্ধ চলাকালে তার দূরদর্শিতা হাতে-কলমে প্রমাণ হয়েছিল। হানাদার পাকিস্তানি বাহিনী বৃহৎ-নদী-বিচ্ছিন্ন বা বিল ও হাওর এলাকাগুলোতে যেতে পারেনি। সেখানে গড়ে ওঠা মুক্তাঞ্চলে মুক্তিযোদ্ধারা প্রশিক্ষণ নিয়েছেন এবং অধিকৃত এলাকায় গেরিলা হামলা চালিয়েছেন। বর্ষাকালে যখন দেশের নদীগুলো টইটম্বুর হয়ে উঠেছিল; মুক্তিযোদ্ধারা যখন নদীপথ ধরে একের পর এক 'গাবুরা মাইর' দিতে শুরু করেন; তখন পাকিস্তানি বাহিনীর ক্রমাগত ঢাকার দিকে পিছু হটা ছাড়া উপায় ছিল না। আমরা এও দেখি, স্বাধীন স্বদেশে প্রত্যাবর্তন করে বঙ্গবন্ধু নদীর মাধ্যমেই তার ভালোলাগা প্রকাশ করছেন। স্বদেশ প্রত্যাবর্তন দিবসে, ১৯৭১ সালের ১০ জানুয়ারি, রেসকোর্স ময়দানের অসম্পাদিত ভাষণটিতে দেখা যায়, তিনি কান্নারুদ্ধ কণ্ঠে রবীন্দ্রনাথ ঠাকুরকে উদ্ধৃত করে বলছেন- 'নম নম নম সুন্দরী মম জননী বঙ্গভূমি/ গঙ্গার তীর স্নিগ্ধ সমীর জীবন জুড়ালে তুমি।'\nসদ্য স্বাধীন দেশে সরকার পরিচালনার দায়িত্ব গ্রহণ করেও বঙ্গবন্ধু নদনদীর ভূ-রাজনৈতিক ও প্রতিরক্ষাগত গুরুত্বের কথা ভুলে যাননি। যুদ্ধবিধ্বস্ত দেশে নদী ও বন্দরের প্রয়োজনীয়তা ও পরিস্থিতি সম্পর্কে ২ এপ্রিল ১৯৭২ ঠাকুরগাঁওয়ে এক জনসভায় বঙ্গবন্ধু বলেন- 'আমার যেগুলো পোর্ট আছে চট্টগ্রাম, চালনা পোর্ট। জাহাজ আসতে পারে না ভালোভাবে। জাহাজগুলো ডুবাইয়া দিয়ে গেছে নদীর মুখে, যাতে জাহাজ আসতে না পারে।'\nনৌপথ নষ্ট হয়ে যাওয়ার সংকট আমরা কয়েক বছর ধরে জোরেশোরে বলছি। অথচ বঙ্গবন্ধু সদ্য স্বাধীন দেশে, সেই ১৮ ফেব্রুয়ারি ১৯৭৩ চাঁদপুরে এক জনসভায় বলেছেন- '২৫ বৎসর বন্যা নিয়ন্ত্রণের কোনো উপায় করে নাই। নদী খাল প্রায় বন্ধ হয়ে গেছে। না হলেও ১৫০০ মাইল নদীপথ নষ্ট হয়েছে।... জানি মেঘনায় ভাঙে, মাঝে মাঝে কিছু দিই, যোগাড় করে কিছু কিছু দেয়া হয়।'\nনদী ভাঙন নিয়ে বঙ্গবন্ধুর দুশ্চিন্তা দেখি কিশোরগঞ্জের ভৈরবে ২৭ সেপ্টেম্বর ১৯৭৩ এক জনসভায় দেওয়া বক্তব্যেও- 'নদীর সঙ্গে যুদ্ধ করতে কষ্ট হয়। নদী ভাঙছে কত, তোমার জানা আছে যে, বাংলাদেশের মানুষ গান গায়- একূল ভাঙ্গে ওকূল গড়ে, এই তো নদীর খেলা। আমরা চেষ্টা করতে পারি।'\nএখনকার পাম্পভিত্তিক সেচ ব্যবস্থার মাধ্যমে ভূগর্ভস্থ পানি উত্তোলনের কুফল হিসেবে আর্সেনিক এসেছে। নেমে যাচ্ছে সুপেয় পানির স্তর। যদি আমরা ভূপৃষ্ঠের জলাশয় ব্যবহার করে সেচ ব্যবস্থা গড়ে তুলতে পারতাম, তাহলে হয়তো এই সংকট দেখা দিত না। ১৯৭৫ সালের ২১ জুলাই নবনিযুক্ত জেলা গভর্নরদের প্রশিক্ষণ কর্মসূচির উদ্বোধনী অনুষ্ঠানে বঙ্গবন্ধু বলছেন- 'পাম্প পেলাম না, এটা পেলাম না- এসব বলে বসে না থেকে জনগণকে মবিলাইজ করুন। যেখানে খাল কাটলে পানি হবে, সেখানে সেচের পানি দিন। সেই পানি দিয়ে ফসল ফলান।'\nকয়েক বছর পরে নবগঠিত বাংলাদেশ নৌবাহিনীর অভিমুখ সম্পর্কে বলতে গিয়ে তার সেই সুদূরপ্রসারী দৃষ্টিভঙ্গি স্পষ্ট হয়। পাকিস্তান আমলে নৌবাহিনীতে বাঙালিদের প্রতি বৈষম্য প্রসঙ্গে ১০ ডিসেম্বর ১৯৭৪ চট্টগ্রামে জওয়ানদের উদ্দেশে বঙ্গবন্ধু বলেন- 'যারা জীবনে কখনো পানি দেখে নাই, যারা পানির মধ্যে গোসল করে নাই, তাদের নৌবাহিনীতে গ্রহণ করা হতো। আর, যারা বাংলাদেশের মানুষ, যারা পানির মধ্যে জন্মগ্রহণ করেছে, যারা পানির মধ্যে খেলে বেড়িয়েছে; নদীমাতৃক এই বাংলার সেই বাঙালিদের নৌবাহিনীতে স্থান হতো না।... বাংলাদেশ নদীমাতৃক। আমাদের নৌবাহিনীর প্রয়োজন আমাদের রক্ষা করবার জন্য।... আমি আস্তে আস্তে নৌবাহিনী গড়বো। নৌকায় করে আমার নৌবাহিনীর ছেলেরা চলবে। তবু আমি বাংলাদেশকে মর্ডগেজ দিয়ে কারও কাছ থেকে কিছু আনবো না।' এই যে নৌবাহিনীর নিজস্ব শক্তি, নিজের দেশের উপযোগী শক্তির প্রয়োজনীয়তা, পরবর্তীকালে আর কোনো সরকারপ্রধান বঙ্গবন্ধুর মতো করে বুঝেছিলেন কি?\nআমরা জানি, ১৯৭৩ সালেই বঙ্গবন্ধু নদী খননে উদ্যোগী হয়েছিলেন। রাজবাড়ীর পাংশায় চন্দনা-বারাসিয়া নদী খননের মধ্য দিয়ে এই কাজের উদ্বোধন করেছিলেন। তিনি তখনই, রাষ্ট্রের সীমিত সামর্থ্যের মধ্যেও কিনেছিলেন অন্তত সাতটি ড্রেজার। সমুদ্র ও নদীবন্দর সংস্কার, নৌযান মেরামত এবং বিদেশ থেকে বার্জ-টাগবোট কেনার ক্ষেত্রে তিনি মোটেও কালক্ষেপণ করেননি।\nদেশের অভ্যন্তরীণ নদী ব্যবস্থায় আঞ্চলিক অভিন্ন নদী কতটা ভূমিকা রাখে এখন আমরা অভিজ্ঞতা ও সংকট দিয়ে জানছি। অথচ বঙ্গবন্ধু তখনই বুঝেছিলেন, আমাদের অভিন্ন প্রায় সব নদীর উজান যেহেতু ভারতে, সেখান থেকে পানির প্রাপ্যতা নিশ্চিত করতে হবে সর্বাগ্রে। দেশভাগের ইতিহাসের প্রত্যক্ষদর্শী বঙ্গবন্ধু জানতেন, এই সীমান্ত নির্ধারণে ব্রিটিশ ভারতের শেষ বড়লাট লর্ড মাউন্ট ব্যাটেন ও সীমান্ত আঁকার দায়িত্বপ্রাপ্ত সিরিল জন র‌্যাডক্লিফ ভারতের প্রথম প্রধানমন্ত্রী জওহরলাল নেহরুর দ্বারা নানাভাবে প্রভাবিত ছিলেন। ভূ-রাজনীতিতে দক্ষ নেহরু তৎকালীন ভারত ও পাকিস্তানের সীমারেখা এমনভাবে চেয়েছিলেন, যাতে করে তৎকালীন পাকিস্তান পানিসম্পদের ক্ষেত্রে ভারতনির্ভর থাকে। আর পাকিস্তান নেতৃত্ব ভূ-রাজনীতি ভুলে গিয়ে তাৎক্ষণিক ও ব্যক্তিগত সুবিধার জন্য কীভাবে একের পর এক হঠকারী সিদ্ধান্ত নিয়েছিলেন, সেই আক্ষেপ আমরা দেখি বঙ্গবন্ধু শেখ মুজিবুর রহমানের অসমাপ্ত আত্মজীবনীতে।\nঅভিন্ন নদী নিয়ে বঙ্গবন্ধুর নদীবিষয়ক দূরদর্শিতা আমরা দেখি যে, একটা যুদ্ধবিধ্বস্ত দেশে খাদ্য, বস্ত্র, বাসস্থান, চিকিৎসা ও শিক্ষার বাইরে তিনি নদীর কথা ভাবছেন। তিনি পাকিস্তানের কারাগার থেকে ১৯৭২ সালের ১০ জানুয়ারি বাংলাদেশে ফিরলেন আর ১৯ মার্চে ইন্দিরা গান্ধীর সঙ্গে বৈঠকে নদীর প্রসঙ্গ তুললেন। কী হবে অভিন্ন নদীগুলোর ভবিষ্যৎ। মাত্র দুই মাসের কিছু সময়ের বেশি, তিন মাসও না। অথচ তখনই যৌথ নদী কমিশন বা জেআরসি গঠনের আলোচনা হচ্ছে এবং ওই বছরের নভেম্বরে চুক্তি স্বাক্ষরিত হচ্ছে!\nগঙ্গা নদীতে ফারাক্কা ব্যারাজ এবং তখন বঙ্গবন্ধু সরকারের ভূমিকা নিয়ে নানা অপপ্রচার আছে। কিন্তু ১৯৭৪ সালের ১৬ মে বাংলাদেশ ও ভারতের দুই প্রধানমন্ত্রী, মুজিব-ইন্দিরা, একটা যৌথ বিবৃতি দিয়েছিলেন যে, কোনো চুক্তিতে উপনীত না হওয়া পর্যন্ত ফারাক্কা চালু হবে না। পুরো ফারাক্কা ব্যারাজ নয়, মাত্র কয়েকটা জলকপাট 'পরীক্ষামূলকভাবে' চালু করার জন্য বাংলাদেশের কাছ থেকে অনুমতি নেয় ভারত। পরে তারা আর এটা বন্ধ করেনি। অভিন্ন নদীগুলো নিয়ে পঁচাত্তর-পরবর্তী চিত্র ভিন্ন আলোচনার বিষয়।\nআমাদের বিবেচনায় বাংলাদেশের নদনদীর প্রধান সংকট ছয়টি- প্রবাহস্বল্পতা, ভাঙন, দখল, দূষণ, বালু উত্তোলন, সাংস্কৃতিক বিচ্ছিন্নতা। মনে রাখতে হবে, সদ্য স্বাধীন বাংলাদেশে নদী ভাঙন ছাড়া বাকি পাঁচটি সংকট প্রকট হয়নি। কিন্তু বঙ্গবন্ধু শেখ মুজিবুর রহমান বালু উত্তোলন ছাড়া বাকি পাঁচটি সংকট নিয়েই সুদূরপ্রসারী চিন্তাভাবনা করেছেন, নিজের সামর্থ্যের মধ্যে সর্বোচ্চ উদ্যোগ নিয়েছেন।\nআন্তর্জাতিক নদীকৃত্য দিবসে নদীবান্ধব এই মহান নেতার জন্মশতবার্ষিকীর দ্বারপ্রান্তে দাঁড়িয়ে জানাই গভীর শ্রদ্ধা ও ভালোবাসা।\nবিষয় : মুজিববর্ষ শেখ রোকন আন্তর্জাতিক নদীকৃত্য দিবস


আপনি কি ঈশ্বরের সঙ্গে ভাববিনিময় করেন?WEB:MetaDescriptionদু-জন ঘনিষ্ঠ বন্ধু পরস্পরের সঙ্গে কথা বলেন। আমরা প্রার্থনার মাধ্যমে ঈশ্বরের সঙ্গে কথা বলি কিন্তু কীভাবে আমরা তাঁর কথা শুনতে পারি?\nভাষা Hmong (White) Sesotho (Lesotho) অ্যানডেবিলে আইমারা আফ্রিকান্স আম্‌হারিক আরবি আর্মেনীয় আলবানীয় ইংরেজি ইউক্রেনিয়ান ইগবো ইতালীয় ইন্দোনেশীয় ইলোকো ইসোকো উম্বুনডু উর্দু এওয়ে এফিক এস্টোনীয় ওটেটেলা ওরোমো ওসেটিয়ান ওয়ালাইতা ওয়ালিসিয়ান কঙ্গো কাজাখ কান্নাড়া কাম্বোডিয়ান কিকাওন্ডে কিকিউ কিনাইয়ারওয়ান্ডা কিম্বুন্ডু কিরঘিজ কিরুন্ডি কিলুবা কিসি কিসোঙ্গে কেচুয়া (বলিভিয়া) কোরিয়ান কোয়াঙ্গালি কোয়ানইয়ামা ক্যাটালান ক্রিও ক্রোয়েশীয় খোসা গা গারিফুনা গুজারাটি গুয়ারানি গ্রিক চাইনিজ (প্রচলিত) চাইনিজ (সহজ) চিচেওয়া চিটোঙ্গা চিটোঙ্গা (মালাউই) চিতুম্বুকা চুভাশ চেক জর্জীয় জাপানী জার্মান জিমা জুলু জেন্ডি টাগালোগ টাটার টিগ্রিনা টিভ টুই ট্লাপানেক ডাচ ডোংগা ড্যানিশ ড্রেহু তামিল তুর্কি তেলুগু ত্‍শিবুলা ত্‍সোঙ্গা ত্‍সোয়ানা থাই নরওয়েজিয়ান নাওয়াটল (সেন্ট্রাল) নিঁয়াব্রে নেপালি পর্তুগিজ পাঞ্জাবি পাপিয়ামেন্টো (আরুবা) পাপিয়ামেন্টো (কুরাসাও) পোলিশ প্যাংগাসিনান ফিনিশ ফ্রেঞ্চ বাংলা বাইকোল বিসলামা বুলগেরীয় ভিয়েতনামীয় ভেন্ডা মল্‌টিজ মাজাটেক (ওয়াউট্‌লা) মারাঠি মালাগাসি মালায়লাম মায়া মিক্সে মিয়ানমার মুর ম্যাম ম্যাসিডোনিয়া রুশ রোমানিয়ান লিঙ্গালা লিথুয়েনিয়ান লুও লুগাণ্ডা লুন্ডা শোনা শ্রানানটোঙ্গো সাংগো সার্বিয়ান সার্বিয়ান (রোমান) সিংহলা সিবেম্বা সিলোজি সুইডিশ সেপেডি সেবুয়ানো সোয়াহিলি সোয়াহিলি (কঙ্গো) স্প্যানিশ স্লোভাক স্লোভানীয় হাইতিয়ান ক্রিওল হাঙ্গারীয় হিন্দি হিব্রু হিলিগেনন\nপ্রচ্ছদ বিষয় | আপনি সৃষ্টিকর্তার নিকটবর্তী হতে পারেন\nআপনি কি ঈশ্বরের সঙ্গে ভাববিনিময় করেন?\nসরাসরি অথবা টেলিফোন, ই-মেল, ভিডিও বা চিঠি, যেটার মাধ্যমেই হোক না কেন, ঘনিষ্ঠ বন্ধুরা যতটুকু সম্ভব প্রায়ই পরস্পরের সঙ্গে ভাববিনিময় করে থাকে। তাই, ঈশ্বরের নিকটবর্তী হওয়ার জন্য আমাদের নিয়মিতভাবে তাঁর সঙ্গে ভাববিনিময় করতে হবে। কিন্তু, কীভাবে তা করা যেতে পারে?\nপ্রার্থনার মাধ্যমে আমরা যিহোবার সঙ্গে কথা বলে থাকি। তবে, ঈশ্বরের কাছে প্রার্থনা করা এমন সাধারণ কথাবার্তা নয়, যা হয়তো আমরা কোনো সঙ্গীর সঙ্গে বলে থাকি। আমাদের বুঝতে হবে, আমরা যখন প্রার্থনা করি, তখন আমরা আমাদের সৃষ্টিকর্তা অর্থাৎ নিখিলবিশ্বের সর্বোচ্চ ব্যক্তির সঙ্গে কথা বলছি। আর এই কারণে আমাদের গভীর সম্মান ও সশ্রদ্ধ ভয় সহকারে তাঁর কাছে প্রার্থনা করতে অনুপ্রাণিত হওয়া উচিত। আমরা যদি চাই যে, ঈশ্বর আমাদের প্রার্থনা শুনুক, তাহলে আমাদের কিছু নির্দিষ্ট চাহিদাও পূরণ করা উচিত। এখানে তিনটে চাহিদা সম্বন্ধে উল্লেখ করা হল।\nপ্রথমত, সরাসরি যিহোবা ঈশ্বরের কাছেই প্রার্থনা করতে হবে—যিশুর কাছে, কোনো ‘সাধুর’ কাছে অথবা কোনো প্রতিমার কাছে নয়। (যাত্রাপুস্তক ২০:৪, ৫) বাইবেল স্পষ্টভাবে বলে: “সর্ব্ববিষয়ে প্রার্থনা ও বিনতি দ্বারা ধন্যবাদ সহকারে তোমাদের যাচ্ঞা সকল ঈশ্বরকে জ্ঞাত কর।” (ফিলিপীয় ৪:৬) দ্বিতীয়ত, ঈশ্বরের পুত্র যিশু খ্রিস্টের নামে প্রার্থনা শেষ করতে হবে। যিশু নিজে বলেছিলেন: “আমা দিয়া না আসিলে কেহ পিতার নিকটে আইসে না।” (যোহন ১৪:৬) তৃতীয়ত, আমাদের প্রার্থনা ঈশ্বরের ইচ্ছানুযায়ী হতে হবে। বাইবেল বলে: “যদি তাঁহার ইচ্ছানুসারে কিছু যাচ্ঞা করি, তবে তিনি আমাদের যাচ্ঞা শুনেন।” *—১ যোহন ৫:১৪.\nদু-জন ঘনিষ্ঠ বন্ধু যতটা সম্ভব পরস্পরের সঙ্গে কথা বলেন\nঅবশ্য, একজন ব্যক্তিই যদি সমস্ত কথা চালিয়ে যান, তাহলে সেই ঘনিষ্ঠ বন্ধুত্ব বেশি দিন টিকে থাকে না। ঠিক যেমন দু-জন বন্ধু পরস্পরের সঙ্গে কথা বলেন, তেমনই আমাদেরও ঈশ্বরকে কথা বলার সুযোগ দেওয়া উচিত এবং তিনি যখন কথা বলেন, তখন তা শোনা উচিত। আপনি কি জানেন, ঈশ্বর কীভাবে আমাদের সঙ্গে কথা বলেন?\nবর্তমানে, যিহোবা ঈশ্বর তাঁর লিখিত বাক্য বাইবেলের মাধ্যমে আমাদের সঙ্গে ‘কথা বলেন।’ (২ তীমথিয় ৩:১৬, ১৭) কেন আমরা তা বলতে পারি? উদাহরণ স্বরূপ: ধরুন আপনি আপনার একজন ঘনিষ্ঠ বন্ধুর কাছ থেকে একটা চিঠি পেয়েছেন। সেই চিঠি পড়ার সময় আপনি এমন বোধ করেন যেন আপনার বন্ধু আপনার সঙ্গে কথা বলছেন, যদিও তিনি সেখানে উপস্থিত নেই। একইভাবে, বাইবেল পড়ার মাধ্যমে আপনি যিহোবাকে আপনার সঙ্গে কথা বলার সুযোগ দিচ্ছেন। তাই, প্রথম প্রবন্ধে উল্লেখিত জিনা বলেন, “আমি যদি চাই যে, ঈশ্বর আমাকে একজন বন্ধু হিসেবে দেখেন, তাহলে আমাকে অবশ্যই তাঁর কাছ থেকে পাওয়া ‘চিঠিটা’ অর্থাৎ বাইবেল পরীক্ষা করে দেখতে হবে।” তিনি আরও বলেন, “রোজ বাইবেল পড়ার মাধ্যমে আমি ঈশ্বরের আরও নিকটবর্তী হতে পারছি।” প্রতিদিন অর্থাৎ রোজ তাঁর বাক্য বাইবেল পড়ার মাধ্যমে আপনি কি যিহোবাকে আপনার সঙ্গে কথা বলার সুযোগ দেন? তা করা আপনাকে ঈশ্বরের আরও নিকটবর্তী বোধ করতে সাহায্য করবে। (w১৪-E ১২/০১)\n^ অনু.5কীভাবে প্রার্থনায় ঈশ্বরের নিকটবর্তী হওয়া যায়, সেই সম্বন্ধে আরও তথ্য জানার জন্য যিহোবার সাক্ষিদের দ্বারা প্রকাশিত বাইবেল প্রকৃতপক্ষে কী শিক্ষা দেয়? বইয়ের ১৭ অধ্যায় দেখুন।


প্রতিদ্বন্দ্বী ইসরাইলি হওয়ায় সৌদি নারী অ্যাথলেটের নাম প্রত্যাহার! | অপরাজিতা\nপ্রতিদ্বন্দ্বী ইসরাইলি হওয়ায় সৌদি নারী অ্যাথলেটের নাম প্রত্যাহার!\nইসরাইলের বিরুদ্ধে প্রতিদ্বন্দ্বিতা করতে অস্বীকৃতি জানিয়ে জাওয়াদ ফাহমি (Jude Fahmy) নামে এক সৌদি নারী ক্রীড়াবিদ রিও অলিম্পিক গেমস থেকে নিজের নাম প্রত্যাহার করে নিয়েছেন।\nজুডো প্রতিযোগির দ্বিতীয় রাউন্ডের ওই ম্যাচে তার সম্ভাব্য প্রতিদ্বন্দ্বী ছিলো ইসরাইলের প্রতিনিধি। তবে ইসরাইল ও সৌদির সংশ্লিষ্টদের দাবি, অন্য কারণে ফাহমি প্রতিযোগিতা থেকে নিজেকে প্রত্যাহার করে নিয়েছেন।\nফাহমির এ সিদ্ধান্তকে স্বাগত জানিয়েছে আরব ও মুসলিম বিশ্বের সাধারণ জনগণ, বিশেষ করে নির্যাতিত ফিলিস্তিনিরা। ফিলিস্তিনি ফুটবল ফেডারেশনের সদস্য আবদুস সালাম হানিয়া ফাহমির সিদ্ধান্তকে স্বাগত জানিয়ে বলেন, তার এ সিদ্ধান্ত নৈতিক অবস্থানের যথাযথ উপলব্ধি।


AmaderPatrika | দেশে করোনায় আরও ২৭ মৃত্যু, শনাক্ত আড়াই লাখ ছাড়াল\nবৃহস্পতিবার, অক্টোবর ১, ২০২০ , আশ্বিন - ১৫ , ১৪২৭\nনিউজ টি ২৫ দিন ০ ঘন্টা ৫১ সেকেন্ড আগে আপলোড হয়েছে।\nদেশে নতুন করে ২ হাজার ৮৫১ জনের দেহে নভেল করোনাভাইরাস বা কোভিড-১৯ রোগের সংক্রমণ শনাক্ত হয়েছে। এর মধ্যে দিয়ে দেশে আড়াই লাখেরও বেশি মানুষের দেহে এই ভাইরাসের সংক্রমণ শনাক্ত হলো। এদিকে এই রোগে আক্রান্ত হয়ে দেশে আরও ২৭ জনের মৃত্যু হয়েছে।\nতিনি জানান, গত ২৪ ঘণ্টায় (বৃহস্পতিবার সকাল ৮টা থেকে শুক্রবার সকাল ৮টা পর্যন্ত) ১২ হাজার ৬৯৯টি নমুনা পরীক্ষার ফল পাওয়া গেছে। এসব পরীক্ষায় নতুন করে ২ হাজার ৮৫১ জনের দেহে করোনাভাইরাস বা কোভিড-১৯ এর সংক্রমণ পাওয়া গেছে। এতে দেশে করোনাভাইরাসে আক্রান্তের সংখ্যা বেড়ে হলো ২ লাখ ৫২ হাজার ৫০২ জন।\nডা. নাসিমা জানান, শুক্রবার সকাল ৮টা পর্যন্ত ২৪ ঘণ্টায় করোনাভাইরাসে আক্রান্ত হয়ে মৃত্যু হয়েছে আরও ২৭ জনের। এ নিয়ে দেশে করোনায় আক্রান্ত হয়ে এখন পর্যন্ত ৩ হাজার ৩৩৩ জনের মৃত্যু হলো। শনাক্ত বিবেচনায় মৃত্যুর হার ১.৩২ শতাংশ। সর্বশেষ মারা যাওয়া ২৭ জনের মধ্যে ২৪ জন পুরুষ এবং ৩ জন নারী। এদের মধ্যে হাসপাতালে ২৬ জনের ও বাড়িতে ১ জনের মৃত্যু হয়েছে।\nএদিকে আগে থেকেই করোনাভাইরাসে আক্রান্ত হয়ে হাসপাতাল ও বাড়িতে চিকিৎসাধীন থাকা আরও ১ হাজার ৭৬০ জন শুক্রবার সকাল ৮টা পর্যন্ত ২৪ ঘণ্টায় সুস্থ হয়ে উঠেছেন জানিয়ে ডা. নাসিমা বলেন, এ নিয়ে এখন পর্যন্ত করোনাভাইরাসে আক্রান্ত হয়ে হাসপাতাল ও বাড়িতে চিকিৎসা নেওয়া ১ লাখ ৪৫ হাজার ৫৮৪ জন সুস্থ হয়ে উঠেছেন।


বিয়ের পরবর্তী দু’সপ্তাহ ভুলেও খাবেন না এই ৫টি খাবার! - Paachmishali\nHome / Featured / বিয়ের পরবর্তী দু’সপ্তাহ ভুলেও খাবেন না এই ৫টি খাবার!\nবিয়ের পরবর্তী কয়েকটি দিন নবদম্পতির কেমন কাটছে, তার উপর অনেকটা নির্ভর করে তাদের ভবিষ্যত জীবনের সুখ-স্বাচ্ছন্দ্য। নববিবাহিত স্বামী-স্ত্রী এই সময়টাই স্বভাবতই একে অন্যের সঙ্গে কাটাতে চায় একান্ত প্রেমনিবিড় কিছু মুহূর্ত। কিন্তু সেই ভালবাসার মুহূর্তগুলো একেবারে নিষ্প্রভ হয়ে পড়তে খাদ্যাভ্যাসের কিছু ত্রুটির কারণে। নিউট্রিসেন্টারের পুষ্টিবিশেষজ্ঞ ইলাউজি বাসকিস জানাচ্ছেন, বিয়ের পরবর্তী কয়েকটা দিন যদি আনন্দে পরিপূর্ণ করে তুলতে হয়, তা হলে কয়েকটা বিশেষ খাবারকে এড়িয়ে চলাই বুদ্ধিমানের কাজ। বিয়ের পরবর্তী দু’সপ্তাহে ভুলেও খাবেন না এই ৫টি খাবার, এতে মারাত্মক ক্ষতি হতে পারে! কোন কোন খাবার? আসুন, জেনে নিই—\n৫. বিনস: বিনসও অত্যন্ত পুষ্টিকর খাবার, কিন্তু বিশেষজ্ঞরা বলছেন, বিনস খাওয়ার পরে পেটে গ্যাস উৎপন্ন হয়। তা শরীর ও মনকে অবসন্ন করে তোলে। ফলে বেরঙিন হয়ে যায় নবদম্পতির ঘনিষ্ঠ মুহূর্তগুলোও। –এবেলা\nPrevious মাসিকের কত দিন আগে বা পরে সহবাস করলে বাচ্চা হয় না!


Sidharth-Shehnaaz: উড়েছে ঘুম,বন্ধ করেছেন খাওয়া-দাওয়া, সিদ্ধার্থকে হারিয়ে শোকে পাথর শেহনাজ গিল - Shehnaaz Gill isn’t sleeping well or eating enough post Sidharth Shukla’s death, revels close sources , Bangla News\nবাংলা নিউজ > বায়োস্কোপ > Sidharth-Shehnaaz: উড়েছে ঘুম,বন্ধ করেছেন খাওয়া-দাওয়া, সিদ্ধার্থকে হারিয়ে শোকে পাথর শেহনাজ গিল\nসিদ্ধার্থের অকাল মৃত্যুতে ভেঙে পড়েছেন শেহনাজ\nSidharth-Shehnaaz: উড়েছে ঘুম,বন্ধ করেছেন খাওয়া-দাওয়া, সিদ্ধার্থকে হারিয়ে শোকে পাথর শেহনাজ গিল\n১ মিনিটে পড়ুন . Updated: 07 Sep 2021, 12:34 PM IST\nসিদ্ধার্থের মৃত্যুর পর থেকে নাওয়া-খাওয়া বন্ধ করেছেন শেহনাজ, সারাক্ষণ তাঁকে চোখে চোখে রাখছে পরিবার।\nরূপকথার কাহিনি শুরু হওয়ার আগেই যেন সব শেষ… অসম্পূর্ণ থেকে গেল ‘সিধনাজ’-এর গল্প। গত ২রা সেপ্টেম্বর মাত্র ৪০ বছর বয়সে অভিনেতা সিদ্ধার্থ শুক্লার মৃত্যুতে শোকস্তব্ধ গোটা টেলিভিশন ইন্ডাস্ট্রি। সিদ্ধার্থের পরিবারের উপর দিয়ে যে বিধ্বংসী ঝড় বয়ে গেছে, তার গতি আঁচ করতে পারাটাও সহজ নয়। সিদ্ধার্থের মৃত্যুতে পুরোপুরি ভেঙে পড়েছেন তাঁর চর্চিত প্রেমিকা শেহনাজ গিল। কথা ছিল সারাজীবন একসঙ্গে কাটানোর, বিগ বসের ঘরে এমনই কথা একে অপরকে দিয়েছিলেন সিধনাজ। তবে সেই কথা রাখলেন না সিদ্ধার্থ, চলে গেলেন শেহনাজকে একা রেখে।\nসূত্রের খবর, ২-রা সেপ্টেম্বর সকালে শেহনাজই সবার প্রথম সিদ্ধার্থের ঠাণ্ডা শরীর দেখে থমকে গিয়েছিলেন। তারপর থেকে শোকস্তব্ধ তিনি, সিদ্ধার্থের শেষকৃত্যেও শেহনাজের অবস্থা চাক্ষুস দেখেছে গোটা দেশ। সিদ্ধার্থের শববাহী অ্যাম্বুলেন্সের পিছনে দৌড় থেকে জ্বলন্ত চিতার পাশে প্রায় সংজ্ঞাহীন অবস্থায় লুটিয়ে পড়ে থাকা- প্রাণোচ্ছ্বল শেহনাজ গিলের এমন অবস্থা দুঃস্বপ্নেও কল্পনা করা যায় না!\nশেহনাজের এক ঘনিষ্ঠ জানিয়েছেন, এক্কেবারেই নিজেকে সামলে উঠতে পারছেন না শেহনাজ। তিনি জানান, শেহনাজ এতটাই শোকগ্রস্ত যে, তিনি রাতে ঘুমোচ্ছেন না, ঠিক করে খাওয়া-দাওয়া করছেন না।এমনকী কারুর সঙ্গে কথাও বলছেন না। সানাকে (শেহনাজের ডাক নাম)- এই অবস্থায় একা রাখার সাহস পাচ্ছে না গোটা পরিবার।\nপরস্পর সম্পর্কে থাকার কথা খোলাখুলি স্বীকার না করলেও, শেহনাজকে বহুবার প্রকাশ্যে সিদ্ধার্থের প্রতি ভালোবাসার কথা বলতে শোনা গিয়েছে। সপ্তাহখানেক আগেই বিগ বস ওটিটির মঞ্চে শেহনাজ জোর গলায় জানিয়েছেন, ‘সিদ্ধার্থ আমার বয়ফ্রেন্ড নয়, আমার পরিবার… বয়ফ্রেন্ডের সঙ্গে তো সম্পর্ক ভাঙে, সিদ্ধার্থ আর আমার সম্পর্ক অটুট’। বিগ বসের ঘরে শুরু হওয়া এই চর্চিত প্রেম সম্পর্কের কাঙ্ঘিত পরিণতি পাওয়ার কথা ছিল ডিসেম্বরে, সূত্রের খবর বিয়ের প্রস্তুতি শুরু করে দিয়েছিলেন সিদ্ধার্থ-শেহনাজ। সবই অসম্পূর্ণ রয়ে গেল….\nসিদ্ধার্থের অন্ত্যেষ্টির সময় শেহনাজকে দেখে কেউই চোখের জল আটকে রাখতে পারেননি। ‘সিদ্ধার্থ মেরা বাচ্চা..’, শ্মশানভূমিতে সিদ্ধার্থের মরদেহ আগলে বারবার একথাই বলে চলেছিলেন শেহনাজ। সিদ্ধার্থের পার্থিব শরীর চিতায় দেওয়ার পূর্বে শেষ শ্রদ্ধা জানানোর জন্য কিছু সময় রাখা হয়েছিল, সিদ্ধার্থের পায়ের সামনে চুপচাপ বসেছিলেন শেহনাজ। এমনটাই ইটিটাইমসকে দেওয়া সাক্ষাত্কারে জানিয়েছেন অভিনেত্রী সম্ভাবনা শেঠ।\nসোমবার সিদ্ধার্থের পরিবারের তরফে আয়োজন করা হয়েছিল প্রয়াত অভিনেতার স্মরণসভা। এই ভার্চুয়াল স্মরণসভায়,সেখানে জুম লিঙ্কের মাধ্যমে যোগ দিতে পেরেছেন সিদ্ধার্থ অনুরাগীরাও। সিদ্ধার্থের মৃত্যুর পর সারাক্ষণ শেহনাজের পাশে রয়েছেন তাঁর দাদা, শেহবাজ। তবে ঘনিষ্ঠরা জানিয়েছেন, সদ্য ছেলেকে হারানো সিদ্ধার্থ শুক্লার মা, রীতা শুক্লা খুব শক্ত মনের পরিচয় দিচ্ছেন। তিনিই শেহনাজকে আগলে রাখছেন, তাঁর পুরো খেয়াল রাখছেন। তাঁর এই দৃঢ়তাকে কুর্নিশ জানাচ্ছেন সকলে।\nShehnaaz Gill Sidharth Shukla Sidharth Shukla's death Big Boss 13 SidNaaz


বিটিআরসি নয়, দরবেশের দখলে থাকবে বঙ্গবন্ধু স্যাটেলাইট! | দিগন্ত বার্তা\nবঙ্গবন্ধু স্যাটেলাইট-১ এর কনসালটেন্ট শফিক আহমেদ চৌধুরী\nবিটিআরসির চেয়ারম্যান শাহজাহান মাহমুদ\nবঙ্গবন্ধু স্যাটেলাইট-১ নির্মাণ ও উৎক্ষেপনে যাবতীয় খরচ করছে সরকার। অথচ তার স্বত্ব সরকারি কোন প্রতিষ্ঠান না পেয়ে কিভাবে বাংলাদেশের অর্থনীতির পরিচিত দুর্বৃত্ত সালমান এফ রহমানের বেক্সিমকো আর বায়ার মিডিয়া কিভাবে পাচ্ছে? এ স্যাটেলাইট কি তাহলে জাতীয় সম্পদ নয়? যদি তাই হয় তবে এর যাবতীয় খরচ জনগণের পকেট কেটে সরকার কেন বহন করবে?sangbad247\n‘প্রধানমন্ত্রীর মামলার সময় দৌড়ঝাঁপ কোথায় ছিল?’


শরণার্থী নিয়ে টানাটানিঃ ক্ষু্ব্ধ তরুণ গগৈ\nমারূফ অমিত; ইন্টারন্যাশনাল ডেস্ক\n০২ জানুয়ারি, ২০১৫ ১৯:৩৮\nজঙ্গি হামলার পরে অসম থেকে পালিয়ে পশ্চিমবঙ্গে চলে যাওয়া শরণার্থীদের নিয়ে টানাপড়েন শুরু হয়েছে বাংলা-অসমে রাজ্যে\nজঙ্গি হামলার পরে অসম থেকে পালিয়ে পশ্চিমবঙ্গে চলে যাওয়া শরণার্থীদের নিয়ে টানাপড়েন শুরু হয়ে গেল দুই রাজ্যের। পরিস্থিতি এমন যে, বিষয়টি নিয়ে প্রকাশ্যেই ক্ষোভ জানিয়েছেন অসমের মুখ্যমন্ত্রী তরুণ গগৈ। পশ্চিমবঙ্গ সরকারের তরফে অবশ্য এ নিয়ে সরাসরি কোনও মন্তব্য করা হয়নি।\nঅসম সরকারের ক্ষোভ প্রকাশের কারণ কী?\nঅসম থেকে পালিয়ে পশ্চিমবঙ্গের কুমারগ্রামে চলে যাওয়া কয়েকশো শরণার্থীর সঙ্গে দিন কয়েক আগে দেখা করতে যান গোসাইগাঁয়ের মহকুমা শাসক অমলেন্দু রায়-সহ কয়েক জন আধিকারিক। কিন্তু অভিযোগ, শরণার্থীদের সঙ্গে তাঁদের দেখাই করতে দেননি স্থানীয় মহকুমা শাসক! এমনকী অমলেন্দুবাবুরা যে ত্রাণসামগ্রী নিয়ে গিয়েছিলেন, তা-ও ফেরত পাঠানো হয়। পরের দিনও অসমের ওই আধিকারিকদের শরণার্থী-শিবিরে যেতে বাধা দেওয়া হয়। তরুণ গগৈ বলেন, “অসম থেকে ছ’-সাতশো আদিবাসী পশ্চিমবঙ্গে আশ্রয় নিয়েছেন। কিন্তু এখন পরিস্থিতির উন্নতি হয়েছে। আমরা ওঁদের ফেরানোর জন্য তৈরি। কিন্তু অবাক কাণ্ড, আমাদের প্রতিনিধিদের সঙ্গে শরণার্থীদের দেখা করতেই দেওয়া হচ্ছে না!” মুখ্যমন্ত্রীর ক্ষোভ, “আমি এই ধরনের মনোভাব আগে কখনও দেখিনি!”\nঅসমের স্বরাষ্ট্র কমিশনার প্রতীক হাজেলা জানান, ভিন রাজ্যে চলে যাওয়া শরণার্থীদের যত দ্রুত সম্ভব ফেরানোর ব্যবস্থা করা হচ্ছে। কিন্তু কুমারগ্রামে যা ঘটেছে, তাতে রাজ্য স্বরাষ্ট্র দফতর অবাক। দফতরের কর্তাদের প্রশ্ন, “সাধারণত এক রাজ্যের মানুষের বোঝা অন্য রাজ্য বইতে চায় না। যত দ্রুত সম্ভব শরণার্থীদের ফেরত পাঠানোই রেওয়াজ। কিন্তু পশ্চিমবঙ্গ সরকার কেন উল্টোপথে হাঁটছে?”\nএনডিএফবি (সংবিজিৎ) জঙ্গিদের নাশকতার পরে মানুষ কুমারগ্রামের ত্রাণ শিবিরে আশ্রয় নেওয়া শরণার্থীদের সঙ্গে কয়েক দিন আগে দেখা করেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। সেখানে তিনি ওই শরণার্থীদের পশ্চিমবঙ্গেই পাকাপাকি থাকার আমন্ত্রণ জানান। পরিবারগুলির ফেলে যাওয়া গবাদি পশুগুলিকে পশ্চিমবঙ্গে নিয়ে যাওয়ার ব্যবস্থা করতেও নির্দেশ দিয়েছেন স্থানীয় প্রশাসনকে। মমতার এই সিদ্ধান্তকে মোটেই ভাল চোখে দেখছে না অসম সরকার। রাজ্য প্রশাসনের এক রাজনৈতিক সূত্রের কথায়, “অসম পরিস্থিতির শিকার। আর সেই সুযোগ নিয়ে প্রতিবেশী রাজ্যের মুখ্যমন্ত্রী স্রেফ রাজনীতি করছেন!”\nঅসম সরকারের ক্ষোভের মুখে প্রকাশ্যে মন্তব্য করতে চাননি পশ্চিমবঙ্গের প্রশাসনিক শীর্ষ কর্তারা। তবে নবান্নের এক কর্তা পাল্টা ক্ষোভ জানিয়ে বলেন, “সে রাজ্যের মুখ্যমন্ত্রী বিবৃতি দিয়ে দিলেন! স্বরাষ্ট্র কমিশনার বিবৃতি দিচ্ছেন! ওঁদের তো সবার আগে আমাদের সঙ্গে কথা বলা উচিত ছিল! আমরা তো শরণার্থীদের আটকে রাখিনি। ওঁরা নিজেরা যখন পরিস্থিতি স্বাভাবিক মনে করবেন, ফিরে যাবেন।” কিন্তু অসমের অফিসারদের কেন দেখা করতে দেওয়া হয়নি? রাজ্য স্বরাষ্ট্র দফতরের এক কর্তা বলেন, “শরণার্থী শিবিরের পরিস্থিতি অগ্নিগর্ভ ছিল। অসম সরকারের বিরুদ্ধে ক্ষোভে ফুঁসছিলেন শরণার্থীরা। এই কারণেই অসমের অফিসারদের ওখানে যেতে দেওয়া হয়নি।”\nজঙ্গি হামলার ঘটনাকে কেন্দ্র করে অসমের রাজ্য-রাজনীতিতেও চাপানউতোর চলছে পুরোদমে। আজ কেন্দ্রীয় ক্রীড়া প্রতিমন্ত্রী সর্বানন্দ সোনোয়াল কোকরাঝাড় ও গোঁসাইগাঁওয়ের বিভিন্ন ত্রাণ শিবির ঘুরে দেখে নিজের ক্ষোভ চেপে রাখেননি। গগৈ গত কাল প্রশ্ন তুলেছিলেন, “কেন্দ্রীয় গোয়েন্দারা নাশকতার খবর আমাদের আগে থেকে জানালেও তারা নিজেরা কেন ব্যবস্থা নেয়নি? কেন জঙ্গি হামলা মোকাবিলায় ঠিক সময় মাঠে নামেনি সেনা বা আধা সেনা?” সোনোয়াল আজ বলেন, “আইনশৃঙ্খলা তো প্রাথমিক ভাবে রাজ্যের অধিকারভুক্ত বিষয়।” তাঁর কথায়, “গগৈ সরকার জনগণকে নিরাপত্তা দিতে ব্যর্থ। ঘটনার তদন্ত হওয়া উচিত।”\nজঙ্গি হামলার বিষয়টি নিয়ে ইতিমধ্যেই তদন্তে নেমেছে এনআইএ। আজ তারা মোট ৪টি মামলার তদন্তভার আনুষ্ঠানিক ভাবে হাতে নিয়েছে। আজ নতুন করে কোনও হিংসার ঘটনা ঘটেনি। তবে এখনও আতঙ্কিত গ্রামবাসীরা শিবির ছেড়ে ঘরে ফিরতে নারাজ।\nঢাকায় বিপুল পরিমাণ আইস ও অস্ত্রসহ গ্রেপ্তার ২\nআবেদ চৌধুরীর উদ্ভাবিত আমন ধান আগাম কাটা শুরু


বিএনপির প্রতিপক্ষ এখন জোটসঙ্গী জামায়াতে ইসলামী!\nপ্রকাশের সময় : এপ্রিল ২১, ২০১৮, ২:১২ পূর্বাহ্ণ\nডেস্ক রিপোর্ট : আসন্ন খুলনা ও গাজীপুর সিটি করপোরেশন নির্বাচনে বিএনপির প্রতিপক্ষ এখন জোটসঙ্গী জামায়াতে ইসলামী! গাজীপুরে জামায়াতের নগর আমীর অধ্যক্ষ সানাউল্লাহ স্বতন্ত্র প্রার্থী হিসাবে বিএনপির মেয়র প্রার্থী হাসান উদ্দিন সরকারের বিরুদ্ধে প্রতিদ্বন্দ্বিতায় অবতীর্ণ হয়েছেন। এছাড়া ৬টি ওয়ার্ডে কাউন্সিলর পদে প্রার্থী দিয়েছে জামায়াত। খুলনায় জামায়াত মেয়র প্রার্থী না দিলেও ৫ টি ওয়ার্ডে বিএনপির প্রার্থীর বিরুদ্ধে প্রার্থী দিয়েছে। জামায়াত তাদের প্রার্থীদের পক্ষে ইতোমধ্যে মাঠে নেমেছে। ব্যাপক প্রচার-প্রচারণা চালিয়ে যাচ্ছে। যা এখন বিএনপির জন্য মাথাব্যথার কারণ হয়ে দাঁড়িয়েছে। এ নিয়ে ক্ষোভ প্রকাশ করেছে জোটের শরিকরাও।\nজানা গেছে, গত ৫ এপ্রিল ২০ দলীয় জোটের শীর্ষ নেতাদের বৈঠকে সিদ্ধান্ত হয়েছিল- সিটি করপোরেশন নির্বাচনে জোট একক প্রার্থী মনোনয়ন দিবে এবং তাদের পক্ষে জামায়াতসহ সকল দল ঐক্যবদ্ধভাবে কাজ করবে। কিন্তু সর্বশেষ গত বৃহস্পতিবার গাজীপুর ও খুলনা সিটি কর্পোরেশনের নির্বাচন প্রস্তুতি ও পরিচালনার জন্য গুলশানে বিএনপি চেয়ারপার্সনের রাজনৈতিক কার্যালয়ে ২০ দলীয় জোটের শীর্ষ নেতাদের বৈঠকে জোটের ১৯ টি দলের নেতারা থাকলেও জামায়াতের কোন প্রতিনিধি উপস্থিত ছিলেন না। বিএনপির পক্ষ থেকে তাদের সঙ্গে যোগাযোগ করা হলেও জামায়াতের কেউ আসেননি।\nবিএনপি মহাসচিব মির্জা ফখরুল ইসলাম আলমগীরের সভাপতিত্বে ওই বৈঠকে গাজীপুর ও খুলনা সিটি কর্পোরেশনের নির্বাচনে মেয়র পদে ধানের শীষের প্রার্থীর পক্ষে প্রচার সমন্বয়ে দুটি কমিটি করে ২০-দলীয় জোট। এ কমিটিতে জামায়াতে ইসলামীর কোনো প্রতিনিধি নেই। জানা গেছে, নিবন্ধন না থাকায় জোটের বাইরে গিয়ে স্বতন্ত্র প্রার্থী হিসাবে প্রতিদ্বন্দ্বিতা করছে জামায়াত প্রার্থীরা। গত ১৫ এপ্রিল স্বতন্ত্র মেয়র প্রার্থী হিসেবে গাজীপুর মহানগর জামায়াতের আমির অধ্যক্ষ সানাউল্লাহর মনোনয়নপত্র বৈধ ঘোষণা করে নির্বাচনের রিটার্নিং কর্মকর্তা রকিব উদ্দিন মন্ডল।\nজোটের শরিকদলের একাধিক নেতা জানান, জামায়াতের প্রার্থীকে বসিয়ে দেওয়ার জন্য তাদের সাথে আলাপ-আলোচনা চলছে। নির্বাচনে শেষ পর্যন্ত স্বতন্ত্র মেয়র প্রার্থী হিসেবে অধ্যক্ষ সানাউল্লাহ থাকলে বিএনপির ভোট ব্যাংকে এর বড় প্রভাব পড়তে পারে বলে তারা আশঙ্কা করছেন।\nডেমোক্রেটিক লীগের সাধারণ সম্পাদক সাইফুদ্দিন মনি বলেন, জামায়াত প্রতিনিধির উপস্থিতিতে সিদ্ধান্ত হয়েছিল যে দুই সিটিতে এককভাবে প্রার্থী দেওয়া হবে। সেই প্রার্থীর পক্ষে জোটবদ্ধভাবে সকলেই প্রচারণায় অংশ নিবেন। কিন্তু গাজীপুরে প্রার্থী রেখে তারা সেই প্রতিশ্রুতি রক্ষা করছে না।\nজামায়াতের প্রার্থী অধ্যক্ষ সানাউল্লাহ দাবি করেছেন, দলের স্বার্থে ও দলকে আরো সুসংগঠিত করতে কেন্দ্রীয় জামায়াত নেতৃবৃন্দ তাকে সমর্থন দিয়েছেন। তিনি জানান, ২০ দলীয় জোট শুধুমাত্র জাতীয় নির্বাচনের ক্ষেত্রে। বিগত দিনে দেশের সকল স্থানীয় সরকার নির্বাচনে জামায়াত মনোনীত প্রার্থীরা প্রতিদ্বন্দ্বিতা করেছেন। জামায়াতের নিবন্ধন বাতিল হওয়ায় দলীয় প্রতীক ও পরিচয়ে গাজীপুর সিটি করপোরেশন নির্বাচনে অংশগ্রহণ সম্ভব হচ্ছে না। কিন্তু গাজীপুর সিটির মানুষ পরিবর্তন চায়। বিশ দলীয় জোটও পরিবর্তন চায়। তাকে বিশ দলীয় জোটের মেয়র প্রার্থী হিসেবে সমর্থনের জন্য জোটের নেতৃবৃন্দের সঙ্গে জামায়াতের কেন্দ্রীয় নেতৃবৃন্দ আলোচনা করবেন। তিনি প্রত্যাশা করছেন ২০ দলীয় জোট তাকে সমর্থন দেবে। অধ্যক্ষ সানাউল্লাহর দাবি: গত কয়েক বছরে গাজীপুর মহানগর জামায়াত আরো সুসংগঠিত হয়েছে। মহানগরে রোকন বৃদ্ধির পাশাপাশি কর্মী-সমর্থক বেড়েছে। জামায়াতে অভ্যন্তরীণ কোন কোন্দল নেই। জামায়াতের ভোটারও বেড়েছে।\nগাজীপুর প্রতিনিধি জানান, গাজীপুরে মেয়র ছাড়াও ৬টি ওয়ার্ডে কাউন্সিলর পদে প্রার্থী দিয়েছে জামায়াত। ওয়ার্ডগুলো হলো-২৮, ৩৩, ৩৭, ৪৯, ৫১ এবং ৫৪। এই ওয়ার্ডগুলোতে বিএনপির প্রার্থীও রয়েছে। গাজীপুর জেলা ও মহানগর জামায়াতের একাধিক নেতারা জানিয়েছেন, বর্তমান মেয়র আবদুল মান্নান ও বিএনপি মনোনীত মেয়র প্রার্থী হাসান উদ্দিন সরকারের বিভাজন দীর্ঘদিনের। এই দু’জন নেতার আলাদা দলীয় নেতাকর্মী ও সমর্থক রয়েছে। তাদের ঐক্যবদ্ধ করে এক কাতারে দাঁড় করানো কঠিন ব্যাপার। তার মধ্যে জামায়াত মেয়র প্রার্থী দেওয়ায় বিএনপি নির্বাচনের মাঠে বেকায়দায় পড়েছে।\nএদিকে বিএনপির স্থায়ী কমিটির সদস্য ড.খন্দকার মোশাররফ হোসেনকে গাজীপুর সিটি করপোরেশন নির্বাচনের প্রধান সমন্বয়ক করা হয়েছে। আর ২০ দলীয় জোটের পক্ষে সমন্বয়ক করা হয়েছে জাতীয় পার্টির (জাফর) মোস্তফা জামাল হায়দারকে। ড.খন্দকার মোশাররফ হোসেন জানান, জামায়াতের প্রার্থীকে নিয়ে আলাপ-আলোচনা হবে। জোটের একক প্রার্থীর বিজয়ের জন্য নিশ্চয়ই তিনি ছাড় দিবেন।\nবিএনপির কেন্দ্রীয় সাংগঠনিক সম্পাদক ফজলুল হক মিলন এ প্রসঙ্গে বলেন, এসব সাময়িক। এনিয়ে দলীয় নেতাকর্মীদের দুশ্চিন্তার কিছুই নেই। ২০ দলীয় জোট নেতৃবৃন্দের সঙ্গে শিগগিরই আলোচনা হবে। অতীতের মতোই গাজীপুর সিটি নির্বাচনে ২০ দলীয় জোট ঐক্যবদ্ধভাবে বিএনপি মনোনীত মেয়র প্রার্থীর পক্ষে প্রচার-প্রচারণা চালাবে।\nএদিকে আমাদের খুলনা অফিস প্রধান এনামুল হক জানান, খুলনায় জামায়াতের শক্তিশালী প্রার্থী না থাকায় তারা মেয়র প্রার্থী দেয়নি। তবে ৫টি ওয়ার্ডে কাউন্সিলর পদে জামায়াত প্রার্থী দিয়েছে। এগুলো হলো-খুলনা ৩১ নং ওয়ার্ডে বর্তমান কাউন্সিলর এডভোকেট শেখ জাহাঙ্গীর হোসেন হেলাল, ১৯ নং ওয়ার্ডে এডভোকেট মনিরুল ইসলাম পান্না, ১২ নং ওয়ার্ডে মাস্টার শফিকুল আলম, ৩ নং ওয়ার্ডে ডা. গোলাম কিবরিয়া ও ১ নং ওয়ার্ডে আজিজুর রহমান স্বপন। এই ৫টি ওয়ার্ডে জামায়াত প্রার্থীরা প্রতিদ্বন্দ্বিতা করছেন বিএনপি ও আওয়ামী লীগ কাউন্সিলর প্রার্থীদের বিরুদ্ধে।\nখুলনা মহানগর জামায়াতের আমীর মাওলানা আবুল কালাম আজাদ জানান, জামায়াত যেসব ওয়ার্ডে কাউন্সিলর পদে প্রার্থী মনোনয়ন দিয়েছে সেসব ওয়ার্ডে বিএনপির প্রার্থীরা রয়েছেন। বিএনপির সাথে আলাপ-আলোচনা চলছে, যাতে করে এই ৫ টি ওয়ার্ডে বিএনপি কোন প্রার্থী না রাখে। কারণ এই ওয়ার্ডগুলোতে জামায়াতের অবস্থান শক্তিশালী এবং পাশ করার সম্ভাবনা বেশি।ইত্তেফাক।


bsnl free sim: বিনামূল্যে সিম দিচ্ছে BSNL, দেরি করলেই বড় সুযোগ মিস! - bsnl offering free sim cards for user with terms and conditions applied | Eisamay\nbsnl offering free sim cards for user with terms and conditions applied\nSayantan Mukherjee | EiSamay.Com | Updated: Nov 18, 2020, 12:33 PM\nএই প্রোমোশনাল অফার মাত্র 15 দিনের জন্যই সীমিত থাকছে। 14 নভেম্বর 2020 থেকে শুরু হয়ে 28 নভেম্বর, 2020 অবধি সরকারি BSNL-এর থেকে ফ্রি-তে সিম পাবেন গ্রাহকেরা।\nএই সময় ডিজিটাল ডেস্ক: একদিকে যেমন নিত্যনতুন প্ল্যান, আর একদিকে তেমনই আকর্ষণীয় অফারে গ্রাহকদের নজরকাড়ার চেষ্টা করছে সরকারি টেলিকম সংস্থা ভারত সঞ্চার নিগম লিমিটেড। এবার অন্য সংস্থা থেকেও গ্রাহক টানতে ফ্রি-তে সিম বিলি করছে BSNL। হ্যাঁ, শর্তাবলি অবশ্যই প্রযোজ্য!\nএমনিতে প্রত্যেক নতুন সিম কার্ডের জন্য গ্রাহকের কাছে মাত্র 20 টাকা চার্জ করে এই সরকারি টেলকো। অন্যান্য আর পাঁচটা টেলিকম কোম্পানির মতোই টাকার বিনিময়েই সিম দেওয়ার পথে হাঁটে BSNL। তবে প্রোমোশনাল অফারের অঙ্গ হিসেবে ফ্রি-তেই সিম দিচ্ছে এই সংস্থা। তবে হ্যাঁ কোনও গ্রাহক ফ্রি-তে সিম নিয়ে তাঁকে প্রথমবার কমপক্ষে 100 টাকার রিচার্জ অতি অবশ্যই করতে হবে।\nএই প্রোমোশনাল অফার মাত্র 15 দিনের জন্যই সীমিত থাকছে। 14 নভেম্বর 2020 থেকে শুরু হয়ে 28 নভেম্বর, 2020 অবধি সরকারি BSNL-এর থেকে ফ্রি-তে সিম পাবেন গ্রাহকেরা। ফ্রি সিম কার্ড অফার একবার শেষ হয়ে গেলেই গ্রাহকদের আবার 20 টাকা দিয়ে BSNL-এর নতুন সিম কার্ড নিতে হবে।\nসারা দেশের যেখানে-যেখানে BSNL-এর পরিষেবা উপলব্ধ, সেই সব জায়গাতেই পাওয়া যাবে ফ্রি-তে সিম। অন্য দিকে আবার সূত্রের খবর, গোটা ভারতেই অপারেশন চালু করবে সরকারি এই টেলকো। 2021 সালের জানুয়ারি মাসেই MTNL-এর লাইসেন্স এক্সপায়ার করে যাবে। আর তারপর থেকেই গোটা দেশে ছড়িয়ে পড়বে BSNL। সংবাদমাধ্যম বিজনেস স্ট্যান্ডার্ড-এর একটি রিপোর্ট থেকে জানা গিয়েছে যে, শীঘ্রই দিল্লি এবং মুম্বইতেও মোবাইল সার্ভিস শুরু করবে BSNL।\nএই মুহূর্তে ভারতে মোট 20টি টেলিকম সার্কেলে উপলব্ধ BSNL। বাদ রয়ে গিয়েছে মুম্বই এবং দিল্লি। কারণ সেখানে চালু রয়েছে আর এক সরকারি টেলকো MTNL। 2021 সালের শুরু দিকেই MTNL-এর লাইসেন্সের মেয়াদ শেষ হয়ে যাবে। আর তারপরই এই দুই সার্কেল অর্থাৎ মুম্বই এবং দিল্লিতে অপারেশন চালু করবে BSNL।\nএখন প্রশ্ন হচ্ছে, কোথা থেকে এবং কী ভাবে পাওয়া যাবে BSNL-এর ফ্রি সিমকার্ড? এক্কেবারে বিনামূল্যে BSNL-এর সিমকার্ড পেতে গেলে গ্রাহককে সরকারি এই সংস্থার স্থানীয় রিটেইল স্টোরে যেতে হবে। আর তারপরই গ্রাহককে কানেকশন পেতে গেলে সিমকার্ড নিতে হবে এবং 100 টাকার প্রথম রিচার্জও করতে হবে। যেটা এই ফ্রি সিমকার্ড নেওয়ার জন্য আবশ্যিক। একাধিক FRC প্ল্যান রয়েছে BSNL-এর, গ্রাহক সেই রিটেইল স্টোর থেকেই নিজের পছন্দসই কোনও একটা প্ল্যান বেছে নিতে পারেন।\nআরও পড়ুন: 599 টাকায় 3300GB ইন্টারনেট! নতুন ব্রডব্যান্ড প্ল্যান নিয়ে হাজির সরকারি BSNL\nএদিকে আবার কিছু দিন আগেই নতুন ব্রডব্যান্ড প্ল্যান নিয়ে এসেছে BSNL, যার জন্য গ্রাহককে 599 টাকা খরচ করতে হবে। BSNL-এর এই Fiber Basic Plus প্ল্যানে একজন গ্রাহক 60Mbps স্পিডে 3300GB অবধি ইন্টারনেট ফ্রি-তেই উপভোগ করতে পারেন। পাশাপাশিই এই প্ল্যানে থাকছে আনলিমিটেড কলিং-সহ আরও নানাবিধ অফার।\nযে postpaid প্ল্যানগুলি BSNL বাতিল করছে, সেখান থেকে কেউ যদি নতুন postpaid প্ল্যানে ফিরে যেতে চান, তাহলে সেই গ্রাহককে ইনস্ট্যান্ট 50 টাকার ছাড় দেওয়া হবে। আর এক মাস নয়। পর পর তিন মাস মিলবে এই ছাড়। এই অফার যদিও লিমিটেড। 1 ডিসেম্বর চালু হওয়ার পর আর 90 দিন অবধি পাওয়া যাবে অফারটি। এছাড়াও কোনও postpaid গ্রাহক যদি বড় রিচার্জ প্ল্যানে যেতে চান, তার ক্ষেত্রেও এই একই তিন মাসের জন্য 50 টাকার ছাড় দেওয়া হবে।\nপরের খবরনিজে থেকেই রিস্টার্ট হচ্ছে Mi-Redmi-Poco স্মার্টফোন? বুটলুপ ইস্যু! কী করে বাঁচবেন, জানুন...\nBSNL News bsnl free sim offer bsnl free sim delivery bsnl free sim BSNL\nWeb Title : bsnl offering free sim cards for user with terms and conditions applied


shabana Azmi blasted over karan johar after watching kajal's character in kuch kuch hotaa hai ; KKHH: কাজলের 'টমবয়' ইমেজ নিয়েই করণকে ধুয়ে দিয়েছিলেন শাবানা আজমি!\nKKHH: কাজলের 'টমবয়' ইমেজ নিয়েই করণকে ধুয়ে দিয়েছিলেন শাবানা আজমি!\nকেন রেগে গিয়েছিলেন শাবানা?\nOctober 16, 2021 8:04:31 pm\nকরন জোহর এবং শাবানা আজমি\nপ্যার দোস্তি হ্যায়! এই শব্দটির সংজ্ঞা বলতেই মনে হয় ৯০ এর দশকের ‘কুছ কুছ হোতা হ্যায়’ সিনেমার কথা। রাহুল – অঞ্জলী – টিনার কলেজ প্রেম থেকে পরবর্তীতে জীবনের মারপ্যাঁচ নিয়েই তৈরি সিনেমা। আর পরিচালক করণ জোহরের জীবনে এক অসামান্য টার্নিং পয়েন্ট। শাহরুখ-কাজল এবং রাণী মুখোপাধ্যায়ের খুনসুটি তথা অভিনয় মন কেরেছিল তৎকালীন থেকে বর্তমান প্রজন্মের সকলেরই। কিন্তু এই সিনেমাতে কাজলের চরিত্র নিয়ে বেজায় চটেছিলেন অভিনেত্রী শাবানা আজমি। রেগে গিয়ে পরিচালককে একরকম ধুয়ে দিয়েছিলেন তিনি!\nসিনেমার প্রথম ধাপে অঞ্জলীর চরিত্রের সঙ্গে ম্যাচ করেই ছোট চুল, ছেলেদের ন্যায় জামাকাপড় একরকম টম বয়ের ইমেজের হদিশ মিলেছিল। আর দ্বিতীয় ধাপে তার একেবারেই অন্যরকম আমেজ, তথাকথিত মেয়েদের পোশাক, লম্বা চুল, মেকআপ একেবারেই নারী সুলভ আচরণে দেখা গিয়েছিল তাঁকে। সিনেমার প্রথম অংশেই চোখে পড়ে, অঞ্জলীর রাহুলের ( শাহরুখ খান ) প্রতি গোপন প্রেম। এবং বলাই বাহুল্য মেয়েসুলভ আচরণ ছিল না বলেই রাহুলের হিটলিস্টে ছিলেন না অঞ্জলী। এটিই শাবানাকে রেগে যেতে বাধ্য করেছিল।\nকরণ এক ফিল্ম ফেস্টিভ্যালের মঞ্চে দাঁড়িয়ে জানিয়েছিলেন, শাবানা আজমি তাকে ফোন করে বলেন আদতে ঠিক কি দেখতে চেয়েছিলেন করণ? একটি মেয়ে তার টম বয় ইমেজ হলেই এমনকি ছোট চুল থাকলেই সে আকর্ষণীয় নয়? আর বড় চুল সুন্দর মেকআপ থাকলেই সে সুন্দরী? এমনকি এও বলেন তোমার ছবি একেবারেই রাজনীতিক পরিসরে সঠিক নয়। এতে অনেক ভুল তথ্য রয়েছে। উত্তরে ক্ষমা চান করণ। তাতেও রাগ কমেনি শাবানার, “বলেন ব্যাস! এটুকুই? আর কিছুই বলার নেই?” করণ ভয়ে ভয়ে উত্তর দিয়েছিলেন “আমি জানি আপনি সঠিক সেই কারণেই ক্ষমা চাইছি।”\nপ্রসঙ্গত, করণ বলেছিলেন সিনেমার কাস্টিং নিয়েও বেজায় মুশকিলে পড়েছিলেন তিনি। টিনার চরিত্রের জন্য কেউই রাজি হচ্ছিলেন না। পরে আদিত্য চোপড়ার হস্তক্ষেপেই রানী মুখোপাধ্যায় রাজি হন এই চরিত্রে। এমনকি কিছুদিন পর শাহরুখ নিজেও চরিত্রের সঙ্গে মানিয়ে নিতে পারছিলেন না, বলেন রাহুলের চরিত্র বেজায় জটিল এবং বিভ্রান্তিকর। সিনেমার প্লট নিয়েও অনেক মন্তব্য করেন শাহরুখ। পরবর্তীতে করণের একটি শোতে শাহরুখ নিজেও বলেছিলেন, এই সিনেমার অংশ না হলেই বোধহয় ভাল হত! মানুষের মনে জায়গা করে নেওয়া একটি ছবি যে এরকম কিছু পরিস্থিতির শিকার হয় সেটাই অবিশ্বাস্য।\nkajolkaran joharKuch Kuch Hota HainShabana AzmiShah Rukh Khan\nWeb Title: Shabana azmi blasted over karan johar after watching kajals character in kuch kuch hotaa hai


মুয়াবিয়া সাহাবী (?),কিন্তু আমির বা খলিফা নয়। | Sipahsalar Syed Nasiruddin Rh\nসাহাবীদের একটা সংজ্ঞা তৈরি করা হয়েছে। (মানুষের তৈরি সংজ্ঞা) “রাসূল (সঃ)-কে জীবদ্দশায় দেখেছেন এবং এই বিশ্বাস নিয়ে মৃত্যুবরণ করেছেন যে, তিনি আল্লাহর প্রেরিত নবী এবং তা মুখে স্বীকার করেছে, এমন ব্যক্তিকে সাহাবী বলা হয়।” সেই হিসেবে রাসূলের লক্ষাধিক সাহাবী ছিল। অর্থাৎ জাজিরাতুল আরবের অধিকাংশ মানুষই তখন মৌখিকভাবে স্বীকৃতি দিয়েই ইসলাম গ্রহন করেছিল।\nআচ্ছা, তখন বিচার হতো অনেকের। যাদের বিচার হতো, তারা সবাই ত অমুসলিম ছিলেন না। কিছু মুসলিমও ছিলেন। কারন চুরির কারনে শুধু যদি অমুসলিমদের হাতই কাটা হতো তাহলে রাসূল (সঃ) কে নিয়ে অনেক সমালোচনা হতো। তাছাড়া সেটা ন্যায় বিচারও হতো না। রতে বুঝা যায় যে, এই বিধান সবার জন্য সমান ছিল। অর্থাৎ অনেক মুসলিমদের হাতও কাটা হয়েছে বা অনেক মুসলিমকেই শাস্তি দেওয়া হয়েছে অপরাধের জন্য। যেহেতু তারা মুসলিম ছিল এবং রাসূলের জীবদ্দশায়ই তারা মুসলিম ছিল, সেহেতু তারাও ত সাহাবীই ছিল। মুসলিমদের তখনকার শাস্তির ব্যাপারে দলীল ভাল দিতে পারবেন আমাদের আলেম-ওলামারা।\nএকজন জেনাকারিণী মুসলিম নারীর ঘটনাত সবাই জানেনই। তিনিও ঈমান এনেছিলেন। অর্থাৎ তাকে যখন পাথর মেরে হত্যা করা হয়, তখন কিন্তু তিনি সাহাবীই ছিলেন। তাঁর তওবার ব্যাপারেও রাসূল (সঃ) পজিটিভ মন্তব্য করেছিলেন।\nমুয়াবিয়াকে সাহাবী মানাই যায়। কারণ মুয়াবিয়া মুখে স্বীকার করেছিল আল্লাহ ও রাসূলকে। আর সাহাবীদের (মানুষের তৈরি) সংজ্ঞানুযায়ী সেও একজন সাহাবী।\nকিন্তু, মুয়াবিয়াকে আমির বা খলিফা কিভাবে মানবো? মুয়াবিয়া ত জোর করে ক্ষমতা দখল করেছিল। এটা ত মিথ্যা না। এই বিষয়টায় দুনিয়ার সব আলেম একমত। যদি মাওলা আলী (আঃ) তখন খলিফা হয়ে থাকেন, তাহলে খলিফারল বা আমিরের আনুগত্য থেকে কি মুয়াবিয়া সরে গিয়েছিল। একজন সাহাবী ক্ষেত্রে কি আমিরের আনুগত্য ত্যাগ করার সুযোগ আছে? তাও আবাত ক্ষমতা জোর করে নিয়ে নেওয়ার জন্য? মাওলী আলী যদি অযোগ্য হতেন, তাহলে মুয়াবিয়ার জোর করে ক্ষমতা দখলকে স্বাগমত জানানো যেত। কিন্তু দুনিয়ার কোনো আলেম কিন্তু বলে নাই যে, মাওলা আলী অযোগ্য ছিল। একজন যোগ্য ও বৈধ খলিফার আনুগত্য না করলে ত ঈমানই থাকার কথা না রাসূলের হাদীস অনুযায়ী। তবে মুয়াবিয়া যেহেতু রাসূলের জীবদ্দশায় মুসলিম ছিল, তাই তর্কের খাতিরে তার ঈমানদারই মেনে নেওয়া অযৌক্তিকও নয়। কিন্তু তাকে আমির বা খলিফা মানা কিভাবে সম্ভব? তাও মুমিনদের আমির, খাঁটি মুমিনদের আমির।\nযেকোনো দেশেই হোক, জোর করে অবৈধভাবে ক্ষমতা দখল করলে কি কোনো দেশপ্রেমিক সেই দল এবং ব্যক্তিকে সরকার হিসেবে মেনে নেয়? না, নেয় না। যারা মেনে নেয়, তারা দেশপ্রেমিক নয়। এগুলো সবাই বুঝে। কিন্তু মুয়াবিয়া যে অবৈধভাবে বৈধ খলিফার আনুগত্য ত্যাগ করে জোর করে ক্ষমতা দখল করে নেয়, এইভাবে যে ইসলামী খলিফা বা মুমিনদের আমির হওয়া যায় না, এটা অতিজ্ঞানীরা বুঝেনা।\nমুয়াবিয়াকে যদি কেউ আমির হিসেবে মেনে নেয়, সে নিশ্চিয়ই মাওলা আলীকে খলিফা হিসেবে অমান্য করে। কারন একজন বৈধ হলে ত অন্যজন অবৈধই। দুজন ত আর বৈধ নয়। এখন মুয়াবিয়াকে নিজেদের আমির ঘোষণা দেওয়া আলেমরা মাওলা আলীকে অবৈধ্য ষোষণা করছে। কিন্তু মুখে বলছে যে, তারা মাওলা আলীকেও খলিফা মানে। এটা কিন্তু হাস্যকর। এক্ষেত্রে যেসব আলেমরা মুয়াবিয়াকে আমিরে মুয়াবিয়া বলছে, তারা কি আসলেই মুমিন বা মুসলমান আছে ? এটা সাধারন মানুষ জ্ঞান খাটালেই বুঝতে পারবেন।\nএখন অনেকেই আবার বলে উঠবে যে, সাহাবীদের সমালোচনা করা যায় না। তাই চুপ থাকাই ভাল। তাদের জন্য কিছু কথা।\nরাসূলের জমানায় যেসব মুসলিম সাহাবীরা অপরাধের শাস্তি পেয়েছিল, সেগুলো কি এখনও আলোচনা করা হয় না? জেনা করার কারণে সেই নারী সাহাবীর ঘটনা কি হাদিসগ্রন্থে উল্লেখ নেই, সেইসব ঘটনা কি আলেমরা ওয়াজ মাহফিলে বলে না? তাহলে মুয়াবিয়ার দোষ নিয়ে আলোচনা করলে এতো গাঁয়ে লাগে কেন? এই থেকে কি বুঝা যায় না যে, অবৈধ আমিরকে বৈধ করার জন্য দালালী করছে কিছু আলেম।\nকেউ স্পষ্ট ভুল করলে, তা বললে মন্দ কি? বরং না বলাটাই ত অন্যায়। এসব ক্ষেত্রে ত এতো দলীলের প্রয়োজন নেই। মুয়াবিয়ার নামে মিথ্যাচার করা হলে তা অন্যায়, আজাজিল শয়তানের নামেও যদি কেউ মিথ্যাচার করে, সেটাও অন্যায়। কিন্তু সত্য বলা ইসলামে নিষেধ কিভাবে? আমরা ত জানি এরকম ক্ষেত্রে সত্য গোপন রাখাই অন্যায়।\nযা ই হোক, দলীল দিয়ে কাউকে মানানো যায় ন। তাই তর্ক কোনো কাজে আসে না। সবাই আপন আপন চিন্তাকেই প্রাধান্য দেয়।


আজ ২০ অক্টোবর। আজ থেকে ঠিক ১০০ বছর আগে বাঙালি পেয়েছিল এমন এক সংগীতশিল্পীকে যিনি ছিলেন স্বকীয়তায় সমুজ্জ্বল, নিজস্বতায় ভরপুর, যাঁর সুর সংযোজনায় ছিল অভিনবত্ব, গায়কি ছিল অনন্য।\n“সময়টা মনে নেই, হুগলি জেলায় একটা কলেজে অনুষ্ঠানে গিয়েছি গান গাইতে। অখিলদাও গেছেন, আর ছিলেন হাস্যকৌতুক শিল্পী শীতল বন্দ্যোপাধ্যায়। অনেক দূরের পথ, সকালে রওনা হয়ে দুপুরে পৌঁছে খাওয়া-দাওয়া করে সবাই একটু বিশ্রাম নিচ্ছি। সন্ধেবেলায় আমাদের জলসা। হঠাৎ কান্নার শব্দ, দেখি অখিলদা ফুঁপিয়ে ফুঁপিয়ে কাঁদছেন। আমরা দুজন একেবারে অবাক। তাড়াতাড়ি কাছে গিয়ে জিজ্ঞাসা করে জানলাম – টার্ফ রোডের বাড়িতে দোতলায় ময়না পাখিটাকে খেতে দিয়ে আসেননি, কী করে যে ভুলে গেছেন, বৌদিও আজকে বাড়ি নেই, পাখিটা বোধহয় মারা যাবে…। এমন মানসিকতা না থাকলে কেউ মরমী শিল্পী হতে পারে?”\nঠিকই চিনেছিলেন অনুজ সংগীতশিল্পী মৃণাল চক্রবর্তী। মরমী শিল্পী বলতে যা বোঝায়, ঠিক তা-ই ছিলেন অখিলবন্ধু ঘোষ। ‘শিপ্রা নদীর তীরে’, ‘কবে আছি কবে নেই’, ‘এমনি দিনে মা যে আমার’, ‘তোমার ভুবনে ফুলের মেলা, আমি কাঁদি সাহারায়’, ‘ও বাঁশুরিয়া বাঁশি বাজায়ো না’ – প্রতিটি গানে এক বিরহী মনের হাহাকার আর অভিমান ছুঁয়ে যায় শ্রোতার মন।\nতবে শুধু বিরহই কি তাঁর গানের একমাত্র সম্পদ ছিল? যখন শুনি ‘পিয়ালশাখার ফাঁকে ওঠে’, ‘ওই যে আকাশের গায়’, ‘যেন কিছু মনে কোরো না’, ‘সেদিন চাঁদের আলো’, ‘ঐ যাঃ! আমি বলতে ভুলে গেছি’ ইত্যাদি গান, তখন আমরা অন্য অখিলবন্ধুকে পাই। আসলে তাঁর গান ছিল স্বকীয়তায় সমুজ্জ্বল, নিজস্বতায় ভরপুর, সুর সংযোজনায় অভিনব, গায়কিতে অনন্য।\nএ প্রসঙ্গে ‘ঐ যাঃ! আমি বলতে ভুলে গেছি’ গানটির কথা আলাদা করে বলতে হয়। গীতিকার পুলক বন্দ্যোপাধ্যায়ের লেখা গানটিতে নিজে সুর বসিয়ে অখিলবন্ধু রেকর্ড করেন ১৯৭১ সালে। গানের শুরুতেই ‘ঐ যাঃ!’ অংশটি অখিলবন্ধু এমন ভাবে বলেন যে গানের পরবর্তী অংশটি অর্থাৎ ‘আমি বলতে ভুলে গেছি’র সঙ্গে ঠিক ভাবে খাপ খেয়ে যায়। অর্থাৎ কিছু বলতে ভুলে গেলে ‘ঐ যাঃ!’ অংশটুকু আমাদের মুখ থেকে যে ভাবে বেরিয়ে আসা স্বাভাবিক, ঠিক সে ভাবেই বলেন অখিলবন্ধু। ঠিক এখানেই মিল খুঁজে পাওয়া যায় শচীন দেববর্মণের ‘বাঁশি শুনে আর কাজ নাই, সে যে ডাকাতিয়া বাঁশি’র গায়নে। এই গানটি শুরু করার আগে শচীনকর্তা ‘আঃ’ কথাটি বলে উঠতেন। অখিলবন্ধুর ‘ঐ যাঃ! আমি বলতে ভুলে গেছি’ গানে শচীনকর্তার ‘ডাকাতিয়া বাঁশি’র যে প্রভাব আছে তা অস্বীকার করা যায় না।\nআর সেটা থাকাই তো স্বাভাবিক। প্রথমে সংগীতশিক্ষক মামা কালিদাস গুহ, তার পরে একে একে নিরাপদ মুখোপাধ্যায়, সংগীতাচার্য তারাপদ চক্রবর্তী, পণ্ডিত চিন্ময় লাহিড়ী এবং কিছু দিন পণ্ডিত কে জি ঢেকন প্রমুখ গুণীজনের কাছে সংগীত শিক্ষায় তালিম নিলেও, অখিলবন্ধু মনে মনে শচীন দেববর্মণকেও গুরু বলে মানতেন। মৃণাল চক্রবর্তীও বলেছেন, “উনি চিরকাল শচীন দেববর্মণের ভক্ত।”\nশাস্ত্রীয় সংগীতে তালিম নিয়েছিলেন তিনি। শাস্ত্রীয় সংগীতের সূক্ষ্ম কাজ অখিলবন্ধুর গলায় অনায়াসে খেলা করত, গানের মাঝে টুকরো তানকারিও করতেন। এক একটা মোড়, মুড়কী, গোটা গানের পরিবেশনে এমন প্রভাব ফেলত যে শ্রোতারা এক অনাবিল মুগ্ধতায় আবিষ্ট হয়ে যেতেন।\nসংগীতজীবনের প্রথম দিকে বৈঠকী অর্ধ-রাগসংগীত বা রাগপ্রধান ধাঁচের গানেই বেশি আগ্রহ ছিল অখিলবন্ধুর। কিন্তু পরবর্তী কালে আধুনিক বাংলা গানে নিজস্ব ঘরানা সৃষ্টি করেন। রাগপ্রধান গানের জগতে তাঁর অবিস্মরণীয় কিছু সৃষ্টি হল ‘আজি চাঁদিনী রাতি গো’, ‘জাগো জাগো প্রিয়’, ‘বরষার মেঘ ভেসে যায়’, ‘আমার সহেলী ঘুমায়’ ইত্যাদি। বেশ কিছু নজরুলগীতিও তাঁর কণ্ঠে অন্য মাত্রা পেয়েছে। ১৯৬১ সালের ১৩ ফেব্রুয়ারি দু’টি রবীন্দ্রসংগীতও রেকর্ড করেন তিনি – ‘তুমি মোর পাও নাই পরিচয়’ এবং ‘যার মিলন চাও বিরহী”।\nসাংগীতিক ভাববিস্তারে অখিলবন্ধু ছিলেন সম্রাট। গানের কথার মধ্যে ঢুকে যেতেন তিনি। প্রতিটি শব্দের অর্থ ও ভাব বুঝে, তার অন্দরে প্রবেশ করে, তার পর তা উপহার দিতেন শ্রোতাদের। এ ব্যাপারে দেবব্রত বিশ্বাসের সঙ্গে তাঁর অনেক মিল খুঁজে পাওয়া যায়। গান গাওয়ার সময় তাঁর চোখদু’টি বন্ধ থাকত। একটা তদগত ভাব। সেই মুহূর্তে তিনি গানের মধ্যে ডুবে যেতেন। তাই শ্রোতাদের কাছে তাঁর সংগীত পরিবেশনা এক অনন্য মাধুর্য সৃষ্টি করত।\nতাঁর অত্যন্ত জনপ্রিয় গান ‘ও দয়াল বিচার করো’-এর পাশাপাশি শোনা যাক ‘ও বাঁশুরিয়া বাঁশি বাজায়ো না’। দু’টিই প্রেমের গান। কিন্তু দু’টি গানের আকুতি ভিন্ন মাত্রায় প্রকাশ পেয়েছে। একটিতে দয়ালের কাছে বিচার চাওয়া হচ্ছে, আর অন্যটিতে বাঁশিকে থামতে বলা হচ্ছে। কী অনায়াস দক্ষতায় ভিন্ন মাত্রার এই আকুতি শ্রোতাদের কাছে সাবলীল ভাবে উপস্থাপন করেছিলেন অখিলবন্ধু তা ভাষায় প্রকাশ করা যায় না।\nচিরকাল প্রচারের আড়ালে থেকে যাওয়া এই মানুষটি যোগ্য সঙ্গিনী পেয়েছিলেন দীপালি ঘোষকে। তাঁর সহধর্মিণী দীপালি ছিলেন তাঁর এক সময়ের ছাত্রী, তিনিও এক গুণবতী রত্ন, সুরকার। অখিলবন্ধুর বেশির ভাগ গান নিজের সুর দেওয়া হলেও, বেশ কয়েকটা গানে সুর দেন দীপালি। এর মধ্যে উল্লেখযোগ্য ‘যেন কিছু মনে কোরো না’, ‘সারাটি জীবন কী যে পেলাম’, ‘শ্রাবণ রাতি বাদল নামে’, ‘শ্রাবণ নিশীথে এসো’, ‘কেন ডাকো বারে বারে’ ইত্যাদি।\nসুরসাধকের প্রয়াণ ১৯৮৮ খ্রিস্টাব্দের ২০ মার্চ। ৬৮ বছর পূর্ণ হওয়ার আগেই তিনি ইহলোক ত্যাগ করেন। জীবনে তিনি তাঁর যোগ্যতার উপযুক্ত সম্মান পাননি। তাঁর স্মৃতিচারণ করতে গিয়ে হেমন্ত মুখোপাধ্যায়, ধনঞ্জয় ভট্টাচার্যের মতো বিশিষ্ট শিল্পীরাও বলেছেন এ কথা। মৃত্যুতেও তিনি অবহেলার শিকার হয়েছেন। অন্ডালে একটি অনুষ্ঠান করে ফিরে এসেছিলেন সে দিন সকালে। দুপুরে হঠাৎ তাঁর শরীরটা খারাপ লাগতে থাকে। তাঁকে পিজি হাসপাতালে নিয়ে যাওয়া হয়। সেখানে বেশ কিছুক্ষণ চিকিৎসাহীন অবস্থায় পড়ে থাকার পর তাঁকে শম্ভুনাথ পণ্ডিত হাসপাতালে স্থানান্তরিত করা হয়। সেখানে তাঁর চিকিৎসা শুরু হয়। কিন্তু ততক্ষণে অনেক দেরি হয়ে গিয়েছে। তাঁকে বাঁচানো সম্ভব হয়নি।\nমৃণাল চক্রবর্তী তাঁর আত্মজীবনী ‘খোলা জানালার ধারে’-তে লিখেছেন, “লেখকদের জগতে যেমন একটা কথা আছে লেখকদের লেখক, অখিলদাকে আমি আধুনিক বাংলা গানের ক্ষেত্রে গায়কদের গায়ক বলে মনে করি।”\nএকেবারে খাঁটি কথা। অখিলবন্ধুর গায়কি ছিল সম্পূর্ণ স্বতন্ত্র, নিজস্ব। তাঁর গায়কি অনুসরণ করা একেবারেই সহজ ছিল না। মৃণাল চক্রবর্তীর অনুভবেরই প্রতিধ্বনি করে বলি, আধুনিক বাংলা গানে নিজের নির্জন স্বাক্ষর রেখে গিয়েছিলেন অখিলবন্ধু ঘোষ।\n(তথ্য সংকলন: শম্ভু সেন)\n১। খোলা জানালার ধারে – মৃণাল চক্রবর্তী\n২। শতবর্ষে অখিলবন্ধু – অভীক চট্টোপাধ্যায়, আনন্দবাজার পত্রিকা, ১৮ অক্টোবর ২০২০\n৩। অখিল বন্ধু ঘোষ মার্জিত শোভন সুরসৃষ্টি – সংকলক সন্দীপ মুখোপাধ্যায় – https://bangodarshan.com/\nRelated Topics:Akhilbandhu GhoshBengali modern songDipali Ghosh


এক দিনে বাংলাদেশের দুই কনকাশন সাব, ইতিহাসে প্রথম\nস্পোর্টসমেইল২৪ প্রকাশিত: ১২:০৪ পিএম, ০৫ সেপ্টেম্বর ২০১৯\nটেস্ট ক্রিকেটে বল হাতে বাংলাদেশের হয়ে ১০০ উইকেটে দ্রুততম বোলার এখন তাইজুল ইসলাম। চট্টগ্রামে আফগান ওপেনার ইহসানউল্লাহ জানাতকে বোল্ড করে টেস্ট ক্যারিয়ারে এ মাইলফল স্পর্শ করলেন তাইজুল।\nনিউজিল্যান্ডের বিপক্ষে গত মার্চে ওয়েলিংটন টেস্টেই তাইজুলের হতে পারত এ রেকর্ড। তবে ব্যাটসম্যানদের ব্যর্থতায় এক ইনিংসে বল করতে পেরেছিলেন তাইজুল। ফলে ১ উইকেটের জন্য অপেক্ষা করতে হয়েছে বাংলাদেশ ক্রিকেটের বাঁ-হাতি স্পিনার তাইজুল ইসলামকে।\nবৃহস্পতিবার (৫ সেপ্টেম্বর) চট্টগ্রামে একমাত্র টেস্টে আফগান ওপেনার ইহসানউল্লাহ জানাতকে বোল্ড করে টেস্ট ক্যারিয়ারের এ মাইলফলকে পৌঁছান তাইজুল। ইনিংসের ১৩তম ওভারের দ্বিতীয় বলে তাইজুলের বলে বোল্ড হয়ে যান ইহসানউল্লাহ।\nবাংলাদেশের পক্ষে ১০০ উইকেটে দ্রুততম বোলার এখন তাইজুল। ২৫ টেস্ট ম্যাচের ৪৪টি ইনিংসে উইকেটের এ সেঞ্চুরি করলেন তাইজুল। একই সঙ্গে বাংলাদেশের হয়ে ১০০ উইকেটে দ্রুততম বোলারের তালিকায় জায়গা করে নেন।\nবাংলাদেশের পক্ষে ১০০’র বেশি উইকেট শিকার করেছেন মোহাম্মদ রফিক ও সাকিব আল হাসান। এর মধ্যে সাকিব ২৮ ও রফিক খেলেছিলেন ৩৩টি ম্যাচ।\nএছাড়া সবমিলিয়ে টেস্ট ক্রিকেটে দ্রুততম ১০০ উইকেটের রেকর্ডে বেশ নিচেই অবস্থান করছেন তাইজুল। ১৮৮৬ থেকে ১৮৯৬ সালের মধ্যে মাত্র ১৬ টেস্ট খেলে ১০০ উইকেট শিকার করেছিলেন ইংল্যান্ডের পেসার জর্জ আলফ্রেড নোবেল।\nবাংলাদেশের দ্রুততম ১০০ উইকেট শিকারী বোলার\n৩. মোহাম্মদ রফিক - ৩৩ ম্যাচ।\nবাংলাদেশ টেস্ট ক্রিকেটে সর্বোচ্চ উইকেট শিকারী বোলার\n৫. মাশরাফি বিন মর্তুজা - ৩৬ ম্যাচে ৭৮ উইকেট।\nআফগানিস্তানের বিপক্ষে পেসার ছাড়া খেলছে বাংলাদেশ


শিরোনাম: ■ রেড জোনের তালিকায় যেসব এলাকা ■ এনজিও’র কিস্তি আদায়ে জোর করলেই ব্যবস্থা ■ জীবন-মৃত্যুর সন্ধিক্ষণে মোহাম্মদ নাসিম ■ রাজধানীতে ৩শ’ শয্যার করোনা হাসপাতালের যাত্রা ■ যে ওষুধে ২ দিনেই সুস্থ করোনা রোগী! ■ আইসিইউ-অক্সিজেনের জন্য চট্টগ্রামে হাহাকার ■ প্রণোদনার টাকা নিয়ে ছাঁটাই কেন? ■ করোনায় প্রথম মৃত্যুহীন দিন দেখল নিউইয়র্ক ■ হাঁটু গেড়ে কৃষ্ণাঙ্গ হত্যার প্রতিবাদ জানালেন ট্রুডো ■ ২৪ ঘণ্টায় আক্রান্ত ২৬৩৫, মৃত্যু ৩৫ ■ বাংলাদেশে করোনার বিস্ফোরণ ঘটেনি ■ করোনায় মাফিয়া ডন দাউদ ইব্রাহিমের মৃত্যু!\nPublished : Monday, 18 May, 2020 at 1:57 PM, Update: 18.05.2020 2:09:39 PM\nপ্রধানমন্ত্রীর দেয়া ঈদ উপহার ও দুস্থদের মাঝে ত্রাণ বিতরণে আওয়ামী লীগের বিরুদ্ধে অনিয়মের অভিযোগ তুলেছেন বিএনপির সিনিয়র যুগ্ম মহাসচিব রুহুল কবির রিজভী। তিনি বলেছেন, দলের চেয়ারপারসন খালেদা জিয়া এবং ভারপ্রাপ্ত চেয়ারম্যান তারেক রহমানের নির্দেশে সারাদেশে বিএনপির নেতাকর্মীরা অসহায় দুস্থ কর্মহীন মানুষের পাশে দাঁড়িয়েছে। অথচ জনগণের টাকা নিয়ে নয়-ছয় করছে সরকার। শুধু আওয়ামী লীগের লোকেরাই ত্রাণ আত্মসাৎ করছে না, প্রশাসনের লোকও এতে জড়িত।\nসোমবার সকালে রাজধানীর শংকরে বিএনপি চেয়ারপারসনের উপদেষ্টা আবদুস সালামের তত্ত্বাবধানে ত্রাণ বিতরণের সময় তিনি এসব কথা বলেন। এ সময় বিএনপি'র সহ প্রচার সম্পাদক শামীমুর রহমান শামীমসহ স্থানীয় নেতাকর্মীরা উপস্থিত ছিলেন।\nবিএনপির এই নেতা বলেন, করোনা মহাদুর্যোগে বিএনপি সারা দেশের অসহায় দুস্থ কর্মহীন মানুষের পাশে দাঁড়িয়েছে। এই প্রতিহিংসায় ভুগছে সরকার। এ কারণে আমাদের নেতাকর্মীদের মিথ্যা মামলা দিয়ে গ্রেফতার করা হচ্ছে। গুম করা হচ্ছে। এটা কোনো সরকারের নিদর্শন হতে পারে না। যারা ফ্যাসিবাদী, স্বৈরাচার মানুষের কথা শুনতে পারে না তারা এ ধরনের জঘন্য কাজ করতে পারে।\nআরও সংবাদ বিষয়: সরকার রুহুল কবির রিজভী\nকরোনায় প্রমাণ হয়েছে স্বাস্থ্যখাত কতটা ভঙ্গুর\nশেখেরচর থেকে চুরি যাওয়া পাইভেটকার উদ্ধার, গ্রেফতার ১\nনেত্রকোনায় হকার্সদের মাঝে মাস্ক ও হ্যান্ড স্যানিটাইজার বিতরণ\nজীবননগরে বিদ্যুৎস্পৃষ্টে বৃদ্ধা রিজিয়ার করুণ মৃত্যু\nকরোনা সংকটে কুমিল্লায় মানবতার ফেরিওয়ালা টিম টিপু’র গল্প


ব্যাক্তিগত বিশ্বাস, সংবাদ মাধ্যম ও নৈতিকতার মানদণ্ড | parbattanews bangladesh\nপ্রকাশ সময় May 2, 2018, 11:16 AM\nএক বন্ধুর মারফত লিংক পাওয়ামাত্রই, স্বাভাবিকভাবেই অত্যন্ত আগ্রহ সহকারে, পড়তে শুরু করে করি। কারণ পার্বত্য চট্রগ্রামের যে ঘটনাকে কেন্দ্র করে এক দৈনিকের সম্পাদকীয় প্রকাশ করা হয়েছে, ঐ সাম্প্রতিক অপহরণ ছাড়াও পূর্বের আরো কিছু অপহরণের ঘটনা নিয়ে ইতোমধ্যেই এখানেই লিখেছিলাম।\nআগ্রহীগণ চাইলে পার্বত্য চট্রগ্রামের বিভিন্ন অপহরণের ঘটনা নিয়ে লেখা এই লিংকটি ঘুরে আসতে পারেন, http://www.somewhereinblog.net/blog/MaherIslam/30235131\nপুরোটা পড়তে গিয়ে, বিশেষ করে ভাষার এমন এক সুর কানে বাজলো, কেন যেন মনে হয়েছে যে, অপহৃতা ঐ দুই নারী নেত্রীর কেউ একজন যদি এই সম্পাদকীয় লিখতে সহায়তা না করে থাকেন তাহলে অন্তত তাদের পক্ষ থেকে কেউ না কেউ সহায়তা করলেও করে থাকতে পারেন।\nযাই হোক, এতে দোষের কিছু দেখি না। কেননা নির্যাতিত যে কোন ব্যক্তির জন্যে সহানুভূতি প্রকাশ করা বা নির্যাতনের শিকার কারো জন্যে সুবিচার চাইতে সহায়তা করা সকলেরই মানবিক দায়িত্ব। সুতরাং এই সম্পাদকীয়তে নির্যাতিতার সমর্থনে সেই মানবিকতাই ফুটে উঠেছে, প্রকাশ পেয়েছে বিচারের দাবিতে দৃঢ় কণ্ঠের আওয়াজ; যা অবশ্যই প্রশংসনীয়।\nতবুও প্রশ্ন থেকে যায়। বিশেষ করে, যখন দেখা যায়, পার্বত্য চট্টগ্রামে সংঘটিত সকল নির্যাতন বা অন্যায়ের পরিবর্তে বেছে বেছে শুধুমাত্র বিশেষ ব্যক্তি বা দলকেন্দ্রিক ঘটনার ব্যাপারেই সহানুভূতি প্রকাশ বা বিচারের দাবিতে কোনো কোনো মহল উচ্চকন্ঠ থাকেন, তখন প্রশ্ন ওঠা স্বাভাবিক? সকল ভিক্টিম বা অন্যায়ের দিকে তাকানোর পরিবর্তে যদি বা কিছু ভিক্টিমের বা কিছু সম্ভাব্য অন্যায়কারীর পরিচয়ের দিকেই পুরো মনোযোগ ব্যয় করা হয়, তাহলে কি ধারণা তৈরি হয়?\nকেন জানি না, সম্পাদকীয়তে এমন একটা সুর ছিল যে, যাতে পাঠকের মধে্যে এক ধরনের কৌতুহল জন্ম নিতে পারে। সেই কৌতুহল থেকেই দৈনিক নিউ এজ-এর ওয়েব পেজে গিয়ে ‘খাগড়াছড়ি’ লিখে অনুসন্ধান করা হলো। উদ্দেশ্য ছিল, এখানে ‘খাগড়াছড়ি’ সংক্রান্ত সাম্প্রতিক কি কি সংবাদ প্রকাশিত হয়েছে তা দেখা। রেজাল্ট পেতে বেশিক্ষণ অপেক্ষা করতে হল না। বিস্ময়ের ব্যাপার হলো- ঐ দুই নেত্রীর অপহরণের প্রতিবাদে তিন পার্বত্য সংগঠনের ডাকা অবরোধের সংবাদই ‘খাগড়াছড়ি’ সংক্রান্ত সর্বশেষ সংবাদ যা কিনা গত ২২ মার্চ ২০১৮ তে প্রকাশিত হয়েছিল।\nকৌতুহল আরেকটু বাড়ল, কারণ ইতোমধ্যেই সংবাদপত্রে প্রকাশিত হয়েছিল যে, খাগড়াছড়ির মহালছড়ি উপজেলার মাইসছড়ি এলাকায় কাঠ কিনতে গিয়ে গত ১৬ এপ্রিল ২০১৮ তারিখে নিখোঁজ হয়েছে তিন বাঙ্গালী। পরবর্তীতে, এ নিয়ে খাগড়াছড়িতে হরতালও হয়েছে, এমনকি অপহৃতদের স্বজনরা অভিযোগ করেছেন যে, “সন্ত্রাসীরা বিভিন্ন অজুহাতে বিকাশের মাধ্যমে দুই লাখ ২৫ হাজার টাকা নিয়ে গেলেও অপহৃতদের মুক্তি দেয়নি।”\nকিন্তু, দৈনিক নিউ এজ-এর ওয়েব পেজে গিয়ে অনুসন্ধান করেও এ সংক্রান্ত কোন নিউজ না পাওয়ায় কৌতুহলের পারদের মাত্রা আরেকটু উঁচুতে উঠল। ফলে একই নিউজ পেপারে ১৬ এপ্রিলের পরে এই অপহরণ, অপহরণ পরবর্তী বিভিন্ন সাম্পদায়িক উত্তেজনা বা হরতালের সংবাদ নিয়ে কিছু আছে কিনা খুঁজে বের করার চেস্টা করা হলো। কিন্তু, এবারও কিছু পাওয়া গেলো না।\nবরং অনুসন্ধান করতে গিয়ে যা পাওয়া গেলো তা হল, পাহাড়ি দুই নারী নেত্রী অপহরণের প্রতিবাদে পাহাড়ি সংগঠনগুলোর ডাকা ২১ মার্চ ২০১৮ তারিখের অবরোধ নিয়ে চারটি সংবাদ প্রকাশিত হয়েছে। কিন্তু, প্রায় অনুরূপ হওয়া সত্ত্বেও তিন বাঙ্গালী অপহরণের প্রতিবাদে বাঙ্গালী সংগঠনের ডাকা ২৩ এপ্রিল ২০১৮ তারিখের হরতাল নিয়ে একই সংবাদপত্রে কোনো খবর খুঁজে পাওয়া গেলো না।\nসচেতন পাঠকের মনে উঠতে পারে, একজন সংবাদদাতা কীভাবে তিনজন বাঙ্গালীর অপহরণ এবং এর পরবর্তীতে অপহরণের প্রতিবাদের ডাকা হরতালের পুরো ঘটনাগূলো মিস করলেন? সঙ্গত কারণেই প্রশ্ন উঠবে, যে সংবাদপত্র ২১ মার্চের এক অবরোধ নিয়ে চারটি সংবাদ প্রকাশ করতে পারে, সেই একই সংবাদপত্র ২৩ এপ্রিলের হরতাল নিয়ে কিভাবে একটা সংবাদও প্রকাশ করতে পারে না? এর মধ্যে যদি কোন রহস্য থেকে থাকে, তাহলে তা উদ্ধারের ভার সচেতন পাঠকের হাতে ছেড়ে দেয়া হলো।\nকৌতুহলী মনে এরপর আমাদের দেশের আরেকটি বহুল প্রচারিত জাতীয় ইংরেজি দৈনিকের অনলাইন আর্কাইভে অনুসন্ধান করা হলো। সেখানেও ২৩ এপ্রিলের হরতাল বা ১৬ মার্চে বাঙ্গালী অপহরণ সংক্রান্ত কিছু খুঁজে পাওয়া গেলো না। ফলে কৌতুহলের সাথে যোগ হলো বিস্ময়। যতটা না কৌতুহলী তার চেয়ে অনেক বেশী বিস্মিত হয়ে, বিভিন্ন সংবাদপত্রের অনলাইন সংস্করণগুলোতে অনুসন্ধান শুরু করা হলো।\nচরম বিস্ময়ের সাথে দেখা গেলো যে, অনেক সংবাদপত্রেই খাগড়াছড়ির তিন বাঙ্গালীর অপহরণ এবং এর অপহরণের প্রতিবাদের বাঙ্গালী সংগঠনের ডাকা হরতালের পুরো ঘটনাগূলোই প্রকাশিত হয়নি। অপরপক্ষে, তাদের বেশিরভাগই দুই পাহাড়ি নেত্রীর অপহরণ এবং অপহরণের প্রতিবাদে পাহাড়ি সংগঠনগুলোর ডাকা অবরোধের সংবাদ প্রকাশ করেছে।\nবিশ্বাসযোগ্য কারণ রয়েছে যে, এমন ঘটনা আরো রয়েছে, প্রতিনিয়তই আমাদের সমাজে ঘটে চলেছে। আর যথারীতি, দেশবাসী হয়ত তা দেখতে ব্যর্থও হচ্ছেন। এতকিছুর পরেও মনে হয় সংবাদপত্র বা সাংবাদিকদের বিশ্বাস করার যুক্তি সঙ্গত কারণও রয়েছে। একজন বা দু’জন সাংবাদিক কিংবা একটি বা দুটি সংবাদপত্র অথবা একটি বা দুটি ঘটনাকে কেন্দ্র করে সারা জীবনের বিশ্বাস ভঙ্গ করা ঠিক হবে না। এ বিশ্বাস নিতান্তই ব্যাক্তিগত । ভিন্নমত পোষণকারী থাকতেই পারেন।\n♦ মাহের ইসলাম: পার্বত্য চট্টগ্রাম বিষয়ক গবেষক


বিশাল বাজেটে বিদ্যুৎ ও জ্বালানির কী যায় আসে « NCBD – National Committee of Bangladesh\nবিশাল বাজেটে বিদ্যুৎ ও জ্বালানির কী যায় আসে\n২০১৪-১৫ অর্থবছরের জন্য প্রায় ২ লাখ ৫০ হাজার কোটি টাকা বাজেট হচ্ছে বলে খবরে প্রকাশ। চলতি অর্থবছরে মূল বাজেট ছিল ২ লাখ ২২ হাজার ৪৯১ কোটি টাকা। বৃদ্ধির হার ১১ দশমিক ৯২ শতাংশ। সংশোধিত বাজেটের ভিত্তিতে তা ১৭ দশমিক ১৮ শতাংশ। উন্নয়ন বাজেট হবে ৭৯ হাজার ৩০ কোটি টাকা। চলতি বছরে তা ছিল ৬৫ হাজার ৮৭০ কোটি টাকা। সংশোধিত বাজেটে ৬০ হাজার কোটি টাকা। জিডিপি প্রবৃদ্ধি ও মূল্যস্ফীতির লক্ষ্যমাত্রা ধরা হবে যথাক্রমে ৭ দশমিক ৩ ও ৭ শতাংশ। এ হিসাবে আগামী অর্থবছরের বাজেটের আকার ১৪ শতাংশ পর্যন্ত বৃদ্ধি হতে পারে। বাজেটের আকার বৃদ্ধি হলেও ভর্তুকি কমানো হচ্ছে ২০ শতাংশ। অর্থাৎ এবারের তুলনায় আগামী বছর ভর্তুকি কমবে প্রায় ৭ হাজার কোটি টাকা। ভর্তুকি কমানোর শর্তে বাংলাদেশ আইএমএফের ঋণসহায়তা পাচ্ছে ৭ কিস্তিতে ১০০ কোটি ডলার। ফলে জ্বালানি তেল ও বিদ্যুতে ভর্তুকি কমাতে হবে। আবার গ্যাস ও বিদ্যুতের মূল্যবৃদ্ধির ব্যাপারে আন্তর্জাতিক ঋণসহায়তাকারী সংস্থার চাপ অব্যাহত রয়েছে। সুতরাং জ্বালানি ও বিদ্যুতের মূল্যবৃদ্ধির ব্যাপারে আগামী অর্থবছরের বাজেটে অশনিসংকেত আসছে।\n২০২১ সাল নাগাদ নিম্ন-মধ্যম আয়ের দেশ হওয়ার লক্ষ্যে মাথাপিছু জিডিপি ২ হাজার ডলার হতে হবে। সেজন্য মাথাপিছু ব্যবহূত বিদ্যুতের পরিমাণ ৬০০ কিলোওয়াটআওয়ার নিশ্চিত করতে হবে। সে লক্ষ্যে পারসপেকটিড প্ল্যানে বিদ্যুৎ ও জ্বালানি খাত উন্নয়নে গৃহীত পরিকল্পনায় যেসব বিনিয়োগ কৌশল গ্রহণ করা হয়েছে, তা পর্যালোচনায় দেখা যায়, বিদ্যুৎ ও জ্বালানি খাত উন্নয়নে সরকারের বার্ষিক উন্নয়ন বাজেট মোটেও গুরুত্বপূর্ণ নয়।\n২০১২ সালের হিসাবে দেখা যায়, প্রাথমিক জ্বালানি প্রবাহ প্রবৃদ্ধিতে গ্যাস ৫৮ শতাংশ, জৈব জ্বালানি ২৬ ও তরল জ্বালানি ১৬ শতাংশ। অন্যান্য জ্বালানির উপাংশ এখনো গুরুত্বপূর্ণ হয়ে ওঠেনি। বিদ্যুৎ উৎপাদন জ্বালানি মিশ্রে এখনো গ্যাসের পরিমাণ সিংহভাগ। বাড়তি বিদ্যুৎ উৎপাদনে বাড়তি জ্বালানি চাহিদার বিপরীতে গ্যাস সরবরাহ বাড়ানোর সুযোগ নেই। তরল জ্বালানি সরবরাহ বৃদ্ধিই এখন একমাত্র ভরসা। কিন্তু বিদ্যুৎ উৎপাদন ব্যয় বৃদ্ধি নিয়ন্ত্রণের তাগিদে তরল জ্বালানি সরবরাহ বৃদ্ধি নিয়ন্ত্রণ করা হচ্ছে। অথচ ৭ শতাংশের অধিক হারে জিডিপি প্রবৃদ্ধি অব্যাহত রাখতে হলে বিদ্যুৎ উৎপাদন প্রবৃদ্ধি কমপক্ষে ১০ শতাংশেরও অধিক হারে অব্যাহত থাকতে হবে। এ প্রবৃদ্ধি অব্যাহত রাখার জন্য বিদ্যুৎ উৎপাদনে প্রাথমিক জ্বালানি প্রবাহ প্রবৃদ্ধি সমানুপাতিক হারে অব্যাহত থাকতে হবে। বার্ষিক উন্নয়ন বাজেটে এ প্রবাহ প্রবৃদ্ধির নিশ্চয়তা নেই। বাজেটে বরাদ্দকৃত বিনিয়োগ কৌশলও তা নয়।\nবিদ্যুৎ উৎপাদন মূলত ব্যক্তি খাত বিনিয়োগনির্ভর। সরকারি বিনিয়োগে পিকিং বিদ্যুৎ প্লান্ট হয়। তরল জ্বালানিভিত্তিক বিদ্যুৎ প্লান্টও হয়। গ্যাসস্বল্পতা ও তরল জ্বালানি স্বল্প ব্যবহারের কারণে এসব প্লান্টের উৎপাদনক্ষমতা (মেগাওয়াট) খুবই স্বল্প ব্যবহার হয়। কোনো কোনো ক্ষেত্রে ৫ শতাংশও ব্যবহার হয় না। খুলনা বিদ্যুৎ প্লান্টের জন্য তা ছিল ১ শতাংশেরও কম। ফলে তার বিদ্যুৎ উৎপাদন ব্যয় হার ১০০ টাকারও অধিক।\nঅপরিকল্পিতভাবে বিদ্যুেকন্দ্র নির্মাণ হওয়ায় পিকিং প্লান্ট বিদ্যুৎ উৎপাদন ক্ষমতা দাঁড়ায় মোট উৎপাদন ক্ষমতার প্রায় ৬০ শতাংশ। কিন্তু তা ২৫-৩০ শতাংশের বেশি হওয়ার কথা নয়। উন্নয়ন সহযোগী আন্তর্জাতিক সংস্থার আগ্রহ ও উত্সাহের কারণে এমন পরিস্থিতি। তাদের কনসেশনাল ঋণ পাওয়ার শর্ত পূরণের কারণে সরকার এভাবে বিভ্রান্তির শিকার হচ্ছে এবং বিদ্যুৎ ও জ্বালানি খাতে বিপর্যয় এড়াতে পারছে না। বিদ্যুৎ উৎপাদনে জ্বালানি সরবরাহ নিশ্চিত না হওয়ায় এ সংকট উপশম হচ্ছে না। বরং বিদ্যুতের মূল্যহার বৃদ্ধির অজুহাত তৈরি করছে। এ অবস্থায় বাজেট বিশাল হলেও বিদ্যুৎ ও জ্বালানি খাতের কিছু আসে যায় না।\nবিদ্যুৎ ও জ্বালানি খাত উন্নয়ন পথনকশায় গৃহীত উন্নয়ন পরিকল্পনামতে, ২০১৫-১৬ সাল নাগাদ তেল-বিদ্যুৎ উৎপাদন কমে আসবে ৯ দশমিক শূন্য ২ বিলিয়ন ইউনিট থেকে ৩ দশমিক ৫২ বিলিয়ন ইউনিট পর্যন্ত। কয়লাবিদ্যুৎ শূন্য দশমিক ৯১ বিলিয়ন ইউনিট থেকে বেড়ে ৪ দশমিক শূন্য ৪ বিলিয়ন ইউনিট হবে, আসবে এলএনজি বিদ্যুৎ শূন্য দশমিক ৯২ বিলিয়ন ইউনিট। পাশাপাশি আমদানির মাধ্যমে বিদ্যুৎ আসবে ২ দশমিক ৬১ বিলিয়ন ইউনিট। বিদ্যুৎ আমদানি আসতে শুরু করেছে। বার্ষিক উন্নয়ন বাজেটের সঙ্গে এসব বিদ্যুতের কোনো সম্পর্ক নেই। কয়লা ও এলএনজি বিদ্যুৎ উৎপাদন কোনো অগ্রগতি নেই। প্রস্তাবিত বাজেটে সে ব্যাপারে কোনো আশার আলো নেই। এর মধ্যে যৌথ উদ্যোগে সরকারি খাতে ১৩৫০ মেগাওয়াট কয়লাবিদ্যুেকন্দ্র নির্মাণের কার্যক্রম সরকার হাতে নিয়েছে। কয়লার সংস্থান এখনো হয়নি। অর্থায়নও নিশ্চিত নয়। কনসেশনাল ঋণ পাওয়ার সম্ভাবনা নেই। বাজেটে যে বরাদ্দ থাকবে তা চাহিদার তুলনায় খুবই সামান্য। আবার সংশ্লিষ্ট বিদ্যুেকন্দ্রের কারণে সুন্দরবন ঝুঁকির মধ্যে থাকবে বলে আশঙ্কায় এ কেন্দ্র নির্মাণের বিরুদ্ধে জনমত গড়ে উঠেছে। ফলে এ প্লান্টের অনিশ্চয়তা বেড়েছে। তাছাড়া পরিকল্পনাধীন ব্যক্তি খাত কয়লাবিদ্যুৎ উৎপাদন জ্বালানি ও বিনিয়োগ সংকটে থাকলেও বাজেটবহির্ভূত হওয়ার কারণে এর আকার-আয়তন বাড়লেও এ বিদ্যুতের কিছু আসে যায় না।\nসাগর ও স্থলভাগের সব ব্লকের গ্যাস বিদেশী ব্যক্তি খাত বিনিয়োগে অনুসন্ধানের জন্য জ্বালানি মন্ত্রণালয় তত্পরতা শুরু করেছে। এ তত্পরতায় প্রতিমন্ত্রীর ব্যক্তিগত আগ্রহ ও উত্সাহ বিশেষভাবে নজরে এসেছে। প্রতিমন্ত্রীর কথায় মনে হয়েছে, তিনি শেখানো পড়ানো মুখস্থ কথা বলছেন। অবশ্য এ বিষয়ে তার জানা-বোঝাইবা কতুটুকু। দুর্ভাগ্যের বিষয় যে, তিনি সতর্ক ও সাবধান হতেও জানেন না, জনস্বার্থ বিবেচনা করা তো দূরের কথা। যাদের সততা ও দেশপ্রেম বিতর্কিত, তারা মন্ত্রী হন কীভাবে? জাতি কতটা দুর্ভাগ্যের শিকার হলে এমন হয়। এ ব্যাপারে সংশ্লিষ্ট পরিচালকের (পিএসসি) এখতিয়ারবহির্ভূত তত্পরতায় অদৃশ্য এক ধরনের ষড়যন্ত্রের ইঙ্গিত পাওয়া যায়। বলার অপেক্ষা রাখে না যে, জ্বালানি উপদেষ্টার সমর্থন ছাড়া এ তত্পরতা অসম্ভব। নাইকো চুক্তির প্রেক্ষাপট বিশ্লেষণে দেখা যায়, এ চুক্তির সূত্রপাত হয়েছিল তখনকার জ্বালানি সচিব বর্তমানে জ্বালানি উপদেষ্টার। আজ গ্যাস ব্লক নিয়ে যে তত্পরতা শুরু হয়েছে, তারও সূত্রপাত হলো জ্বালানি মন্ত্রণালয়ের নিয়ন্ত্রক জ্বালানি উপদেষ্টার হাতে। উভয় ক্ষেত্রের এমন অদ্ভুত সাদৃশ্যের কারণ নিশ্চয় জনগণ বোঝে। জ্বালানি খাত উন্নয়নে সরকারি বিনিয়োগস্বল্পতার কারণ এখানেই। স্ব-ক্ষমতা (ভত্ববফড়স) এবং সক্ষমতায় (পধঢ়ধনরষরঃু) সরকারের অবস্থান যথাযথ হলে আজ জ্বালানি খাত এমন অবস্থার শিকার হতো না।\nগ্যাস খাতের মতোই বিদেশী বিনিয়োগে কয়লা খাত উন্নয়নের এমন তত্পরতা দীর্ঘদিন ধরে চলছে। ফলে বাজেটে জ্বালানি খাত উন্নয়নে সরকারি বিনিয়োগ চোখ পড়ার মতো নয়। তবে গ্যাস উন্নয়ন তহবিলের অর্থ গ্যাস খাত উন্নয়নে বিনিয়োগ হওয়ায় জ্বালানি খাত উন্নয়ন বাজেট শতকোটি থেকে হাজার কোটি টাকায় পৌঁছেছে। অথচ এ অর্থ বিনিয়োগ বিদ্যুৎ উৎপাদনে প্রাথমিক জ্বালানি প্রবাহ বা গ্যাসের মজুদ বৃদ্ধিতে সহায়ক হয়নি। ফলে জ্বালানি খাত উন্নয়ন অর্থবহ হতে পারেনি।\nসরবরাহ ব্যয় কমানোর জন্য সরবরাহকৃত গ্যাসে বিদেশী কোম্পানির ভাগের গ্যাসের পরিমাণ কম হওয়া জরুরি। সেজন্য দেশী কোম্পানির গ্যাসের পরিমাণ বাড়াতে হবে। তাই দেশী কোম্পানি বাপেক্স, বাংলাদেশ গ্যাস ফিল্ড ও সিলেট গ্যাস ফিল্ডের বিনিয়োগ সক্ষমতা বৃদ্ধির লক্ষ্যে ভোক্তারা মাসিক বিলের সঙ্গে অতিরিক্ত অর্থ দিয়ে ‘গ্যাস উন্নয়ন তহবিল গঠন’ করে। সে তহবিলে বছরে প্রায় ১ হাজার কোটি টাকা জমা হচ্ছে। কিন্তু দেশী কোম্পানির বিনিয়োগ সক্ষমতা বাড়েনি। সরবরাহকৃত গ্যাসে দেশী কোম্পানির স্থলে বিদেশী কোম্পানির গ্যাসের অনুপাত বৃদ্ধি অব্যাহত রয়েছে। বিস্ময়কর ব্যাপার হলো, মন্ত্রণালয় গ্যাস উন্নয়ন তহবিলের অর্থ সুদে খাটাচ্ছে। এই যদি হয় অবস্থা, তাহলে প্রস্তাবিত বাজেটে জ্বালানি খাতের জন্য বরাদ্দ কম-বেশিতে কী যায় আসে।\nঅর্থমন্ত্রী বললেন, চেষ্টা ছিল জিডিপির ৩২ শতাংশ বিনিয়োগ করা। কিন্তু ২৬-২৭ শতাংশের বেশি সম্ভব হয়নি। তিনি আরো বলেছেন, সরকারি বিনিয়োগ ১ শতাংশ হারে বাড়লেও ব্যক্তি খাতের বিনিয়োগ বাড়েনি। অথচ বিদ্যুৎ ও জ্বালানি খাত উন্নয়নে বিনিয়োগ কৌশল হিসেবে ব্যক্তি খাত বিনিয়োগ আপস্ট্রিমে প্রাধান্য পাচ্ছে। বিদ্যমান পরিস্থিতিতে আপস্ট্রিম অর্থাৎ বিদ্যুৎ উৎপাদন, জ্বালানি অনুসন্ধান এবং উৎপাদনে কৌশলগত ও কর্মনীতিগত কারণে সরকারি বিনিয়োগ দ্রুত কমিয়ে আনা হচ্ছে। ব্যক্তি খাতে বিনিয়োগ বাড়ানোর চেষ্টা হচ্ছে। বেশি বেশি মুনাফার সুযোগ সৃষ্টি করা হচ্ছে। তাতে ব্যয় বাড়ায় মূল্যহার ক্রমে বৃদ্ধি অব্যাহত রেখেও বিদ্যুৎ ও জ্বালানি খাতের ঘাটতি সমন্বয় না হওয়ায় ভর্তুকি অব্যাহত রয়েছে। আবার এ ভর্তুকির অর্থ বাজেটে বরাদ্দ থাকে না। প্রস্তাবিত বাজেটেও থাকবে না। উন্নয়ন বাজেটভুক্ত অর্থ থেকে এ ভর্তুকির অর্থ অতীতেও এসেছে, প্রস্তাবিত বাজেটেও তার ব্যতিক্রম হবে না। চাহিদামতো ব্যক্তি খাত বিনিয়োগ আগেও আসেনি, আগামীতেও আসবে না। বিদ্যুৎ ও জ্বালানি খাতে বিনিয়োগ সংকট অতীতে নিরসন হয়নি, আগামীতেও হবে না। জ্বালানি নিরাপত্তা যে তিমিরে ছিল, সে তিমিরেই রয়ে যাবে।\nউল্লিখিত কর্মনীতি ও কৌশল পরিহার করে ভর্তুকির অর্থ যদি বিদ্যুৎ ও জ্বালানি খাতের আপস্ট্রিমে সরকারি বিনিয়োগ হতো তাহলে ব্যয় বৃদ্ধি নিয়ন্ত্রণে থাকত, এত বেশি মূল্যহার বাড়াতে হতো না। আর্থিক ঘাটতির পরিবর্তে মুনাফা হতো। সে মুনাফার মালিক কোনো ব্যক্তি নয়, জনগণ হতো। অথচ তা না হয়ে আর্থিক দায়ভার জনগণকে একদিকে ভর্তুকির অর্থ জুগিয়ে, অন্যদিকে বিদ্যুৎ ও জ্বালানির মূল্যহার অত্যধিক বৃদ্ধিতে অস্বাভাবিক বাড়তি মূল্য দিয়ে বহন করতে হচ্ছে। তার পরও জনগণের ভবিষ্যৎ জ্বালানি নিরাপত্তার নিশ্চয়তা নেই। রাষ্ট্র এমন কোনো পরিস্থিতির উদ্ভব হতে দিতে পারে না যে, তার জনগণ এমন পরিণতির শিকার হয়। তাহলে যে প্রজাতন্ত্র তথা রাষ্ট্রের মালিক জনগণ, যে রাষ্ট্রের উৎপাদন, বিতরণ ও বণ্টন ব্যবস্থার মালিক জনগণ, সেই বাংলাদেশ নামক রাষ্ট্রের জনগণ এ পরিণতির শিকার হয় কীভাবে? প্রস্তাবিত বাজেট যত বড় হোক না কেন, তাতে এমন পরিণতি থেকে জনগণের কোনো পরিত্রাণ আসবে না। বাজেট সে উদ্দেশ্যে প্রণীতও হয় না।\nতাহলে জ্বালানি ও বিদ্যুৎ খাত উন্নয়নে উন্নয়ন বাজেটের ভূমিকা কী? প্রস্তাবিত বাজেটে সে ভূমিকা কি অতীতেরই ধারাবাহিকতা মাত্র? এসব প্রশ্নে বিদ্যুৎ ও জ্বালানি খাত সংস্কার ফিরে দেখা দরকার। নব্বইয়ের দশকের শুরুতে বিদেশী উন্নয়ন সহযোগী সংস্থার পরামর্শে ও অর্থায়নে এ সংস্কারের শুরু। সে সংস্কারে বিভাজিত হয়ে গ্যাস ও বিদ্যুৎ সেবা খাত থেকে নানা কোম্পানি হিসেবে বাণিজ্যিক খাতে পরিণত হয়। সঞ্চালন ও বিতরণ ব্যবস্থা রাষ্ট্রীয় মালিকানাধীন কোম্পানির আওতায় সরকারি খাতে রয়ে যায়। গ্যাস ও বিদ্যুৎ উভয় খাতের সঞ্চালন ও বিতরণ ব্যবস্থা সম্প্রসারণ ও উন্নয়নের লক্ষ্যেই মূলত জ্বালানি ও বিদ্যুৎ খাত উন্নয়ন বাজেট। সেই সঙ্গে সরকারি খাতের পিকিং বিদ্যুৎ প্লান্টও অন্তর্ভুক্ত। সম্প্রতি এসব কোম্পানির ব্যয় বিশ্লেষণে দেখা যায়, বিগত এক বছরে বিদ্যুৎ বিতরণ কোম্পানির ব্যয় বেড়েছে শতভাগ। বিদ্যুৎ প্রবাহ বৃদ্ধিতে বিতরণ ব্যয় হ্রাস পায়। অথচ এক্ষেত্রে সে ব্যয় বেড়েছে মাত্রাতিরিক্ত। কারণ অস্বচ্ছতা ও দুর্নীতির কারণে অপরিকল্পিত উন্নয়ন ও জনবল ব্যয় বেড়েছে অস্বাভাবিক। সঞ্চালনে সে হিসাব পাওয়া যায়নি। গ্যাসের চিত্র ভয়াবহ। গ্যাস সরবরাহের সঙ্গে সঙ্গতিহীন সঞ্চালন ও বিতরণ লাইনের অপরিকল্পিত সম্প্রসারণের ফলে এক্ষেত্রেও ব্যয় বেড়েছে অস্বাভাবিক। অবৈধ সংযোগ নিয়ন্ত্রণহীন। ফলে সিএনজি, আবাসিক ও ক্যাপটিভ বিদ্যুৎ এসব উপখাতে নজিরবিহীনভাবে গ্যাস সরবরাহ বাড়ানো হয়েছে। পাশাপাশি এসব ক্ষেত্রে দুর্নীতি ও অসাধু ব্যবসার প্রসার বেড়েছে। ভয়াবহ গ্যাস সংকটে আছে সরকারি সার ও বিদ্যুৎ উপখাত। বিদ্যুৎ ও জ্বালানি খাতে এভাবেই ব্যবসা হচ্ছে এবং উন্নয়ন বাজেট সে ব্যবসায় জ্বালানি জোগানোর কাজে আছে। তাই যে কেউ বিদ্যুৎ ও জ্বালানি খাত উন্নয়নে বাজেট গণবান্ধব হওয়ার পরিবর্তে অসাধু ব্যবসা ও দুর্নীতিবান্ধব হয়ে উঠছে বলতেই পারে। বিদ্যুৎ ও জ্বালানি খাত উন্নয়ন গণবান্ধব হতে হলে এ খাতকে মুনাফামুখী নয়, গণমুখী হতে হবে। সেজন্য সবার আগে দরকার সরকারের স্ব-ক্ষমতা ও সক্ষমতা উন্নয়ন।


হতদরিদ্রের ভাগ্যে জুটেনি সরকারি সহায়তা | NagorikTV\nহতদরিদ্রের ভাগ্যে জুটেনি সরকারি সহায়তা\nBy NagorikTVIn কানাডার সংবাদ, নাগরিক সংবাদPosted April 16, 2021\nদেশে হতদরিদ্র পরিবারের সংখ্যা এক কোটির বেশি৷ অথচ করোনার সময় তাদের মাত্র এক তৃতীয়াংশের ভাগ্যে জোটে সরকারের দেয়া বিশেষ নগদ সহায়তা৷ এককালীন নগদ সহায়তাও প্রয়োজনের তুলনায় অনেক কম। এমন তথ্য জানিয়ে প্রতিবেদন প্রকাশ করেছে আন্তর্জাতিক বাংলা ভাষী গণমাধ্যম ডয়েচে ভেলে।\nদেশের নাগরিকদের আয়ভিত্তিক সঠিক ডাটাবেজ না থাকায় নিম্ন আয়ের সব মানুষ সহায়তার আওয়তায় আসে না৷ তাদের নিয়ে কোনো পূর্ণাঙ্গ ডাটাবেজ নেই বলে জানান সংশ্লিষ্টরা৷\nগত বছর স্থানীয় পর্যায়ের জনপ্রতিনিধিদের দিয়ে তালিকা তৈরি করা হয়৷ সেসময় একটি অংশের অসততার কারণে যাদের সহায়তা পাওয়া উচিত, তাদের অনেকে বঞ্চিত হয় বলে অভিযোগ উঠে৷ ‘দরিদ্র’ নয়, এমন লোকদেরও তালিকাভূক্ত করা হয়৷ ভাসমান ও শহরের গরিব বাসিন্দাদের অনেকেই থেকে যান তালিকার বাইরে৷\nএ অবস্থায় প্রধানমন্ত্রীর পক্ষ থেকে আবার ঈদ উপহার হিসেবে ৩৫ লাখ পরিবারকে এককালীন দুই হাজার ৫০০ টাকা করে নগদ সহায়তা দেয়া হবে৷ আগামী ১৮মের মধ্যে এই সহায়তা প্রদানের কথা রয়েছে৷ এই অর্থ বিতরণ করা হবে বিকাশ, রকেট, নগদ ও সিওর ক্যাশের মতো মোবাইল আর্থিক সেবার মাধ্যমে৷\nতবে একাধিক সূত্রের সাথে কথা বলে জানা গেছে, এ সংখ্যা ৫০ লাখও হতে পারে৷ তবে তা নির্ভর করছে এ সংক্রান্ত ডাটাবেজ কতটা আপডেট করা যায় তার ওপর৷ সেই হিসেবে এই খাতে বরাদ্দ এক হাজার ২৫০ কোটি টাকা৷\nপ্রতি পরিবারে চারজন করে সদস্যের হিসাব করা হয়েছে৷ অর্থাৎ এ আর্থিক সহায়তার আওতায় আসবেন প্রায় দুই কোটি মানুষ৷ গত বছরের মে মাসে ৫০ লাখ দরিদ্র পরিবারকে সহায়তা দেওয়া হলেও শেষ পর্যন্ত ৩৮ লাখ ৯৭ হাজার পরিবারকে সহায়তা দেওয়া হয়৷ প্রতি পরিবারকে দুই হাজার পাঁচশ’ টাকা করে সহায়তা দিয়ে মোট ৮৭৯ কোটি ৭৮ লাখ টাকা বিতরণ করা গেছে৷ বাকি টাকা বিতরণ করা যায়নি৷\nএদিকে অর্থনীতিবিদদের মতে, বাংলাদেশে হতদরিদ্র পরিবারের সংখ্যা এক কোটিরও বেশি৷ আর মোট জনসংখ্যার সাড়ে চার থেকে পাঁচ কোটি মানুষ দারিদ্র্য সীমার নীচে বসবাস করেন৷ কিন্তু সবাইকে ডাটাবেজের আওতায় না আনতে পারায় তাদের তালিকাভুক্ত করা যাচ্ছে না৷\nসেন্টার ফর পলিসি ডায়ালগ (সিপিডি)-র অর্থনীতিবিদ ড. খন্দকার গোলাম মোয়াজ্জেম বলেন, ‘‘গত বছর প্রধানমন্ত্রী এক কোটি দরিদ্র পরিবারকে সহায়তা করতে চেয়েছিলেন৷ কিন্তু সঠিক ডাটাবেজ না থাকায় ৩৮ লাখের বেশি পরিবারকে সহায়তা দেওয়া যায়নি৷ এবারও আগের তালিকা ধরেই সহায়তা প্রদান করা হবে৷ যারা আগে পেয়েছেন, তাদেরও প্রয়োজন আছে৷ কিন্তু তালিকা আরো বাড়ানো দরকার৷ যারা তালিকার বাইরে আছেন তাদেরও অন্তর্ভূক্ত করা প্রয়োজন৷’’\nদেশে যে দরিদ্র জনগোষ্ঠী আছে তাদের সর্বোচ্চ এক তৃতীয়াংশ এই সুবিধা পাচ্ছেন৷ বাকিরা বঞ্চিত হচ্ছেন৷ যে ব্যক্তির আয় দৈনিক ১৬০ টাকার কম তিনি দারিদ্র্যসীমার নীচে বাস করেন বলে ধরা হয়৷\nবাংলাদেশ ইনস্টিটিউট অব ডেভেলপমেন্ট স্টাডিজ (বিআইডিএস)-এর অর্থনীতিবিদ ড. নাজনীন আহমেদ বলেন, ‘‘গত বছর মেম্বার-চেয়ারম্যানসহ স্খানীয় জনপ্রতিনিধিদের সহায়তায় এই তালিকা করা হয়েছিল৷ পরে দেখা গেল দু-তলা ভবনের মালিকও তালিকায় রয়েছেন৷ আবার একটি মোবাইল নাম্বারের বিপরীতে একাধিক ব্যক্তি তালিকাভূক্ত হয়েছেন৷ ফলে শেষ পর্যন্ত পুরো বরাদ্দ বিতরণ করা যায়নি৷” তিনি বলেন, ‘‘নতুন কোনো ডাটাবেজ তৈরি হয়েছে বলে আমাদের জানা নেই৷ আমাদের হতদরিদ্র মানুষের সঠিক ডাটাবেজ দরকার৷\nতিনি জানান, যদি সরকারের হিসাবে মোট জনগোষ্ঠীর শতকার ২০ ভাগ দরিদ্রও ধরে নিই, তাহলে সংখ্যাটি হবে চার কোটি৷ করোনায় দারিদ্র্য আরো বেড়েছে৷ সব মিলিয়ে সাড়ে চার থেকে পাঁচ কোটি নিম্ন আয়ের গরিব৷ কিন্তু সহায়তা পাচ্ছে দেড়কোটির মতো মানুষ৷\nতিনি বলেন, ‘‘আন্তর্জাতিক দারিদ্র্যসীমার হিসাব ধরে বাংলাদেশে একটি চার সদস্যের পরিবারের চলতে মাসে সর্বনিম্ন ছয় হাজার টাকা লাগে৷ এককালীন দুই হাজার ৫০০ টাকার এই নগদ সহায়তা প্রশংসার দাবি রাখলেও বাস্তবতার নিরিখে তা অনেক কম৷ শুধু বলা যায়, তবুও তো তারা পাচ্ছেন৷”\nতার মতে, ‘‘করোনা তো সহজে যাবে না, তাই গরিব মানুষকে সহায়তার জন্য একটি দীর্ঘমেয়াদী পরিকল্পনা করা দরকার৷ সঠিক উপকারভোগীদের তালিকা করে এই সহায়তা বাড়াতে হবে৷ অনেক খাত আছে, যেখানে এখন খরচের দরকার নেই৷ সেখান থেকে ফান্ড আনা যায়৷ গরিবদের দিলে এটাও অর্থনীতিতে ভূমিকা রাখবে৷ কারণ, তারা তো টাকা খরচ করবেন৷ এই টাকা জমিয়ে রাখার মতো অবস্থা তাদের নেই৷ টাকা খরচ করলেই অর্থনীতির লাভ৷”\nড. খন্দকার গোলাম মোয়াজ্জেমও মনে করেন, এই সহায়তার পরিমাণ বাড়ানো দরকার৷ সেটা বছরে কয়েকবার হওয়া প্রয়োজন৷ একই সঙ্গে সঠিক ডাটাবেজ তৈরি করে সব নিম্ন আয়ের মানুষকে সহায়তার আওতায় আনতে হবে৷\nদুর্যোগ ব্যবস্থাপনা ও ত্রাণ প্রতিমন্ত্রী ডা. এনামুর রহমান জানান, বিশেষ নগদ সহায়তার তালিকা প্রধানমন্ত্রীর কার্যালয় থেকে গত বছর তৈরি করা হয়েছে৷ এবারও সেখান থেকেই যা করার করা হবে৷ তিনি বলেন, ‘‘আমরা এখনো নতুন নগদ সহায়তার কোনো নির্দেশনা পাইনি৷ পেলে আমরা অংশগ্রহণ করবো৷”\nতবে মন্ত্রণালয়ের পক্ষ থেকে এই লকডাউনে নিম্ন আয়ের মানুষদের খাদ্য সহায়তা দেয়ার জন্য ৫৭২ কোটি টাকা ছাড় করা হয়েছে বলে জানান তিনি৷\nঢাকাই সিনেমার মিষ্টি মেয়ে কবরী আর নেই\nঅপেক্ষমাণ রোগীর মৃত্যু\nভারতে ৪৫ হাজার মৃত্যু: রাষ্ট্রপতি শাসনের দাবি


ব্যাঙের ছাতার মত গজিয়ে উঠেছে আওয়ামীলীগের নামে ৭৩ ভুঁইফোড় সংগঠন | Amader Sangbad\nHome জাতীয় ব্যাঙের ছাতার মত গজিয়ে উঠেছে আওয়ামীলীগের নামে ৭৩ ভুঁইফোড় সংগঠন\nব্যাঙের ছাতার মত গজিয়ে উঠেছে আওয়ামীলীগের নামে ৭৩ ভুঁইফোড় সংগঠন\nআব্দুল্লাহ বাশার,, বিশেষ প্রতিনিধি।। ২০০৯ সালে শেখ হাসিনার নেতৃত্বে সংসদ নির্বাচনে ভূমিধস বিজয়ের পর আওয়ামী লীগ, বঙ্গবন্ধু ও শেখ হাসিনার নাম ব্যবহার করে দেশব্যাপী ভুঁইফোড় সংগঠন গড়ে ওঠে। রাজনৈতিক অঙ্গনে এ সংগঠনগুলোকে ‘দোকান’ বলা হচ্ছিল তখন থেকেই। এসব সংগঠনের কর্মসূচিতে দলটির কেন্দ্রীয় নেতারা প্রধান অতিথি হয়ে যেতেন। ফলে, সংগঠনগুলোর সংবাদ গণমাধ্যমে আসত। মূলত, গণমাধ্যমে আসার কারণে নামসর্বস্ব এসব সংগঠনের সভাপতি বা সেক্রেটারি সরকারের কাছ থেকে নানা সুবিধা নিতেন এবং প্রভাব দেখাতেন।\nসংগঠনগুলোর কর্মকাণ্ড নিয়ে ব্যাপক সমালোচনার মধ্যে সরকারি দলটি বারবারই বলে এসেছে, তাদের গঠনতন্ত্রে উল্লেখ করা সহযোগী ও ভ্রাতৃপ্রতিম সংগঠন ছাড়া বাকি কোনো সংগঠনের সঙ্গে সম্পর্ক নেই। এর মধ্যে ‘ওলামা লীগ’ নামে একটি ধর্মীয় সংগঠনের কর্মকাণ্ডে সরকারকে বিব্রতও হতে হয়েছে কয়েকবার। আওয়ামী লীগের বিভিন্ন সূত্র বলছে, সাম্প্রতিক সময়ে গজিয়ে ওঠা, বিশেষ করে আওয়ামী লীগ টানা তৃতীয় মেয়াদে ক্ষমতায় আসার পর আরও বেশ কিছু সংগঠন হয়েছে। গত প্রায় এক যুগে গড়ে ওঠা এমন ৭৩টি সংগঠনের নাম পেয়েছে দলটি।\nআওয়ামী লীগই বলছে, এর বাইরে আরও অনেক সংগঠন আছে, যেগুলোর কথা তাদের জানা নেই। সুযোগসন্ধানী এসব সংগঠনের সঙ্গে আওয়ামী লীগের কোনো সম্পর্ক নেই। সংগঠনগুলো হলো—\n১. জননেত্রী শেখ হাসিনা কেন্দ্রীয় লীগ, ২. জননেত্রী শেখ হাসিনা কেন্দ্রীয় সংসদ, ৩. আওয়ামী প্রচার লীগ, ৪. আওয়ামী সমবায় লীগ, ৫. আওয়ামী তৃণমূল লীগ, ৬. আওয়ামী ছিন্নমূল হকার্স লীগ, ৭. আওয়ামী মোটরচালক লীগ, ৮. আওয়ামী তরুণ লীগ, ৯. আওয়ামী রিকশা মালিক-শ্রমিক ঐক্য লীগ, ১০. আওয়ামী যুব হকার্স লীগ, ১১. আওয়ামী মুক্তিযোদ্ধা প্রজন্ম লীগ, ১২. আওয়ামী পঙ্গু মুক্তিযোদ্ধা লীগ, ১৩. আওয়ামী পরিবহন শ্রমিক লীগ, ১৪. আওয়ামী নৌকার মাঝি শ্রমিক লীগ, ১৫. আওয়ামী ক্ষুদ্র মৎস্যজীবী লীগ, ১৬. আওয়ামী যুব সাংস্কৃতিক জোট, ১৭. বঙ্গবন্ধুর আদর্শ ও চেতনা গবেষণা পরিষদ, ১৮. বঙ্গবন্ধু সৈনিক লীগ, ১৯. বঙ্গবন্ধু একাডেমি, ২০. বঙ্গবন্ধু নাগরিক সংহতি পরিষদ, ২১ ওলামা লীগ, ২২. বঙ্গবন্ধু লেখক লীগ, ২৩. বঙ্গবন্ধু প্রজন্ম লীগ, ২৪. বঙ্গবন্ধু যুব পরিষদ, ২৫. বঙ্গবন্ধু ছাত্র পরিষদ, ২৬. বঙ্গবন্ধু স্মৃতি সংরক্ষণ পরিষদ, ২৭. বঙ্গবন্ধু বাস্তুহারা লীগ, ২৮. বঙ্গবন্ধু আওয়ামী হকার্স ফেডারেশন, ২৯. বঙ্গবন্ধুর চিন্তাধারা বাস্তবায়ন পরিষদ, ৩০. বঙ্গবন্ধু ডিপ্লোমা প্রকৌশলী পরিষদ, ৩১. বঙ্গবন্ধু গ্রাম ডাক্তার পরিষদ, ৩২. বঙ্গবন্ধু নাগরিক সংহতি পরিষদ, ৩৩. বঙ্গবন্ধু লেখক লীগ, ৩৪. বঙ্গবন্ধু গবেষণা পরিষদ, ৩৫. বঙ্গবন্ধু আদর্শ পরিষদ, ৩৬. আমরা মুজিব সেনা, ৩৭. আমরা মুজিব হব, ৩৮. চেতনায় মুজিব, ৩৯. বঙ্গবন্ধুর সৈনিক লীগ, ৪০. মুক্তিযোদ্ধা তরুণ লীগ, ৪১. নৌকার সমর্থক গোষ্ঠী, ৪২. দেশীয় চিকিৎসক লীগ, ৪৩. ছিন্নমূল মৎস্যজীবী লীগ, ৪৪. ক্ষুদ্র ব্যবসায়ী লীগ, ৪৫. নৌকার নতুন প্রজন্ম, ৪৬. ডিজিটাল ছাত্রলীগ, ৪৭. ডিজিটাল আওয়ামী প্রজন্ম লীগ, ৪৮. ডিজিটাল আওয়ামী ওলামা লীগ, ৪৯. বাংলাদেশ আওয়ামী পর্যটন লীগ, ৫০. ঠিকানা বাংলাদেশ, ৫১. জনতার প্রত্যাশা, ৫২. রাসেল মেমোরিয়াল একাডেমি, ৫৩. জননেত্রী পরিষদ, ৫৪. দেশরত্ন পরিষদ, ৫৫. বঙ্গমাতা পরিষদ, ৫৬. বঙ্গমাতা শেখ ফজিলাতুন্নেছা মুজিব পরিষদ, ৫৭. আমরা নৌকার প্রজন্ম, ৫৮. আওয়ামী শিশু যুবক সাংস্কৃতিক জোট, ৫৯. তৃণমূল লীগ, ৬০. একুশে আগস্ট ঘাতক নির্মূল কমিটি, ৬১. আওয়ামী প্রচার লীগ, ৬২. সজীব ওয়াজেদ জয় লীগ, ৬৩. বাংলাদেশ তথ্যপ্রযুক্তি লীগ, ৬৪. আওয়ামী শিশু লীগ, ৬৫. আওয়ামী তৃণমূল লীগ, ৬৬. আওয়ামী তরুণ প্রজন্ম লীগ, ৬৭. আওয়ামী চাকরিজীবী লীগ, ৬৮. বাংলাদেশ জনসেবা লীগ, ৬৯. আওয়ামী শিশু-কিশোর লীগ, ৭০ অভিভাবক লীগ, ৭১ উদ্যোক্তা লীগ, ৭২. আওয়ামী অনলাইন লীগ এবং ৭৩. বিশ্ব আওয়ামী অনলাইন লীগ। আওয়ামী লীগের যুগ্ম সাধারণ সম্পাদক এ এফ এম বাহাউদ্দিন নাসিম তাঁর ফেসবুকে এক পোস্টে বলেছেন, ‘ময়ূরের পেখম লাগালেই কাক কখনো ময়ূর হয় না। তেমনি নামের সঙ্গে “লীগ” শব্দ ব্যবহার করলেই আওয়ামী লীগ হয়ে যায় না। আওয়ামী লীগ একটা আদর্শ। এটাকে ধারণ করতে হয়। দলের গঠনতন্ত্রের বাইরে কোনো সংগঠনের সঙ্গে আওয়ামী লীগের সম্পর্ক নেই।’ আওয়ামী লীগের গঠনতন্ত্র ঘেঁটে দেখা গেছে, দলটির সাতটি সহযোগী ও দুটি ভ্রাতৃপ্রতিম সংগঠন রয়েছে। সহযোগী সংগঠনগুলো হলো যুবলীগ, কৃষক লীগ, তাঁতী লীগ, যুব মহিলা লীগ, মহিলা লীগ, স্বেচ্ছাসেবক লীগ ও আওয়ামী লীগ আইনজীবী পরিষদ। আর ভ্রাতৃপ্রতিম সংগঠন দুটি হলো ছাত্রলীগ ও শ্রমিক লীগ।\nPrevious articleনিয়ামতপুরে এক আদিবাসী কিশোরী কে ধর্ষণের অভিযোগে আটক-১\nNext articleবরিশাল মেহেন্দিগঞ্জে শফিউল বারী বাবুর স্মরনে আলোচনা ও দোয়া অনুষ্ঠিত।


প্রকাশিত : ১৭:০২ ৪ জুলাই ২০২০\t| আপডেট: ১৭:০৪ ৪ জুলাই ২০২০\nকোভিড-১৯ মহামারির কারণে ইন্ডিপেনডেন্ট ইউনিভার্সিটি, বাংলাদেশ (আইইউবি) প্রথমবারের মত অনলাইনে সামার ২০২০ সেমিস্টারের ওরিয়েন্টেশন সফলভাবে সম্পন্ন করেছে। ৪ জুলাই, শনিবার এই ওরিয়েন্টেশনের আয়োজন করা হয়।\nঅনুষ্ঠানে প্রধান অতিথি হিসেবে উপস্থিত ছিলেন,আইইউবি’র বোর্ড অব ট্রাস্টিজের চেয়ারম্যান এ মতিন চৌধুরী। শিক্ষার্থীদের জন্য বিশ্বমানের অনলাইন শিক্ষা ব্যবস্থা নিশ্চিত করতে আইইউবি কি ধরণের পরিকল্পনা ও প্রস্তুতি নিয়েছে সেই বিষয়ের ওপর গুরুত্বারোপ করেন তিনি।\nকরোনা মহামারির কারণে তিনি শিক্ষার্থীদের উদ্ভুত এই স্বাভাবিক অবস্থা মেনে নিতে আহবান জানান এবং সকল বাধা মোকাবিলা করে বিশ্বের সঙ্গে তাল মিলিয়ে সামনে এগিয়ে যেতে পরামর্শ দেন। জনাব মতিন চৌধুরী তার বক্তব্যে শিল্পক্ষেত্রে দেশের বর্তমান চিত্র তুলে ধরে বলেন, করোনা মহামারির মধ্যেও অনেকে সফলভাবে এগিয়ে চলেছে। তবে এজন্য সৃজনশীল চিন্তা এবং সেই মোতাবেক কাজ করে যাওয়া অত্যাবশ্যক বলে তিনি মন্তব্য করেন।\nআইইউবি’র ভারপ্রাপ্ত উপাচার্য অধ্যাপক মিলান পাগন তার বক্তব্যে, জীবনের নতুন সুযোগকে কাজে লাগিয়ে এগিয়ে যাওয়ার পথে আইইউবিকে বেছে নেওয়ার জন্য অভিভাবক এবং শিক্ষার্থীদের আন্তরিক ধন্যবাদ জানান।\nতিনি আরও বলেন, করোনা ভাইরাস মহামারির কারণে যেহেতু শ্রেণিকক্ষ বন্ধ রাখতে হচ্ছে, সেক্ষেত্রে পাঠদান চালু রাখতে অনলাইন ব্যবস্থা অত্যন্ত অপরিহার্য হয়ে উঠেছে। এজন্য আইইউবি পুরো অনলাইন একাডেমিক কার্যক্রমকে সত্যিকার অর্থে বাস্তবায়নের জন্য প্রয়োজনীয় সকল পদক্ষেপ গ্রহণ করেছে। অধ্যাপক মিলান পাগন তার বক্তব্যে করোনা মোকাবিলায় আইইউবি’র নেয়া বিভিন্ন পদক্ষেপ তুলে ধরে জানান, মানসম্পন্ন উচ্চশিক্ষা নিশ্চিতে বিশ্ববিদ্যালয়কে আরও উন্নত ও নিরাপদ করে গড়ে তোলা হয়েছে।\nঅনুষ্ঠানে আরও বক্তব্য রাখেন, স্কুল অব বিজনেস অ্যান্ড এন্টারপ্রেনিউরশিপ-এর ভারপ্রাপ্ত ডিন, অধ্যাপক সারোয়ার উদ্দিন আহমেদ; স্কুল অব ইঞ্জিনিয়ারিং, টেকনোলজি অ্যান্ড সায়েন্স এর পক্ষে ড. মাহাদি হাসান, হেড সিইসি; স্কুল অব লিবারেল আর্টস অ্যান্ড সোস্যাল সায়েন্সেস এর ভারপ্রাপ্ত ডিন, অধ্যাপক ইমতিয়াজ এ হুসেইন; স্কুল অব এনভায়রনমেন্ট অ্যান্ড লাইফ সায়েন্সেস এর ডিন, অধ্যাপক শাহ এম ফারুক এবং স্কুল অব ফার্মেসি অ্যান্ড পাবলিক হেলেথ এর ডিন, অধ্যাপক জেএমএ হান্নান। তারা নিজ নিজ স্কুলের বিভিন্ন কার্যক্রম তুলে ধরেন।\nবিশ্ববিদ্যালয়ের রেজিস্ট্রার মো. আনোয়ারুল ইসলাম তার বক্তব্যে সামার ২০২০ সেমিস্টারের সংক্ষিপ্ত বিবরণ তুলে ধরেন এবং অনুষ্ঠানের দ্বিতীয় পর্যায়ে নতুন শিক্ষার্থী ও তাদের অভিভাবকদের আইইউবি’র নিয়ম-নীতি সম্পর্কে অবহিত করেন। এসময় গুগল ক্লাসরুমসহ অনলাইনে পাঠদান বিষয়ে শিক্ষার্থীদের বিস্তারিত ধারণা দেন আইইউবি’র আইটি বিভাগের প্রধান, জনাব মাহফুজ আহমেদ।


‘খাদ্য নিরাপত্তা ও দারিদ্র্য বিমোচনে অধ্যাপক ইউয়ান লংপিং’র অবদান চির স্মরণীয় হয়ে থাকবে’ ‘খাদ্য নিরাপত্তা ও দারিদ্র্য বিমোচনে অধ্যাপক ইউয়ান লংপিং’র অবদান চির স্মরণীয় হয়ে থাকবে’ – দূরবীন নিউজ২৪\n/ উন্নয়ন, গ্রামবাংলা ও কৃষি, জাতীয়, বাণিজ্য ও শিল্প, সুখবর প্রতিদিন, স্বাস্থ্য ও পরিবেশ\n‘খাদ্য নিরাপত্তা ও দারিদ্র্য বিমোচনে অধ্যাপক ইউয়ান লংপিং’র অবদান চির স্মরণীয় হয়ে থাকবে’\nহাইব্রীড ধানের জাত উদ্ভাবনের মাধ্যমে বিশ্বের মানুষের খাদ্য ও পুষ্টি নিরাপত্তায় অবিস্মরনীয় অবদান রেখেছেন অধ্যাপক ইউয়ান লংপিং। হাইব্রীড ধানের জনক হিসেবে সারা বিশ্বে স্বীকৃতি পাওয়া এ বিজ্ঞানি দারিদ্র বিমোচনসহ আর্থসামাজিক উন্নয়নে অবদান রেখেছেন। বাংলাদেশ ও চীন এ দুদেশের মানুষের মধ্যে সম্পর্ক সূদৃঢ করেছেন। ইউয়ান লংপিং কে বাংলাদেশের মানুষ দীর্ঘদিন ধরেই শ্রদ্ধাভরে স্মরণ রাখবে।\nআজ বুধবার (১৬ জুন) বাংলাদেশ সীড এসোসিয়েশন (বিএসএ) আয়োজিত অধ্যাপক ইউয়ান লংপিং স্মরণে ভার্চুয়াল স্মরণসভায় এসব কথা বলেন বক্তারা। বিএসএ সভাপতি ও এফবিসিসিআইয়ের সাবেক সভাপতি আবদুল আউয়াল মিন্টুর সভাপতিত্বে অনুষ্ঠানে প্রধান অতিথি ছিলেন বাংলাদেশে নিযুক্ত চীনের রাষ্ট্রদূত লি জিমিং।\nএছাড়া সুপ্রীম সীড কোম্পানি লিমিটেডের চেয়ারম্যান মোহাম্মদ মাসুম, বিএসএ সাধারণ সম্পাদক এফ আর মালিক, বাংলাদেশ কৃষি বিশ্ববিদ্যালয়ের সিন্ডিকেট সদস্য ও এসিআই এগ্রিবিজনেস এর ব্যবস্থাপনা পরিচালক এবং ড. এফ এইচ আনসারী, আফতাব বহুমুখী ফার্মস লিমিটেডের ব্যবস্থাপনা পরিচালক আবু লেফু ফজলে রহিম খান শাহরিয়ার, বাংলাদেশ কৃষি বিশ্ববিদ্যালয়ের উপাচার্য প্রফেসর ড. লুৎ ফুল হাসান, শেরেবাংলা কৃষি বিশ্ববিদ্যালয়ের ভাইস চ্যান্সেলর অধ্যাপক ড. মো. শহীদুর রশীদ ভূঁইয়া বক্তব্য রাখেন। লি জিমিং বলেন, চীন ও বিশ্বের খাদ্য নিরাপত্তায় ইউয়ান লংপিং এর অবদান অবিস্মরনীয়। ১৯৫০ সালে চীনে মাত্র ৭ মিলিয়ন টন চাল উতৎপাদন হতো। হাইব্রীড জাত উদ্ভাবনের পর ৫ দশকের ব্যবধানে সেটি ৫ গুন বৃদ্ধি পেয়েছে। চীনের অর্ধেকের বেশি জমি এখন হাইব্রীড ধানের আবাদ হচ্ছে। মোট চাল উৎপাদনের প্রায় ৬০ শতাংশই হাইব্রীড। খাদ্য ঘাটতির দেশ থেকে খাদ্য স্বয়ম্ভরতার দেশে রুপান্তরের নায়ক ইউয়ান লংপিং। চীনে এখন ৮০ লাখ হেক্টর জমিতে হাইব্রীড ধানের আবাদ হচ্ছে। বৈশ্বিক খাদ্য নিরাপত্তা ও দারিদ্র বিমোচনে তার অবদান অবিস্মরনীয়।\nলালতীর সীডস লিমিটেডের ব্যবস্থাপনা পরিচালক মাহবুব আনাম বলেন, ইউয়ান লংপিং ১৯৯৬ সালে সুপার হাইব্রীড রাইস উদ্ভাবনের কাজ শুরু করেন। সেটি শেষ করে যেতে পারেন নি। তার এই স্বপ্ন নিশ্চয়ই বর্তমান বিজ্ঞানিরা বাস্তবায়ন করবেন। প্রতি হেক্টরে ১৮ টন ফলন পাওয়া যাবে এমন জাত দ্রুতই উদ্ভাবন হবে। ঢাকা ট্রিবিউনের নির্বাহী সম্পাদক ও কৃষি সাংবাদিক ফোরামের সাবেক সভাপতি রিয়াজ আহমদ বলেন, লংপিং এর উদ্ভাবিন হাইব্রিড ধান বাংলাদেশের কৃষি উৎপাদন বৃদ্ধিতে প্রভৃত ভূমিকা রেখেছে।\nদীর্ঘ দিন কৃষি সাংবাদিকতার সাথে সম্পৃক্ত রিয়াজ আহমদ আরো বলেন, বাংলাদেশের মতো বেশী জনসংখ্যা ও কম কৃষি জমির দেশে অধিক উৎপাদনশীল জাত গুলো বেশী প্রযোজন। তিনি বলেন ”বাংলাদেশের শিক্ষা টেক্সটবুকে লংপিং এর জীবন ও কর্ম নিয়ে চাপ্টার “অন্তর্ভুক্ত করা দরকার।\nবাংলাদেশ কৃষি সাংবাদিক ফোরামের সাধারন সম্পাদক সাইদ শাহীন বলেন, গত কয়েক দশকে চীন বাংলাদেশে বৈদেশিক সাহায্য বাবদ প্রায় ৩ বিলিয়ন ডলারের অর্থায়ন করেছে। কিন্তু অধ্যাপক ইউয়ান লংপিং উদ্ভাবিত হাইব্রীড ধানের উৎপাদন ও সুযোগ ব্যয় মূল্য হিসেবে নিলে তার অর্থনৈতিক মূল্য ৪ বিলিয়ন ডলার ছাড়িয়ে যাবে। বৈশ্বিক এই ভিশনারী বিজ্ঞানিক শুধু খাদ্য নিরাপত্তা, দারিদ্র বিমোচন ছাড়াও আর্থসামাজিক উন্নয়নে ভূমিকা অবিস্মরনীয়।\nকৃষি ব্যাংকের চেয়ারম্যান ও সাবেক কৃষি সচিব মো. নাসিরুজ্জামান বলেন, দেশের গ্রামীন অঞ্চলের নতুন উদ্যোক্তা তৈরি করেছেন ইউয়ান লংপিং। তার উদ্ভাবনের মাধ্যমে দেশের খাদ্য ও পুষ্টি নিরাপত্তা নতুন অগ্রগতি এসেছে। অধ্যাপক ইউয়ান লংপিং সারা বিশ্বের চালের উৎপাদনে বিপ্লব এনেছেন বলে জানান সাবেক কৃষি সচিব আনোয়ার ফারুক।\nউল্লেখ্য, হাইব্রীড ধানের জনক অধ্যাপক ইউয়ান লংপিং ৯১ বছর বয়সে গত ২২ মে চীনের হুনান প্রদেশে চ্যাংশার একটি হাসাপাতালে মৃত্যুবরন করেন। ১৯৩০ সালের সেপ্টেম্বরে জন্মগ্রহন করা এ বিজ্ঞানি ২০০৪ সালে ওয়ার্ল্ড ফুড প্রাইজ অর্জন করেন। বাংলাদেশে হাউব্রীড ধানের আবাদ শুরু হয় ১৯৯৮ সালে। দেশের মোট ধানী জমির প্রায় ১০ শতাংশ জমিতে হাইব্রীড ধানের আবাদ হচ্ছে। গত কয়েক বছর ধরেই দেশে প্রায় ১০ লাখ টনের বেশি হাইব্রীড ধানের আবাদ হচ্ছে।\nঅনুষ্ঠানে বক্তব্য রাখেন, আন্তর্জাতিক ধান গবেষণা ইনস্টিটিউট (ইরি) বাংলাদেশ প্রতিনিধি ড. হামনাথ ভান্ডারি, ইরির প্রধান কার্যালয়ের হাইব্রীড বিভাগের প্রধান ড. জহুর আলী, চীনের সীড এ্যাসোসিয়েশনের সভাপতি ইয়াংকুই জ্যাং, চীনের সিচুয়ান সীড এ্যাসোসিয়েমেনর পরিচালক শেং লি, চীনের অন্যতম বীজ কোম্পানি হেইজি গ্রুপের চেয়ারম্যান জিয়াও চাও জিয়া, চীনের এয়ার ফার্মার জেনারেল ম্যানেজার জিয়াও ল্যাংমু, বিএসএ সহ-সভাপতি ড. আলী আফজাল, নির্বাহি পরিচালক ফখরুল ইসলাম।


ক্রিস্টাল গ্রানুলার অ্যামোনিয়াম সালফেট সার্টিফিকেট 21-0-0 + ২3 - সংবাদ - কিউঞ্জঝো হাউসুন প্রোডাকশন গুডস কোং লিমিটেড\nক্রিস্টাল গ্রানুলার অ্যামোনিয়াম সালফেট সারি 21-0-0 + 23 সে\nমডেল নং .: 21-0-0 + 23 এস\nশ্রেণীবিভাগ: ট্রেস উপাদান সার\nমাটিতে সংক্রমণ: শারীরবৃত্তীয় অ্যাসিড\nক্রিস্টাল গ্রানুলার 21-0-0 + 23 গুলি: রঙ: হোয়াইট ক্রিস্টাল\nস্পেসিফিকেশন: এসজিএস, আপনার অনুরোধ অনুযায়ী করা যেতে পারে\nএইচএস কোড: 31059000\nI. পণ্য পরিচিতি\nঅ্যামোনিয়াম সালফেট [(এনএইচ 4)2এসও 4, এন: ২0-21%], সাদা পাউডার, এটি উত্পাদনের জন্য ফ্যাকাশে হলুদ বা ধূসর হয়ে যাবে অথবা যদি বিদেশী বিষয় থাকে। নাইট্রোজেন 20-21% থাকে। পদার্থবিদ্যা স্থিতিশীল। উচ্চ তাপমাত্রা বিঘ্নিত (≥280oC)। কোন hygroscopic। জটিল হাইড্রোস্কোপিক পয়েন্টটি আপেক্ষিক আর্দ্রতা 81% (20oC)। জল দ্রবণীয়। তাপমাত্রা 0oC 70g / 100g। উর্বরতা দ্রুত এবং স্থিতিশীল।\nনাইট্রোজেন ছাড়া, এটি একটি গুরুত্বপূর্ণ সালফেট সার হিসাবে 23% সালফেট রয়েছে। দীর্ঘকাল ধরে সালফেট সার ব্যবহার না করেই মাটিতে সালফেটের অভাব থাকবে। অ্যামোনিয়াম সালফেট সার মাটি সালফেট সরবরাহ করতে একটি মূল উত্স হতে পারে।\nঅ্যামোনিয়াম সালফেট একটি আদর্শ শারীরিক অ্যাসিড নাইট্রোজেন সার। SO42- মাটি রূপান্তর করার পরে Ca2 + এর সাথে প্রতিক্রিয়া, অনির্বাচিত CaSO4 গঠিত, যা স্পষ্টভাবে মাটি PH মানকে প্রভাবিত করবে না। কিন্তু নিরপেক্ষ এবং অ্যাসিড মাটির জন্য, অবশিষ্ট SO42- এবং H + এর সংমিশ্রণ পণ্যটি মাটি PH মান, এবং অ্যাসিডাইজ মাটি হ্রাস করবে। ব্যবহার ধ্রুবক বাল্ক জন্য, আমরা পার্শ্ব প্রতিক্রিয়া নিষ্কাশন করতে চুন মেলে উচিত।\n২। গলফ কোর্সে আবেদন\nঅ্যামোনিয়াম সালফেট সাধারণত লবণাক্ত ক্ষারীয় মাটির জন্য ব্যবহার করা হয়, মাটি PH মান কম। এটি ভাল মিশ্রণ পরে একসঙ্গে বালি সঙ্গে ব্যবহার করা যেতে পারে। পোষাক পরে irrigigate। এটি 3% এবং ফোলার স্প্রে করার সাথে সমাধান করতে পারে।\nসঞ্চয় বা অনুবাদ যখন ক্ষয় এবং নাইট্রোজেন বাষ্পীভবন এড়ানোর জন্য আলকালাইন উপাদান (যেমন। চুন) বা সার (Ca-Mg-P সার) আউট রাখুন। সারের পরিমাণ এবং মাটির অম্লতা অনুযায়ী অ্যাসিড মাটিতে পোষাক করার সময়, আমাদের লেইস ইত্যাদি পোষাকের আগে কিছু ব্যবস্থা করা উচিত।


পায়রা বিবি - যুথিকা বড়ুয়া\nকয়েক বছর আগে এক জলসায় গিয়েছিলাম। সেদিন ছিল, ‘ভ্যালেনটাইনস ডে’। ঘরোয়া পরিবেশ হলেও পার্টিহলের ঝুলন্ত সুদর্শন সোনালী ঝাড়বাতির ঝিকিমিকি আলোর কণায় বেশ রোমান্টিক লাগছিলো। দেখলাম, তখনও থোকায় থোকায় লালরঙের হার্টসেফের বেলুন আর সুবর্ণ আলোর মালায় চলছে ডেকোরেশনের পর্ব। তার ঘন্টাখানেক পরই শুরু হয় চমকপ্রদ প্রসাধনের বাহার ছড়িয়ে, আতরের গন্ধ উড়িয়ে, হাসির ফোয়ারা তুলে বাহুবেষ্টিত যুগলবন্দী কপোত-কপোতীর পালা করে আগমন-কথোপকথনের গুঞ্জরণ; হাসির কলতান। ধীরে ধীরে বেশ আনন্দোৎচ্ছল সমারোহে ছেয়ে গিয়ে সৃষ্টি হয় এক মনোরম রোমাঞ্চকর পরিবেশ। বেশ উপভোগ্যই বটে! ক্ষীণ শব্দে গ্রামোফোন রেকর্ডে বাজজে পাশ্চাত্য সঙ্গীতের অপূর্ব মূর্ছনা। অন্যদিকে আগন্তুক অথিতিরাও উন্মুক্ত চিত্তে কুশল বিনিময়ে মশগুল।পাশেই বিরাটাকারের একটা বিস্তৃত টেবিল জুড়ে সাজানো রয়েছে রকমারি আহারের চমৎকার বন্দোবস্ত। তার সাথে হুইস্কি, বীয়ার, ব্র্যাণ্ডি এবং সফ্ট ড্রিংক্সও আছে।\nহঠাৎ দেখি, এক উর্বশী যুবতী রমণী ধুমকেতুর মতো আর্বিভূত হয়েই তার ডাগর চোখের অদ্ভুত দৃষ্টি মেলে কাকে যেনো খুঁজজে। তার চেহারা আর চটকদারী বেশভূষায় মনে হয়েছিলো যেন এক স্বপ্নপরী স্প্যানিশ কন্যা। তারপরই দেখি, চোখেমুখের বিচিত্র ইশারায় কাকে যেনো কী একটা সংকেত প্রেরণ করতে করতে গ্লাসে বিয়ার ঢালছে। ঢেলে গ্লাসটা হাতে নিয়ে ফিল্মী হিরোইনদের মতো প্রাণবন্ত চঞ্চলতায় রহস্যাবৃত চোখের চাউনি মেলে ইউরোপীয় ষ্টাইলে ছোট্ট-ছোট্ট চুমুকে পান করতে করতে একটা সোফার গায়ে হেলান দিয়ে দাঁড়ায়। দাঁড়াতেই দেখি, ভীড়ের মধ্যে থেকে পাগড়ি পরিহিত লম্বাটে সুঠাম ও সুদর্শন চেহারার এক তরুণ যুবক এসে ওর গা-ঘেষে দাঁড়ায়। সেও উচ্ছ্বাসে একেবারে উতল। ৫৫৫ সিগারেটে অগ্নিসংযোগ করে পুরুষালি ভঙ্গিতে লম্বা টান দিয়ে ধোঁয়া ছাড়তে-ছাড়তে তার মুগ্ধচোখের দৃষ্টি মেলে আস্বাদন করতে থাকে, হৃদয়াকর্ষক সৌন্দর্যের পারিজাত ঐ উর্বশী রমণীর বাঁধ ভাঙ্গা উত্তাল যৌবনের চমকপ্রদ রঙ আর রূপ।\nইতিমধ্যে হারানো দিনের একটি গান দিয়ে শুরু হয় জলসার প্রথম পর্ব। তার পরই সমগ্র উপস্থিত মন্ডলীর দৃষ্টি আকর্ষণ করে সেই উর্বশী রমণীর মনোমুগ্ধকর একটি নৃত্য পরিবেশনায়। সেটি ছিল একটি বাংলা ছায়াছবির গান। ‘গা ছমছম কি হয় কি হয়…থমথমে রাত যতই বাড়ে…ম্যায় হুঁ পায়রা পায়রা বিবি…পায়রা বিবি হাম’।\nক্ষীণ আবছা অন্ধকারে সুবর্ণ ঝিকিমিকি আলোর কণায় মুহূর্তের জন্য মনে হয়েছিল, নৃত্যটি যেনো রঙ্গিন পর্দায় প্রদর্শীত হচ্ছে। উৎসুক্য হয়ে সমগ্র উপস্থিত মন্ডলী সবাই মুগ্ধ দৃষ্টিতে একেবারে উন্মত্ত চিত্তে নৃত্যটি উপভোগ করতে থাকে। কিন্তু জোরালো করতালি সহ একরাশ প্রশংসা কুড়িয়ে মন্ত্রের মতো হঠাৎ চোখের পলকে দুজনে কোথায় যে উধাও হয়ে গেলো, সেই রাতে ওদের আর দর্শনই পাওয়া যায়নি।\nতার মাস ছয়েক পরের ঘটনা। সেদিন আকাশ ছিল মেঘাচ্ছন্ন। চারদিক নিঝুম, নিস্তব্ধ। বৃষ্টিও পড়ছিল গুঁড়িগুঁড়ি। তাই দৌঁড়ে যাচ্ছিলাম বাস ধরবো বলে। ইতিপূর্বে ট্রাফিক সিগন্যালের গ্রীন লাইটটা জ্বলে উঠতেই বাসটি দ্রুত পাস করে গেল। আর তক্ষুণি মহিলা কণ্ঠস্বর কর্ণগোচর হতেই আমি থমকে দাঁড়াই। -‘আও ব্যাহেন আও, ইধার আও!’\nপিছন ফিরে দেখি, একজন অচেনা মহিলা। আশেপাশে কেউ নেই। কাঁচের তৈরী বাসস্টপেজের ছোট্ট শেল্টারে বসে আছে। বৃষ্টির ছাপটায় স্পষ্ট দেখতে পাচ্ছিলাম না। -কে এই মহিলা? খানিকটা বিস্ময় নিয়ে দ্রুত এগিয়ে গেলাম। চোখে চোখ পড়তেই ঠোঁটের কোণে অস্ফূট একটা বিষন্ন হাসি ফুটিয়ে মহিলাটি মৃদু স্বরে বলে ওঠে,\n-‘হায়, হাউ আর ইউ? পহেচানা? ম্যায় সুলোচনা! পায়রা বিবিকো এয়াদ হ্যায়?’\nপায়রা বিবি? এ আবার কেমন নাম! এ নামেতো কাউকে চিনিনা! কে এই মহিলা? ভাবতে ভাবতে ওর আপাদমস্তক নজর বুলাতেই আমি স্তম্ভিত হয়ে যাই বিস্ময়ে, -এ কি, এ তো সেই উর্বশী রমণী। এ কি হাল হয়েছে ওর! জরাজীর্ণের মতো নিথর, নিস্তেজ শরীর। চোখমুখ শুকিয়ে একেবারে গর্তে ঢুকে গিয়েছে। ওকে কঙ্কালের মতো দেখাচ্ছে। কোনো বিকার নেই। উচ্ছ্বাস নেই। সাজ-সজ্জার বালাই নেই। কেশ-বিন্যাশ এলোমেলো। প্রসাধনের অবস্থাও তদ্রুপ। পরনের পোশাকটি দামী হলেও মলিনতার ছাপ প্রকট।\nইতিমধ্যে নাকের ডগা দিয়ে তীব্রবেগে চলে গেলো আরো দু’টো বাস। অথচ বাড়ি ফেরার কোনো তাগিদই বোধ করছে না সুলোচনা। মনে হচ্ছিল, প্রবল ঝড়ের মুখে উড়ে আসা মুমূর্ষু পাখীর মতো নির্জনে চুপটি করে বসে আছে। সংসারে কেউ নেই ওর। বাড়ি ফেরার কোনো তাড়া নেই। আর সময় মতো না ফিরলে বাড়িতে চিন্তা ভাবনা করবে, সেদিকেও কোনো ভ্রুক্ষেপ নেই! ব্যাপারটা কী! কিছু ঘটেনি তো!\nহ্যাঁ, ঠিক তাই। অনুমান মিথ্যে নয়। ওর সম্মুখে গিয়ে দাঁড়তেই আমায় জড়িয়ে ধরে সুলোচনা হু হু করে কেঁদে ওঠে। তারপর ধীরে ধীরে সাশ্রুনয়নে উন্মোচিত হতে লাগলো ওর প্রতারিত জীবনের করুণ কাহিনী।\nআজ থেকে প্রায় পনেরো বছর আগে নব-পরিণীতা সুলোচনা ইমিগ্র্যান্ট হয়ে কানাডায় পাড়ি দিয়েছিল প্রিয়তম স্বামী সন্দীপের হাত ধরে। জাতিতে ওরা দুজনেই মারাঠী। কোলকাতায় একই কলেজে পড়তো দু’জনে। সন্দীপের পিতা ছিলেন একজন প্রভাবশালী ব্যক্তি। তৎকালীন কোলকাতা শহরের পলিটিক্যাল পার্টির একজন বিশিষ্ট নেতা। উচ্চবিত্ত, সম্ভ্রান্ত ও ব্রাহ্মণ পরিবারের বংশধর। তারই সুপুত্র সন্দীপ যোগলেকর। কিন্তু সন্দীপ ছিল পিতার সম্পূর্ণ বিপরীত। রাজনীতির অঙ্গন থেকে একেবারেই আলাদা। পড়াশোনার পাশাপাশি যন্ত্র সঙ্গীতে খুব পারর্দশী ছিল। গীটার প্লে করতো। স্টেজে পারফর্ম করতো। যাতে ওর পিতার প্রচন্ড অমত ছিল। আর সে কারণেই পিতার সাথে সম্পর্ক ভালো ছিল না সন্দীপের। ইকোনমিক্সে মাস্টার্স করে মাতা-পিতার অজ্ঞাতসারে সুলোচনার সাথে কোর্ট ম্যারেজ করে পাড়ি জমায় কানাডার ভ্যাঙ্কুভার শহরে। তখন একদম কচি বয়স সুলোচনার। আবেগে, উচ্ছ্বাসে একেবারে উতলা। আকস্মিক নিজস্ব গণ্ডি ছেড়ে বাইরের রঙ্গিন পৃথিবীতে পর্দাপণ করে ধাঁধাঁয় পড়ে গিয়েছিল। ভেবেছিল আকাশের চাঁদটাই বুঝি পেয়ে গিয়েছে ওর হাতে। আর নাগাল পায় কে! খুশির পাল তুলে মুক্ত-বিহঙ্গের মতো জীবন জোয়ারে একাই ভাসতে থাকে। বিদেশী পর্যটকের মত প্রচণ্ড বিস্ময় ও উৎসুক্য নিয়ে শহরের নানাবিধ মনোহরা দর্শনীয় স্থানগুলি একে একে ঘুরে দেখতে লাগলো। যখন রামধনুর মতো ওর হৃদয় আকাশে আবির্ভূত হয়েছিল সুঠাম, সুদর্শন চেহেরার তরুণ যুবক চিরঞ্জিত সিং।\nততোদিনে সন্দীপের কাঙ্ক্ষিত বাসনাগুলিও একে একে সব পূরণ হতে লাগলো। মর্যাদাসম্পন্ন উচ্চপদস্থ চাকুরি, দেশীয় স্টাইলে আলিশান বাড়ি, গাড়ি, বিলাসবহুল আসবাবপত্র, অর্থ-বিত্ত-ঐশ্বর্য, দামী শাড়ি-গহনা, সব পরিপূর্ণ। যখন স্বর্গসুখ ছিল সুলোচনার হাতের মুঠোয়।\nইতিমধ্যে সুযোগ্য পুত্র সন্দীপের আশাতীত সাফল্যের সুসংবাদে মনের ক্ষোভ, অভিমান, অভিযোগ, অনুযোগ সব অপসারিত করে ওর মাতা-পিতা দুজনই ভিজিট করতে চলে আসেন কানাডায়। যা স্বপ্নেও কোনোদিন কল্পনা করতে পারেনি।\nকিন্তু বিধিই বাম! খণ্ডাবে কে! যোগলেকর পরিবারে অপ্রত্যাশিত এতো সুখ-স্বাচ্ছন্দ্য, আনন্দ মঞ্জুর হলো না বিধাতার। বিনা মেঘে বজ্রপাতের মতো একদিন হঠাৎ মর্মান্তিক সড়ক দুর্ঘটনায় সন্দীপের অপমৃত্যুতে নিভে গেল সুলোচনার ভালোবাসার প্রদীপ। ভেঙ্গে চুরমার হয়ে গেল ওর সোনার সংসার, ভালোবাসার রাজপ্রাসাদ। অচিরেই জীবনে ঘনিয়ে আসে অমাবস্যার মতো ঘোর অন্ধকার। ক্রমে ক্রমে জীবন-নদীর খেয়া ওকে নিয়ে চলে অনিশ্চিত মোহনার দিকে। যেখানে কূল নেই, কিনারা নেই, নেই বেঁচে থাকার কোনো উপাদান। যা কোনদিন ভাবতে পারেনি সুলোচনা, তাই ঘটে গেলো ওর জীবনে।\nসদ্য স্বামী হারানোর শোকে কাতর মুহ্যমান সুলোচনার উপরে অমানবিকভাবে শুরু হয় শ্বশুর-শাশুড়ির শারিরীক ও মানসিক নির্যাতন, দুর্ব্যবহার, মিথ্যে কলঙ্ক-অপবাদ লেপন। নিষ্ঠুর নির্দয়ের মতো তাঁরা প্রতিনিয়ত শুধু বলতেন, ‘ডাইনি, পোড়ামুখী, রাক্ষসী, কুলাঙ্গার! দূর হ এখান থেকে। তোর কোনো অধিকার নেই এখানে থাকবার!’\nঅথচ ওনারা একবারও ভেবে দেখলেন না যে, অকাল বৈধব্যে তারুণ্যকে জলাঞ্জলি দিয়ে উনত্রিশ বছরের যুবতী মহিলা একা কোথায় যাবে! কোথায় থাকবে! কিভাবে জীবনযাপন করবে! দূরদেশে যার কেউ নেই, কোন্ সাহারায় সে বেঁচে থাকবে! আর তখনি সাহায্যের হাত বাড়িয়ে এগিয়ে আসে চিরঞ্জিত সিং। যাকে মনে-প্রাণে ভালোবেসে ও বিশ্বাস করে সর্বস্ব বিলিয়ে দিয়েছিল সুলোচনা। আর সুকৌশলে সুযোগের সদ্ব্যবহার করে, মিথ্যে আশ্বাস দিয়ে সুলোচনার অন্ধকার জীবনে আলোর পথ দেখাতে চিরঞ্জিতই ভ্যাঙ্কুভার থেকে ওকে নিয়ে এসেছিল টরণ্টো শহরে। যদিও অন্তরাত্মা সাড়া দিচ্ছিলো না, তবে বিবেকের দংশনের বিপরীতে নিজেকে শান্তনা দিয়ে সেদিন সুলোচনা মনে-মনে ভেবেছিল, দিনকাল বদলে গিয়েছে, বদলে গিয়েছে মানুষের রুচি, ধ্যান-ধারণা। সতীদাহ প্রথাও উচ্ছেদ করে দিয়েছেন রাজা রামমোহন রায়। তারুণ্যে বিধবার পূণর্বিবাহের রেওয়াজও বহুকাল থেকেই প্রচলিত। পাপ-পূণ্যের দোহাই দিয়ে, নিজের সাধ-আহ্লাদ, কামনা-বাসনাগুলিকে বিসর্জন দেবার চেয়ে জীবনকে নতুন রঙে নতুন ঢঙ্গে সাজিয়ে তোলাই ঢের ভালো!\nকিন্তু নারীর মন বড়ই নাদান। মতলবী পুরুষমানুষের ভণ্ডামী, সহসাই নারীর মনের আয়নায় ধরা পড়ে না। উপরন্তু, আবেগের বশীভূত হয়ে, দৃঢ় বিশ্বাসে ভর করে ভালো-মন্দ যাচাই না করেই অন্ধের মতো ঝাঁপিয়ে পড়ে ভালোবাসার গহীন সমুদ্রে। যার কূল নেই, কিনারা নেই, নেই গন্তব্যর কোনো ঠিকানা।\nসুলোচনা মনস্থির করে, টরন্টো ইউনিভার্সিটিতে লেখাপড়া শুরু করবে। স্বাবলম্বী হবে। নিজেকে প্রতিষ্ঠিত করবে। শুনে খুব খুশি হয় চিরঞ্জিত। কিন্তু ভিতরে ভিতরে ও যে কী মতলব আঁটছিলো, তা ঘূণাক্ষরেও টের পায়নি সুলোচনা।\nপ্রতিদিন আর্লি মর্নিং-এ দুজনে একসাথে বাড়ি থেকে বেরিয়ে যেতো। আবার বিকেলের দিকে একসাথেই বাড়ি ফিরতো।\nসেদিন যথারীতি সুলোচনা বাড়ি ফিরে এসে দেখে, ঘরের দরজাটা আলতোভাবে খোলা। ভাবল, চিরঞ্জিত এসে পড়েছে। এখুনিই চা-নাস্তা তৈরী করতে হবে। এইভেবে দ্রুত ঘরের ভিতরে ঢুকেই মাথায় যেন ওর বজ্রাঘাত পড়ে। এ কী! ঘর-দুয়োরের এ অবস্থা কেন? ঘরের জিনিসপত্র সব এলোমেলো যে! চারদিকে ছড়ানো। কোথায় চিরঞ্জিত? ও তো আসেনি! তবে কি বাইরের কেউ ঘরের ভিতরে ঢুকে ছিলো? সর্বনাশ!\nবিচলিত হয়ে পড়ে সুলোচনা। দ্রুত এ-ঘর ও-ঘর নজর বুলিয়ে দ্যাখে, চিরঞ্জিতের পরনের জামা-কাপড়, কোট-টাই, দামী স্যুট কিছু নেই। লেদারের বড় একটা স্যুটকেস ছিল, সেটাও নেই। তার মধ্যেই সযত্নে রাখা ছিলো সুলোচনার কিছু গহনা, টাকা পয়সা, ল্যাডিং পেপার, কানাডিয়ান সিটিজেনশীপ পেপার, পাসপোর্ট সব। শুধুমাত্র পড়নের কাপড় আর হাতের বালা দু’টিই ছিল ওর একমাত্র সম্বল। একটা সূতো পর্যন্তও অবশিষ্ট ছিলো না সুলোচনার। অথচ তখনও ওর একবারও মনে হয়নি যে, এসব চিরঞ্জিতের কাজ। বসে থাকে ওর অপেক্ষায়। কিন্তু কোথায় চিরঞ্জিত? সন্ধ্যে পেরিয়ে রাত গভীর হয়ে যায়, ওর পাত্তাই নেই!\nকখন যে চিরঞ্জিত এসে সব হাতিয়ে নিয়ে গিয়েছে, ঘূণাক্ষরেও টের পেলনা সুলোচনা। এমনকি যে বাড়িতে ওরা থাকতো, সেটাও অন্যের মালিকাধিনে চুক্তিবদ্ধ করে গচ্ছিত রেখে গিয়েছে। তারপরও বিরহ-কাতর সুলোচনার নিস্পাপ মন চিরঞ্জিতের অপেক্ষায় পথ চেয়ে বসেছিল! ওর দৃঢ় বিশ্বাস ছিল, চিরঞ্জিত ফিরে আসবেই! কিন্তু চাকুরির ইন্টারভিউ দেবার বাহানায় ঊষার প্রথম প্রহরে ঘন কূয়াশায় গা-ঢাকা দিয়ে বাড়ি থেকে সেই যে বেরিয়ে গিয়েছিল, আর ফিরে আসেনি চিরঞ্জিত। অথচ মাত্র কয়েক ঘন্টার ব্যবধান! অন্যান্য দিনের তুলনায় সেদিন নির্ধারিত সময়ের অনেক আগেই বাড়ি থেকে বেরিয়ে গিয়েছিল চিরঞ্জিত। কিছুদূর গিয়ে পিছন ফিরে বেশ কিছুক্ষণ সুলোচনার মুখপানে পলকহীন নেত্রে তাকিয়ে ছিল। তখন মনে হয়েছিল, হয়তো কোনো প্রয়োজনেই বোধহয়! কিন্তু দৃষ্টিটা অন্যদিনের তুলনায় একটু ব্যতিক্রম মনে হতেই ঘর থেকে ছুটে বাইরে বেরিয়ে এসেছিল সুলোচনা। ইতিপূর্বে কিছু বলার সুযোগ না দিয়েই চিরঞ্জিত মুখ ফিরিয়ে মায়া মরীচিকার মতো চোখের নিমেষে মিলিয়ে গেল ঘন কূয়াশার মাঝে। তখন কি একবারও ভাবতে পেরেছিল সুলোচনা, চিরদিনের মতো বিদায় নিয়ে চিরঞ্জিত ওর জীবন থেকে একেবারেই অদৃশ্য হয়ে গেল!\nসুলোচনা আজ পথের ভিখিরী। অনুতাপ আর অনুশোচনার আগুনে দগ্ধ হতে হতে জীবনের সব চাওয়া-পাওয়া, স্বপ্ন-আশা-আকাঙ্খা, বিশ্বাস-ভালোবাসা, ভালোবাসার ইচ্ছা-আবেগ-অনুভূতি, কামনা-বাসনা জ্বলে পড়ে সব ছাই হয়ে গিয়েছে। মরে গিয়েছে ওর বেঁচে থাকার সাধ। কোনো কিছুতেই আগ্রহ নেই, উৎসাহ নেই। কানাডার মতো দেশে থেকেও শুধু প্রাণটা নিয়েই এতিমের মতো শহরের অখ্যাত অলিতে-গলিতে অপদস্থ, প্রবঞ্চিত, লাঞ্ছিত হয়ে অস্তগামী সূর্যের মতো প্রহর গুনছে মৃত্যুর অপেক্ষায়।\n(লেখক টরন্টো প্রবাসী গল্পকার, গীতিকার, সুরকার ও সঙ্গীতশিল্পী।)